
[f 97i°l LE PROLOGUE. 



Hier feismes demonstration 
De la sainte Incarnation 
De Dieu en la vierge benigne : 
Au jourd'uy declaration 
Nous feron de sa nation, 
S'il plait a la bont6 divine. 
Si prions de pensee incline 
A chascun que noyse on desine 
Et paix ayon a suffisance, 
Affin que au jourd'uy on affine 
Et que du tout en tout termine 
La proposee demonstrance. 

octovtan cmpercur*. 

Escoutis, seigneurs de vaillance, 
Par qui Pempire des Rommains 
Est conduite, qui en nos mains 

* Legend* aurea de oativitate Christi : Nativitas Domini nostri secundum 
carnem tempore Octcviani imperatoris facta est, etc. Sequitur : Cesar igitur 
Augustus universo president orbt scire voluit quot provincie, quot civitates, 
quot castra, quot ville, quot homines m toto orbe essent, jussitque, ut dicitur 
in bistoria scolastica, ut omnes homines ad urbem wide trabebant originem per- 
gerent, et quilibet denarium argent eum qui valebat x numtnos usuales, unde et 
denarius diubatur, presidi provincie tradens se subditum romano imperio profile- 
retur. Nam et nummus ymaginem preferebat Cesaris et super scriptionem 
nominis. Diubatur autem professio et descriptio, sed diversa consideratione. Pro- 
fissio enim diubatur quia quilibet, quando reddebat presidi provincie censi caput, 
id est denarium ilium qui sic vocabatur, ponebat ilium super caput suum et 
propria ore profitebatur se esse subditum romano imperio : unde diubatur pro- 
fessio, id est, proprio ore fassio, et fiebat hoc coram omni popuh, Descriptio autem 
diubatur, quia numerus, id est, qui censum capitis- ferebant certo determmabantur 
numero et redigebantur in scriptis. Hec autem descriptio prima facta est a pre- 
side Sirie Cirino, Prima dicitur, ut in eadem bistoria scolastica babetur, quantum 
ad Cirinum : quod enim fudea in umbilico terre nostre habitabilis esse dicitur, 
provisum est ut in eo incoaretur et deinde per circumstantes regiones etiam atii 
presides prosequerentur. Vel prima dicitur, id est, universalis, quia alie prices- 
serunt particulars; vel forte prima capitum in chntate fiebat a preside, secunda 
civitatum m regione a legato Cesaris, tercia regionum in Urbe coram Cesare 
Joseph autem, cum esset de genere David, a Nazareth in Betbleem prcfectus est, 
et cetera. • 

Est il a quarante deux ans ; 
Vous estes prudens et sachans 
Comment on se doit gouverner 
Et es choses ordre donner 
Qui sourviennent, escout£s done 
Chose que vous n'ouistes one, 
Done nostre eueur s'est append, 
Et croi£s s'il est commence 
Et bien parfait joye en aurons. 

JBDEBOS. 

A vous ouir songneux serons, 
Dictes ce qu'il vous plaira dire. 

OCTOVIAN. 

En deux mos nous le vous dirons. 

JOAB. 

A vous ouir songneux serons. 

ELNATHAK. 

Tout ce que vouldris nous ferons 
Sans jamais en rien vous desdire. 

ASBRSVAL. 

A vous ouir songneux serons, 
Dictes ce qu'il vous plaira dire. 

Nous n'y voulons aultres cslire, 

Vous estes gens pour bien comprendre 

Le cas, vueillis y done entendre. 

Et premierement vous s^avfo 

Et assis congnoissance avis 

Que universellement le monde 

Tenons soubz nous, et paix habonde 

Par tout il y a ja grant temps. 

Tandis donques que sans contens 

Nostre empire est, nous vouldrions 

Bien s^avoir quantes regions 

En tout le monde il y auroit ; 

Oultreplus bon savoir feroit 

Es regions quantes cit£s, 

Villes, villaiges habitus 

II y a, et finablement 

Quans chiefe dTiostel ft justement 

Es villes et lieux dessus. ditz 

Et ces propos sont faiz et ditz 

Car, puis que le nombre on s$aira, 

Quant necessity en sera 

S'il advenoit aucunement, 

On asserra plus justement 

Les tributz desus les pais 

Selon ce qu'ilz seront fournis 

De peuple, sans aucun grever; 
Bref ce n'est pour impost lever 
Mais pour paix entretenir. 

R jbooos. 

Puis que a cela voulez venir 
Bien en trouverons la fa^on. 

OCTOVIXN. 

Vueiltes y tous la main tenir. 

JOAB. 

Puis que a cela voulez venir, 
Bien s^airon le fait maintenir 
Sans que ja en riens mefta^on. 

SLNATHAN. 

Puis qu'a cela voulez venir 
Bien en trouverons la fa^on. 

OCTOVIAN. 

Comment ? 

JBDBBOS. 

II fault que nous fa^on 
[f° 98 r°] Expr£s mandement que chacun 
Voise, sans excepter aucun, 
Eu pais d'onc il a prins son naistre 
Pour soy en escript faire mettre; 

Et aura es lieux gens commis 
Par qui en escript seront mis, 
Et puis devant vous raportds 
Par nous pourront estre compt£s. 

OCTOVIAN. 

Vela bien advis£ et dit. 

JEDEBOS*. 

Dea ! encor affin que condit 
Fust ce fait cy plus amplement, 
Je diroye que generalement 
A chacun homme Ten fist dire, 
Quand il se vendroit faire escripre, 
Com il fait honneur et hommaige 
A l'empereur de franc couraige 
Comment en jurant feault£ 
Vous garder et vraye leault£. 

OCTOVIAN. 

Et suffiroit cela ? 

JEDEBOS. 

Rien, rien. 
Encore avec fauldroit il bien, 
Affin qu'en sourvint plus grant piece, 
Que d'argent eussent une piece 

* Hec omnia prescribuntur foliculo precedent i. 

De la valleur de deniers dix 
Et l'offrissent sans contreditz 
Voire mise desus leur chef. 

JOAB. 

On en vendra tres bien a chief 
Qjii second ce propos fera. 
Et si chacun se monstrera 
Subject a vous et corps et biens : 
Le corps, en tant qui n'aura riens 
Sur son chfcf sinon cest argent 
Ou ymage aura bel et gent 
De vous et superscription ; 
Oultreplus leur profession 
En kurs biens sera demonstree, 
Quant il feuldra que delivree 
Soit par eulz la dite monnoye. 

ELNATHAN. 

U en sauldra mainte grant joye 
Es prevostz, car on leur pourra 
Payer leur paine, qui vouldra, 
D'une part de cest argent cy. 

ASERSVAL. 

Je conseille qu'on face ainsy 
Et oultre que premierement 
S'en adreche le mandement 

A Sirin, prevost de Syrie : 
Car le lieu ou sa seigneurie 
S'estent, c'est assavoir Judee, 
Est tout droit eu milieu possee 
Du monde, pour ce seroit bon 
Qu'on y fist l'exclamation 
Premier apr& ceste cit£. 

9 

OCTOVIAN. 

Vdus avez le cas recite 

Tres bien ; oultreplus le record 

De tous vous nous trouvon d'accord, 

Qui est ung grant confermement. 

Faites nous done legierement 

Venir le herault, et qu'il voit 

Publier en aucun endroit 

Publique de ceste cit6 

Ung patent qui soit bien dit£ 

Touchant ceste matiere icy; 

Puis apr£s qu'il prengne soucy 

De s'en aller droit en Syrie 

Dire au prevost que tost publie 

Le mandement, et puis son erre 

II fera par toute la terr'e 

Tant comme le monde s'estent. 

[f°99r°I 



ASBRSVAL. 

A cela il sera attent 
Voulentiers, je vous Pen plevis. 

BLNATHAN. 

II nest pas loing a mon advis. 

ASBRSVAL. 

Non, il ne luy fault si non dire, 
Citus! 

crrus. 

Que vous plaist il, chier sire ? 
Vemecy present aussy prest 
Vraiment comme ung chandelier est. 
Puis que on me crie, je suppose 
Et me doute que aucune chose 
Est venue de fraiz en la court, 
Et se une foiz argent en sourt 
Ce sera bien haulte besongne. 

ASBRSVAL. 

Approche d'icy sans eslongne, 
On y a a faire de toy. 

crrus. 

Or bien donques je m'y en voy 
Legierement com obeissant. 
Noble empereur sur tous puissant, 

Le grant dieu vous gart de peril 
Et Tassemblee. Que fault il 
Que je face ? Je suis tout prest. 

OCTOVIAN. 

II te fault aler sans arrest 

Lire ce patent autentique 

En chacun carrefoure publique 

De ceste cite, tout ainsy 

Com il est contenu icy 

Sans en oster ; puis apres 

Te commandons par mos expres 

Que tu t'en voises en Sirie 

Dire a Cyrin qu'il le publie, 

Puis en toutes les regions, 

Seigneuries, dominations 

Qui sont desus toute la terre. 

Tu n 7 y trouveras point de guerre, 

Par tout peulz aler seurement. 

crrus. 

Puis que je tiens le mandement 
J'cn feray tres bien mon debvoir. 

JEDEBOS. 

II te fault la tronpille avoir, 
Citus. 

CITUS. 

Velacy toute prcstc. 

JEDEBOS. 

Que ceste chose soit parfaicte 
Bien tost. 

crrus. 

Nous y alon courant. 

JOAB. 

Toute dilation forfaite 

Que ceste chose soit parfaicte. 

crrus. 

Ne doutis a cela m'aflaicte. 

BLNATBAN. 

Sans que plus tu soyes demourant, 
Que ceste chose soit parfaicte 
Bien tost. 

la TRoxnxxi ocTOviAM commence. 

Nous y alon courant *. 
Et nous sera point secourant 
Ce cry ? D'argent, en soudr 1 il point ? 
crrus. 

Vraiment c'est le principal point. 



Adonc »'cn Tont. 

II nous fault voir s'il cn meet ricn 
Cy dedens*. Ho ! nous sommes bien, 
II y a une grande clause 
Ou est mis que sans faire pause 
Chacun d'argent livre une piece : 
Tay toi, je ne crairoye en piece 
Que nous n'en eusson nostre part. 

Adonc s? en vont tousjours sans parler. 

JEDEBOS. 

Tandis que le patent s'espart 
Et se publie par la citd, 
Bon seroit que fust limits 
Par vous lequel de nous sera 
Qui cest argent recepvera 
Et mettra en escript les noms 
Des obeissans et les surnoms, 
Car if en vendra bien tost. 

OCTOVIAN. 

Asersval, nostre prevost, 
Sera a ce fait bien propice, 
Pour ce luy en baillons l'office 
Sans plus grande dilation. 

IOOr°] ASERSVAL. 

Puis que e'est votre entencion 

II lit la lettrc 

Et voulcnti que je le face, 
Non obstant que aussy bien amassc 
Qu'aultre le fist plus suffisant, % 
Si seray je a vous obeissant 
Et le feray de cueur joyeux. 

JEDEBOS. 

Gardes que vous soy&s songneux 
Que au premier baillent par expr£s 
La piece d'argent, puis apr£s, 
Affin de les contenter mieux, 
Vous leur demanderds les lieux 
De l^ur nativitd, aussy 
Leurs noms, leurs sournoms et ainsy 
Vous les fcrfs mettre en escript. 

ASERSVAL. 

Ainsy com il a est£ dit 

Fait sera, apprester m'y voys. 

OCTOVIAN. 

Que ce fait cy soit bien conduit. 

JOAB. 

Ainsy com il a est£ dit 
Soit fait. 

ELNATHAK. 

Et s'aucun contredit, 

Not4s lay. 

ASERSVAL. 

J'enten bicn vos voyx ; 
Ainsy com il a est£ dit 
Fait sera, apprester m'y vois *. 
Jaribeth, lequel je congnoys 
Seur et loyal, entendds cy, 
Et solicitude et soucy 
Ayez de tost faire finance 
De papier en grand habondance, 
Car il nous en fault largement ; 
Et vends diligentement 
Avecques moy droit au compteur 
Du noble et puissant empereur, 
Et gardes que n'oubltes point 
L'escriptoire. 

jaribeth secreuire du prevost de Romme commence. 

Cest bien a point, 
J'achetay er soir une rame 
De papier. 

ASRRSVAL. 

Que Ton ne nous blasme 
D'estre en ce fait trop negligens, 
Soyons d'y aler diligens. 



Adonc part. 

JAMBBTR. 

Or cheminons promptement done. 



je croy que vous ne veistes one 
De peuple aussy grant assemblce, 
Comme vous verris assemblec 
Quant lc patent auront ouy. 



Os tu ? Hau ! trompille, vecy 
Ou Apollin nostre grant dieu 
Repose, et pour ce de ce lieu 
De tous costis on nous orra ; 
Tu verras qu'on y accourra, 
Si tost qu'on orra la trompille, 
A mouceaux. Avant or t'abille 
Et fey que t'oe toute gent. 



LA TROMPILLE. 



Ho, ho I puis qu'il en sourt argent 
Vous debvez congnoissance avoir 
Que j'en feray bien mon debvoir ; 

Pie^a ne fa sy resjouy*. 
R Or ouez ! 

DSRCON. 

Qu'est ce que j'ay ouy ? 

MEGUIS. 

Cest cry. 

DERCON. 

Est? 

GADEMATH. 

Ouy, ce me semble. 
crrus. 

Crie plus hault. 

LA TROMPILLH. 

[f° i oi r°] Voules vous ? 

crrus. 

Ouy. 

la trompillb trompille ct puis crie : 

Or oues ! 

DERCON. 

Qu'est ce que j'ay ouy ? 

MEGUIS. 

Cry, ou je soye en feu brouy. 

* II trompille et pais crie. 
II 

GATOMATH. 

Alez y voir. 

DERCON. 

Maiz tous ensemble. 

la trokpulb tiompille ct puis eric : 

Or ouez ! 

THOGORMA. 

Qu'est ce que j'ay ouy ? 

RLIZSR. 

Cest cry. 

THOGORMA. 

Est? 

RIPHAT. 

Ouy, se me semble. 
crrus. 

Regarde comment on s' assemble ; 
Nous sommes venus bien a point. 
Or abrcgon, ne songon point, 
Pardy ce que tu doibs dire. 

LA TROMPILLB. 

De par Tempereur nostre sire... 

crrus. 

Cest bien dit, tu es vaillant homme. 



Digitized by 



Google 



19 



DBRCON. 

R Approchon. 

GADBMATH. 

Escouton la somme. 

CTTUS. 

Regarde le peuple afluiant. 

LA TROMPHXE. 

Jc croy qu'en auron toute Romme. 

THOGORMA. 

Approchon. 

[V°] RIPHAT. 

Escouton la somme 
Du mandement. 

BLUER. 

J'orray bien comme 
Et quoy il sera publiant. 

MAKCABOTH. 

Approchon. 

SABATHA. 

Escouton la somme. 

MAKCABOTH. 

Regarde le peuple affuiant. . 

crrus lit ong patent. 

Octovian cmpereur grant 

A tous roys, marquis, dues ct contes, 

Connestables, baillifz, vicontes, 

Et tous autres generalement 

Qui sont desoubz le firmament 

Tenans seigneuries ou non, 

Salut. S^avoir nous vous fsrison 

Et par expr£s commandemerit 

Commandons que, ce mandement 

Ouy, diligence Ten face 

De soy retraire vers la place 

Et pais duquel on est n£; 

Et la, en lieu determine 

Ou y aura un escripvain, 

De franc couraige non pas vain 

Ung chacun se voit faire escripre, 

Voire ainsi que vous orr£s dire 

Icy apr£s, e'est assavoir : 

Que premier on face devoir, 

En paine d 1 encourir meschief, 

D'avoir d'argent desus son chief 

Une piece ou soit nostre ymage, 

Et la en nous faisant hommaige 

Cest argent on delivrera, 

Et en le livrant on dira, 

Ainsy com il est ordonn£, 
Humili6 et ending, 
A Temper eur stir tous puissant 
[f° 102 r°] Fats hommaige com obeissant. 
Et puis en escript seront mis 
Par l'escripvain a cen commis, 
Qui le conte en rendia sans faille ; 
Et que la dicte piece vaille 
Dix deniers de monnoye commune. 
De cecy n'est personne aucune 
Exceptee soit basse ou haultaine, 
Povre ou riche, et si est en paine 
De forfaire son propre corps 
Et ses biens. Vela les recors 
De ce mandement et la somme. 
Donn6 en la cit£ de Romme 
Et estoit, qui bien s'en remembre, 
Le penultime de novembre 
L'an du royaulme des Rommains 
Sept cens cinquante, sans que mains 
Ou plus on y doye mettre ou dire, 
Et de nostre regne et empire 
Quarante deux ans il y a. 
En ceste cit6 Ten fera 
La profession desus dicte 
En line place a cen esluite, 

Qui est prochaine du chastel 
De Pempereur : ung escriptel 
Est la mis qui le signific. 

Adonc s'em va Citus a Cirim, promt de Sirie, 
tafdis se fait u qui ensuit. 

DEACON. 

II fault que chacun estudie 
A accomplir ce mandement. 

OADEMATH. 

Face neige, gresil ou pluie, 
U fault que chacun estudie 
Aler la. 

MfiGUIS. 

II ne suffit mie : 
Dds l'huis convient bailler l'argent. 

DERCON. 

II fault que chacun estudie 
A accomplir ce mandement. 

GADBXATH. 

Alons y done legierement 

Nous troys, car tantost y aura 

Telle foule qu'on n'y s$aira 

Soy contourner pour la grant presse. 

Cest bien dit : que on ne nous empresse, 
Bon feroit estre des premiers. 

DERCON. 

Ceste piece de dix deniers 
Forton. 

GADEKATH. 

Cest le principal soing. 

KEGUIS. 

Seigneurs, voy6s vous point de loing 
Le commun com il y accourt ? 
II sera devant a la court 
Que nous. 

DERCON. 

Cheminons vitement. 



Adonc s'en vonl. 



THOGORMA. 

Avez vous ouy clerement 
Ce patent ? II y fault obeir. 

RIPHAT. 

Cest grant chose, par mon serment. 



Avez vous ouy clerement 

Qu'on y porte songneusement 
Argent ? 

RIPHAT. 

Gardons nous d'y faillir. 

THOGORMA. 

Avez vous ouy clerement 
Ce patent ? 

RIPHAT. 

II y fault obeir ; 
Creez que Ten fera punir 
Aigrement les desobeissans. 

EUZER. 

Povres n'excepte ne puissans : 
[f° 103 r°] Tous y vont par commun accord. 

THOGORMA. 

Qui herroit en haigne et discord 
De l'empereur? Perdre on pourroit 
Son office, d'onc vendroit 
Une foiz a grand povreti. 

RIPHAT. 

Plus fort, desdar£ a est£ 
Qu'il y a confiscation 
De corps et biens ; pour ce seon 
Songneux de tost y aler. 

Qui me croyra, sans plus parler, 
Puis que nostre argent est tout prest 
Nous irons. 

THOGORMA. 

Alons sans arrest 
Et cheminons nous trois ensemble *. 



ASRRSVAL. 

Jaribeth 1 

JARIBETH. 

Monsieur ! 

ASBRSVAL. 

II me semble 
Que je voy ja les gens venir ; 
Pour ce prest vueillis vous tenir 
De les escripre, quant a moy 
Leur argent je receveray. 
D'escrire soy& si songneux . 
Qp'il n'y ait point entre nous deux 



Atlonc s'en vont 
II 

De difference, c'est a dire 

Qu'on ne voye Pescrit contredire 

A la recepte par moy fake, 

Affin que la chose parfaite 

Soit raieulx, et, quant vendra es comptes, 

Nousf n'en ayon noyses ne hontes 

Mais plus tost l'amour et la grace 

De l'empereur. 

J A RI BETH. 

Que je ne face 
Bicn de les escrire devoir, 
On n'en doit point de paour avoir. 
Quant de l'argent, gardes vous bien 
Qu'on ne vous en mesconte rien : 
II court de si tres fine gent ! 
Hz croquent quant ils peuent argent, 
Voire par si caulte maniere 
Que, par le grant dieu, il n'est guere 
De gens qui s'en sceussent guetter. 



Gademath, il nous fault haster, 

Vecy ou Ten doit convenir, 

Et je voy aprds nous venir 

Gens qui nous pourroient empresser. 

GADEMATH. 

Expedite done d'approcher 
Affin que tost nous retouraon. 

dercon offrant le denier. 

A Tempereur dc grant renom 
Hommaige je feis de cueur vray, 
Et tous obeissans nous tenon 
A Pempereur de grant renom. 

ASBRSVAL. 

S'il vous plaist, dites vostre nom. 

DERCON, 

Dercon Galot. 

ASBRSVAL. 

Escripvis lay. 
gadhkath offrant le denier. 

A Pempereur de grant renom 
Hommaige je fois de cueur vray. 

ASERSVAT,. 

Vostre nom ? 

GADEMATH. 

Gademath Auvray. 

ASBRSVAL. 

Qu'il soit bien tost en escript mis. 

JAJUBBTH. 

Sy sent il. 

mbguxs offrant. 

Com vray submis 
A rempereur je fids hommaige 
Et de franc et parfait couraige 
Dy mon nom, Mcguis Amette. 

[f°I04r°] ASBBSVAL. 

II fault qu'en escript on le mette; 
Et puis si tost qu'il vous plaira 
Retournfa, car tantost ayra 
Icy grant assemblee de gent. 

DEECON. 

Est ce feit ? 

ASEBSVAL. 

Ouy, puis que l'argent 
Esflivrt et vos noms escrips. 

JAUBETH. 

De vous soit le grant dieu regent. 

GADUCATH. 

Est ce fait? 

JAUBETH* 

Ouy, puis que l'argent 



R 

Et vos noms avons. 

DBRCON. 

Diligent 

Soit chacun d'aler au logis. 

(fEGUIS. 

Est ce fait ? 

ASZRSVAL. 

Ouy, puis que l'argent 
Est livr£ et vos noms escrips. 

DERCON. 

Pour eviter noises et cris 
De la foule qui pourra estre, 
Retoumons bien tost en nostre estre 
Puis que bien expediis sommes *. 

OADEMATH. 

Regard6s venir nobles hommes 
Thogorma, Riphat, Elizer. 

MEGUIS. 

Ilz nous eussent peu empresser 
Se n'eusson fait ainsy a point **. 

Adonc s'en vont. 

Adonc s'en vont sans plus parlcr. 

Vecy le lieu, il n'y a point 
De presse. 

RIPHAT. 

Approchons done tost. 

R THOGORMA ofthmt. 

[v°] A rempereur de cueur devot 
Hommaige je fais et honneur. 

ASIRSVAL. 

Le nom? 

THOGORMA. 

Thogorma Gerivot. 

REPEAT Offiflllt. 

A rempereur de cueur devot 
Foy. 

ASERSVAL. 

Votre nom ? 

RIPHAT. 

Riphat Evod, 
Dieu pardoint qui m'en fust donneur. 
euzer ofiant 

A rempereur de cueur devot 
Hommaige je fais et honneur. 

ASBRSVAL. 

II fault que soy£s enseigneur 
De vostre nom. 



ELIZER. 

Cest Elizer 

Aline. 

ASERSVAL. 

Pensez d'aviser 
Le chemin, affin que la presse 
Et grand foule ne vous opresse 
Qui sourvendra tantost icy. 

THOGORMA. 

Avons nous fait ? 

ASBRSVAL. 

Oy. 

THOGORMA. 

La mercy 
De vous qu'il vous plaist de le dire. 

ASERSVAL. 

De ce cas n'ay^s plus soucy. 

RIPHAT. 

Avons nous fait ? 

jakotth. 

Oy. 

MPHAT. 

[P>i05r°] • La mercy 

Du grant dieu qui nous a ainsy 
Voulu amener et conduire. 



Avons nous fait ? 

ASEftSVAL. 

' Ouy. 



BLUER. 



La mercy 
De vous qu'il vous plaist de le dire. 

THOGORMA. 

Sus, affin qu'il ne nous empire 
De la sourvenue, cheminon 
Et tous ensemble nous tenon 
Pour estre plus honnestement. 



Adonc s'en vont en leurs places sons plus parler ; 
et Citus estant en Judee dit : 

J 'ay err£ pais vaillatnment 
Qui suis desja dedens Judee. 
La chose qui m'est enchargee 
II fault estre songneux a droit 
De l'accomplir ; vecy l'endroit 
Ou je doy faire mon message 
Premier : c'est au tres noble et saige 
President de Sirie Cyrin. 
Je le yoy ja : de cueur enclin 
Saluer voy sa seigneurie. 

• 

R Noble president de Sirie, 

Le grant dieu vous face joieux 
Et soit en vostre compaignie, 
Noble president de Sirie. 

ctrin prevost de Sirie commence. 
Bien vegn£s vers ceste partie, 
Gentil herault et gracieux. 

CITUS. 

Noble president de Sirie, 
Le grant dieu vous face joyeux 
Et tout ce de quoy desireux 
Estes vous soit eslargissant. 

CTRIN. 

[v°] L'empereur tres noble et puissant 
ii 

Octovian, comme fait il ? 

C1TUS. 

Tres bien, il n'est nul qui le cil 
Osast lever encontre luy; 
II vist en joye sans ennuy, 
Le monde tient paisiblement, 
Et, pour bien Pentretenement 
Garder tousjours, s'est advis6 
De ce qui cy est devis6 
En ce patent que je vous livre, 
Car il fault que je me delivre 
Pour aler es aultres parties 
Du monde par toutes esparties. 

CTKXN* 

De perilleux y a il rien ? 

crrus. 

Nenny non, mais ung tres grant bien 
Pour vous et les aultres seigneurs : 
Argens acquerr&s et honneurs 
En ce fait. Mais il convendra, 
Aussy tost que le temps vendra 
Que vous aurfs tout accomply, 
Que le sac qui sera remply 
Des argens que recepverts 
A Romme aportfa, et air6s 

La salaire a grant suffisance, 
Comme plus plaine demonstrance 
Est faite en ce mandement cy. 
Mais pour ce que j'ay grant soucy 
£t hasti suis, ne puis targer; 
Pens6s de ce fait abreger. 
Je vous commande a tous les dieux. 

CY1XN. 

Attends, puis que faire mieux 
Ne vous puis pour le hastif fait, 
Car croy6s que bien mal me fait 
Que je ne vous puis esgaudir, 
Mais je vous donne pour gaudir 
Ce marc d'argent. 

OTUS. 

Je vous mercye, 

[f° 1 06 r°] Noble president. 

CTKIN. 

• * Et vous prie 

Recommandfa moy a la grace 
DePempereur*. 

CTTOS. 

Qj^ainsy le face, 

* Adonc Cyrin ceuvre le patent. 

Vous m'y obliges grandement. 
Le Dieu qui fist le firmament 
Vueille demourer avec vous 
Et vous garder d'encombrement. 

CYMK. 

Le Dieu qui fist le firmament 
Vous conduise joyeusement 
Et vous soit amyable et doux*. 

CUDS. 

Le Dieu qui fist le firmament 
Vueille demourer avec vous**. 

Je suis bien : se j'avoye de tous 
Ceulx ou je doy aler autant, 
J'auroye beau moucel de contant 
Encieux que j'arrivasse a Romme. 
Ha, tant il est ung vaillant homme ! 
Cest comment ung seigneur doibt cstre, 
Large, liberal, non pas mettre 
En tresor mais tout espartir, 
Que chacun y puisse partir. 
Cest ce qui fait ung peuple rice 
Quant les seigneurs a P avarice 
Ne tendent mais sont liberaux. 

Adonc Grin lit tout bas le patent. 
Adonc s'en va. 

CTRIN. 

Or cha, mes serviteurs feaulx, 
J'ay leu ce mandement icy, 
II le feult publier ainsy 
Com il est escript sans y mettre 
Ne en oster parolle ne lettre. 
Volant, pense y d'expedier 
Et premierement va crier 
En Nazareth. De Bethleem 
Ne te chaille, car je m'atten 
Que de bref je m'y trouveray 
Et avec moy enmeneray 
Vous, mon secretaire Abidas. 
Abrege bien tost en ce cas, 
Nous nous y en alon devant. 

volant messager de Cyrin commence. 

J'en cheviray bien, je m'en vant, 
A mes dangiers lessfe m'en faire. 

CTRIN. 

Ne targe, va tousjours avant. 

VOLANT. 

J'en cheviray bien, je m'en vant. 

CTRIN. 

Que tout le pays le soit servant 
Bien tost. 

Puis que congnoy Paflaire 
J'en cheviray Ken, je m'en vant, 
A mes dangiers lessis m'en faire ; 
Et pour plus tost le cas parfaire 
Je y voys. Au grant dieu vous commande. 

CTRIN. 

Ceste chose cy est bien grande, 
Pour ce, Abidas, faictes finance 
De papier en grant habondance. 

abidas secretaire de Cyrin commence. 

Ja pie^a bien fourny en est 
Et habondamment le banquet, 
Et si je vous dy bien encore 
Qu'il y a enc en Pescriptoire 
Et bonnes plumes a foison. 

CTRIN. 

Parton done, il en est saison, 
Et prenons tout droit le chemin 
En Bethleem. Demain matin 
Ne sera pas plus tost venu 
Que du peuple grant et menu 
I vendra, tant qu'on n'y s^aira 
Ou soy bouter; on y aura 
Pas logis a son appetit. 

ABIDAS. 

En soudr' il point aucun petit 
De profit de ceste besongne ? 

CYRIX. 

[f> 107 r°] Mfa grant. 

ABIDAS. 

C'est raison qu'on y songne 
Doncqu^s avec grant diligence. 

CYMN. 

Parton done*. 



Par ma conscience, 
II me fault avoir la trompille. 
Trompille ! 

la trompille de Cyrin commence. 

Haul 

VOLANT. 

Sus, tost t'abille, 

II y a pluc. 
Adonc s'en vont aa banquet. 

LA TROMPILLB. 

Cheminon done. 
Le s^ais tu bien ? 

VOLANT. 

Et vys tu one 
Cry sans que argent il en sourdist ? 
Tu s^ais bien que one on ne le veist. 
Vecy le lieu : sus, tost, or crie 
Hault et cler, et ne te faing mie 
Qu'on t'oe d£s le premier mot. 

la trompillb trompiUe et pais crye : 
Or ou£s ! 

PHINEES. 

Qu'est la ? 

SADOCH. 

Alon voir tost. 

JOSEDBCH. 

II m'est ad vis que e'est ung cry. 

THBSAN premier da people palen commence. 
Abisu6 et Meraiotb ! 

la trokpillb trompille et puis crye : 

Or oufe ! 

MBRAIOTH deuxieme da dit peaple commence. 

Qu'estla? - 

ABisut troisieme da dit people commence. 

Alon voir tost. 

BLXUD. 

Achin ! 

ACHIN. 

Que vous plait ? 

ELIUD. 

Est ce ung ost 
Qui passe qui trompille ainsy ? 

la trompille trompille et puis Ctie : 
Or ou£s ! 

ACHIN. 

Qu'est la ? 

ELIUD. 

Alon voir tost. 

ACHIN. 

II m'est advis que c'est ung cry. 

PHINBES. 

Ce me semble ung bien grant escry. 
De faire maintenant criee, 
Est il sours quelque destinee 
De meschief ? 

6 

SADOCH. 

Alon esconter. 

LA TROMFILLE. 

De par Pempereur, que doubter 
Chacun doibt, et son president 
De Syrie, Cyrin ! 

ELIUD. 

Que de gent ! 
Regardfe y venir la foule. 

ACHTN. 

Gardon nous bien qu'on ne nous foule 
Et nous tenons tousjours ensemble. 

THESAN. 

Comme le peuple s'i assemble 
A mouceaux ! 

MERAIOTH. 

Vecy grant horreur. 

volant lit au patent. 

Octovian grant empereur 
A tous seigneurs, nobles, vassaux 
Du monde qui nous sont feaux, 
Et bref a tous ceux qui verront 
Ce present patent ou orront 
[f° 1 08 r°] Salut. Nous vous faisons ssavoir 

Que, ce mandement leu, debvoir 
Face chacun, com diligent, 
D'avoir une piece d'argent 
Qui vaille dix deniers d'usaige 
Ou soit emprainte nostre y mage ; 
Et puis legierement s'avance 
D'aler ou il a pris naissance, 
Et, cest argent sur son chief mis, 
Comme loyal et vray submis, 
De sa bouche il confessera 
A celuy qui commis sera 
A recevoir cest argent diet 
Que sans murmure ou contredit 
II nous fait hommaige et honneur 
Obeissant de corps et de cueur ; 
Et aprAs son nom sera mis 
En escript par le dit commis, 
Lequel nous en fera record. 
Et se par orgueil ou discord 
Aucuns a ce patent n'obeissent, 
Nous voulons que plus ne jouissent 
De leurs biens, mais soient confisqu£s 
A nous et leurs corps appliqu&s 
Tost a la paine de la hart. 
Donn£ en Romme, que dieu gart, 
Qui desus tout le monde regne, 

Courant justement Tan du regne 
Des Rommains sept cens et cinquante 
Et de nostre empire quarante 
Et deux, le penultime jour 
De novembre. 



ctwn arrive an comptear. 

Sus, sans sejour, 
Abidas, pren6s vostre place. 
II fault que la recepte face ; 
Quant est de vous soyfa songneux 
D'escrire torts les noms de ceux 
Qui argent me delivreront. 



Au mains nos mains ointes seront ? 

CTWN. 

Entend£s y bien et a droit, 
Car qui a ses comptes fauldroit 
Ce nous seroit tres grant reprise. 

ABIDAS. 

Mais qu'a Pargent bien on advise, 
Ne pensfc point de rescripture, 

J'en auray ass£s soing et cure ; 
Bref grant honneur nous en souldra. 
Et si viegne on quant on vouldra, 
Je suis meshui tout prcst d'escrire *. 



EUUD. 

L'avfa vous bien escout£ lire, 
Mon cousin Achin ? 

ACHIN. 

Ouy vraiment, 
Je m'en esbahi grandement. 

EHUD. 

Si n'y vault maille Pesbahir, 
Car au cas on ne peult fair. 
II ne fault si non que Ten pense 
De l'accomplir en diligence, 
Car resister on n'y s^airoit. 

ACHIN* 

Alons y doncques. 
* Adonc attendent let venans. 

Bon seroit 
Que premierement alissons 
A Joseph et que luy dissons 
Ce que crier avons ouy. 

A CHIN. 

II n'en sera pas esjouy 
Trop, le bon homme, car sa femme 
Marie, que de parfait cueur ame, 
Est enchainte et n'attent que Pheure. 

ELIUD. 

S'el n'y peult venir qu'el demeure. 

▲CHIN. 

Comment, que seulete il la lesse ? 
Jamais au cueur n'auroit leesse ; 
Crees, pas ne la laissera. 

ELEUD. 

Or escoutons qu'il nous dira ; 
| f 5 109 r°] Vecy son hostel et logis. 

ACHXN. 

R Cousin I 

JOSEPH. 

Qui est ce la ? 

ACHIN. 

Amis! 

JOSBPH. 

Je iray done a vous. 

ACHIN. 

Tout en paix. 

JOSEPH. 

J'en suis bien aise. 

BLIUD. 

Cest trop mis. 

Cousin \ 

JOSEPH. 

Qui est ce la ? 

ELTUD. 

Amys ! 

Mais comme est il lent et remis. 



II en est saison ou jamais. 
Cousin ! 



JOSEPH. 

Qui est ce la ? 



ACHIN. 

Amys ! 

JOSEPH. 



Je iray done a vous 



ACHIN. 



Tout en paix. 



Joseph en se levtnt. 



An ! croy£s que je ne puis mais 
Aler si rade que souloye. 



Dieu vous doint sant6 et joye. 
Comme vous va ? 

JOSEPH. 

Bien, Dieu mercy. 
Et vous, qui vous amaine cy ? 
Maintenant vueiltes le moy dire. 



Ung patent avons ouy lire 
Qu'envoye rempereur de Romme, 
Oil il est command^ en somme 
Que chacun voit au propre lieu 
D'onc on est n£. 



Helas, doux Dieu ! 
Vecy une chose bien dure. 
Ne a il except^ creature ? 



EUUD. 



ACHIN. 



JOSEPH. 




49 



Nennil quelconque, par ma foy. 
Et si fault porter avec soy 
Une piece de k valeur 
De dix deniers, et faire honneur 
Et hommaige en la delivrant 
A Pempereur desus tous grant, 
Ainsy que aux autres verr£s faire 
Mais que vous ven6s au repaire 
En Bethleem. Et, pour la cause 
Qu'il y a une grande clause 
Qui dit que quiconque y fauldra 
Qu'en male hart on le pendra, 
Cest cen qui en vostre maison 
Nous amaine, car par raison, 
, Cre6s, nous serion courouch6s 
S'en quelque dangier trebuchtes. 

JOSEPH. 

Je le s$ay bien, je vous mercye. 

ELIUD. 

S'il vous plait, il faut qu'on nous die 
Se vous vendris avecques nous. 

JOSEPH, 

II n'est pas possible, car vous 
Ir6s rade et je yray en.paix. 

Item, qui m'est le plus grant fab, 
II me fault mener ma partie 
Avec moy, la belle Marie, 
Car se sans elle je y aloye 
Sach6s que tousjours je craindroye 
Qu'el n'eust quelque necessity. 

ACHOf. 

i o r°] A nostre possibility, 

S'il vous plait, nous vous aideron; 
Ou, se voul£s, la meneron 
Pour ce que si fieble vous estes. 

JOSEPH. 

Grant mercys, mais que nos apprestes 
Soient faictes, nous deux irons bien, 
S'il plait a Dieu. 

EHUD. 

N'espargnSs rien, 
Nous sommes tous vostres vraiment. 

JOSEPH. 

Je vous remercye humblement, 
Mes cousins, qu'il vous plait le dire. 

ACHDf. 

. A Dieu. 

JOSEPH. 

Qui vous vueille conduire 
Au lien ou vous voull6s aler. 

ELIOT). 

Tons y vendront sans contredire. 
A Dieu. 

JOSBPH. 

Qui vous vueille conduire. 

ACTUM. 

Trouvis vous y qu'il n'en empire. 

BLIDD. 

Ne nous en faictes plus parler. 
A Dieu. 

JOSEPH. 

Qui vous vueille conduire 
Au lieu ou vous voul&s aler. 



Adonc s*en vont en Betblean, et Joseph demeure 
en sa maison. 



THBSAN premier da peuple gentil. 

Abisu6, je sens voler 
Mon cueur. 

meiaioth denxieme. 

J'en suis du tout ainsy, • 
Et si ne s$ay d'ou vient cecy 
Ne d'ou me sourt maintenant joye. 
Mais mon cueur si fort se resjoye 
Que merveilles. 

abisuA troysieme. 
Ainsy m'en est. 

MERAIOTH. 

Or cha, cba, sans plus grant arrest 
Entendon a une autre chose. 
Vous sqavts qu'il y a grant pose 
Que le patent fust public, 
Pour ce soit tost expedte, 
Alon legierement au lieu. 

THBSAN. 

Vous dites vray, ce n^est pas jeu, 

Car qui y desobeiroit 

En male hart pendu seroit. 

Et pour ce done, se chacun a 

L'argent prest, pensons d'aler la; 

Le gramment targer ne y vault rien. 

MBRAIOTH. 

II est vray, vous dictes tres bien ; 

Puis que la criee est ouye 
II p£ reste fors que accomplie 
Elle soit, pour ce pensons y. 

abisu&. 

Cheminons. 



Ce cbemin icy 
Nous sera droictement propice. 



Dictes vous ? 



II est tout ainsy, 
Cheminons ce chemin icy; 
Joyeux y vois. 



Et moy aussy. 

ABISUfi. 

Et moy voulentiers chanson disses ! 

MERAIOTH. 

Cheminons. 

THBSAN. 

Ce chemin icy 
[f° in r°] Nous sera droitement propice. 

Adonc s'en vont en BetbUem ; et s'ensuwent Us trots 
qui representent le peuple its Juifc. 



pmNBgs premier. 

Pour soy garder d'oflfense et vice, 
Sadoch, Josedech, il est temps 
De partir ; car, comme j'entens 
En ce cry que Ten a retrait, 
II n'y a point de terme fait : 
Aussy tost comme il est crte 
Le cas doibt estre expedi6. 
Puis que done rescript se fera 
En Bethleem, presse y aura : 
Le lieu n'est de grant gent capable. 

sadoch deuxieme. 

Or est ce fait cy immuable, 
II n'est qui y peust resister; 
Ce seroit folie d'atenter 
Encontre, on n'y parvendroit point. 
josedech troysieme. 

Si m'esmerveilloy je qui point 

L'empereur de nous demander 
Argent et si estroit mander 
Comme sur paine de la hart, 
Autant que la terre s'espart. 
Je ne s$ay point qu'il y ait eu 
Aucun qui ait guerres esmeu 
Pass6 a ja douze ans entiers. 
Pour ce je s^airoye voulentiers 
Qui meult l'empereur d'imposer 
Ce tribut : on ne doibt poser 
Sur le peuple imposition 
Sans qu'il y ait turbation 
De guerre, par quoy faille argens 
Aux seigneurs pour gaiger des gens, 
Ou aucune autre cause bonne. 

phine£s. 

Cest pour voir s'il y a personne 
Qui vueille a luy desobeir. 

SADOCH. 

A nous Juifz deubt il requerir 

Ce tribut? Quoy! n'avons nous pas 

La loy, que gardon sans trespas, 

Ou se font des oblations 

Plusieurs qu'il fault que nous poyons ? 

Par quoy il semble que au seigneur 

Terrien ne debvons que honneur 
Et debveroit cela suffire*. 

PHTNEES. 

C'est pour nient, evitons son ire : 
De pou de chose pou de plait. 
Payon lay puis que ainsy luy plait, 
Dix deniers sont tost despendus. 



II est vray : m£s, se descendus 
Une foiz tous ensemble sommes 
A payer tek petites sommes, 
Apr£s on les augmentera 
Ou au mains Pen continuera 
Et puis en fera Ten coustume. 



* De Lira super Matheum, vicessimo secuudo capitulo, super pastum 
ilium, Licet ctnsum dare Cesari an non ? didt sic : Ista questio habuil ortum 
a tempore nativitatis Cbristi, quia, prout babetur Luce secundo, Cesar Augustus 
precepit ut describeretur unwersus or bis, et bee descriptto primo facta est in Judea 
que est in medio tare babitabUis, Et sequitur : Tunc surrexU quidam nomine 
Judas, natione Galileus, qui dicebai boc esse Judeis illicitum quod scilicet 
recognoscerent aliquem dominum in terris, sed solum Deum qui in celts est ; et 
multos traxit ad se, ut babetur Aciuum quinto. Et Josepbus idem rejert 
vicessimo libro Antiquitatum, Et ex tunc aliqui buic opinioni adbeserunt quia 
i<ta opinio trot pro libertate populi et pro bonore ipsius Dei videbatur. E contrario 
alii asserebant quod erat lieitum dare tributum Romanis, quia pro defmsume 
patrie militabant; et cetera. Hec De Lira. 



JOSEDECH. 

PQINE&S. 

Sans que plus cecy on resume 
* II nous fault passer par ce pas 
Pour ceste heure : on ne pourroit pas 
Remedier a ceste chose, . 
El est hastive, et m£s empose 
Ne revendra comme je cuide ; 
Et ce temps pendant du remide 
On pourra conferer ensemble. 

SADOCH. 

Aussy seroit bon, se me semble, 
S'on veoit le temps advenir 
Quelque grant prophete venir *, 
Qu'on luy meust ceste question 
Pour en avoir solution 
Et qu'on luy proposast ainsy, 
Si licet censum Cesari 
Dari out non ? qui est a dire, 
Se a Cesar comme roy et sire 
Terrien nous debvons donner 
Argent et nous habandonner 
A tribut ou n'en faire rien. 

. * Iste erat modus loquendi Judeornm in rebus dubiis, unde primi Esdre 
secuado dicitur de aliquibus ibi nominatis : Et dixit Atbtrsata eis ut mm come- 
derent de Sancto sanctorum, donee surgeret sacerdos doctus atque perfect us. 

II a 

[f> 1 1 2 r°] Encore dites vous tres bicn, 
Mais delesson ceste matiere 
Et que chacun de nous s'atiere 
A cheminer legierement, 
Affin que puisson brevement 
Parvenir la ou nous alons. 

SADOCH. 

Du remede plus ne parlons 
Tant que nous ayon fait retour, 
Puis qu'il n'y a ne voye ne tour 
Par quoy osast contredire ame. 

JOSEDECH. 

C'est grant chose d'une didragme* : 
A la cueillir de tant de gent 
Par Dieu ! on y cueudra d'argent 
Vaillant plus de mille mars d'or. 

SADOCH. 

R Ce fera mon. 

* Paulus Burgensis episcopus, Lace secundo, dicit istum denarium 
esse didragmam illam quam postea solvebant capita domorum, ut habetur 
Mathei dedmo seprimo, et ex hoc infert solos viros professos foisse ; et 
ipsum stquendo hie didtnr didragma, quam vis De Lin dicat, Mathei 
decimo septimo, didragma valere duodecim turonenses. 

phinbAs. 

Cest ass£s. 

SADOCH. 

Or 

Cheminon. 

PHINEES. 

Et n'en partes plus. 

JOSEDBCH. 

On en cueuldra et plus encor. 

SADOCH. 

Ce fera mon. 

PHINEES. 

Cest ass£s. 

SADOCH. 

Or 

Alon. 

JOSEDBCH. 

Tout pay6 grant tresor 
Se pourra trouver eu sourplus. 

SADOCH. 

Ce fera mon. 

PHINEBS. 

Cest ass£s. 

SADOCH. 



[vol 



Or 



Cheminon. 

PHINEis. 

Et n'en pari& plus, 
De ce propos la fin cooclus 
Et vous en impose silence. 

Adonc vont en BetbUem sans plus pearler. 



JOSEPH *. 

Helas ! Marie, quant je pense 
A ce que Ten m'a dit icy 
Je suis courch£. 



Pour quoy, amy ? 
De chose courult ne pren£s. 

* In legenda aurea postea que script* sunt foliculo nonagesimo septirao 
dicitur : Joseph autem cum esset de genere David a Na^aretb in BetbUem pro- 
fectus est. Cum autem beate Marie tempus pariendi instaret et ipse de suo reditu 
nesciret, earn secum assumpsit et in BetbUem seeum duxit, nolens tbesaurum sibi 
a Deo commissum in aliena manu dimitUrt, sed ipse per se volens ilium cur a 
pervigili custodire, et cetera. 

Luce secundo : Factum est in illis dubus, exiit editum a Cesare Augusto, 
etc., vide textum. 



MARIS. 

JOSEPH. 

Tousjours grant confort me donnes ; 
Mais saches, ma tres douce amye, 
Gramment targer ne pouons mye, 
Pour ce tribut nous fault partir 
Et devers Bethleem vertir 
Affin que danger n'encourons. 



Et bien, mon amy, nous irons : 
Pour quoy done ? 

JOSEPH. 

Cest force et contrainte, 
Et je vous voy si fort enchainte,. 
Je me soucy beaucoup vraiment 
Comme y vendres. 

MARIE. 

Bien seurement, 
Se Dieu plait, amy, n'ayes doubte, 
Chose qui soit je ne redoubte : 
J'espoir que mon divin enfant 
Nous aydera, ce non obstant 
Que mon terme treffort approche. 

JOSEPH. 

Ce seroyt pour moy grant reproche 

De vous lesser a ce besoing : 
D'aultre part que vous ven£s si loing, 
Ce vous seroit one grant paine. 

!f°ii3r°] MARIE. 

Et cuid&s vous que je me paine 
Plus pour tant s'enchainte je suis ? 
Nennil voir, car dire vous puis 
Sans faillir en quelque maniere 
, Que suis aussy forte et legiere 
Que je fus oncques en ma vie, 
Et pour ce, amy, ne creignfa mie 
Pour moy. 

JOSEPH. 

Or alon done a Dieu. 
Nous lerrons seulet nostre lieu, 
Mais avec nous emporteron 
Nos biens : aisement le feron, 
Car Dieu mercy nos utensilles 
Sont a porter assfa facilles. 
Se estes traveillee en chemin, 
Nostre asne nous merrons affin 
D'aucunement vous souleger. 
Quant du bouvel qui est legier 
Et maigre, s'il feloit argent, 
Je le vendroye a quelque gent 

Et pour ce nous le meneron : 
Je ne s£ay quant retourneron 
N'aussy quelle necessity 
Vendra. 

MARIE. 

Vous dictes veriti, 
Mais on doibt le mieux esperer. 

JOSEPH. 

Voutes vous point encore monter ? 



Nennil non, bien chemineray 
De pi£, se Dieu plait. BaiU6s moy 
Ce bouvelet que je le maine, 
Vous n'aur£s pas toutes les paines, 
Cest raison que fen aye ma part. 

JOSEPH. 

Or cheminon vers ceste part, 
Cest le plus droit chemin de tous. 
Pour l'amour de Dieu gardes vous 
De chair car marry en seroye. 

MARIE. 

Ass6s belle et nette est la voye; 
Se Dieu plait, on s'en gardera 
Avec Paide que nous fera 

Mon enfant : a luy je m'atens. 
Cheminon. 

JOSEPH. 

II en est grant temps, 
Mais pour tant alon bellement. 

MARIE. 

Que repris ne sis de contens, 
Cheminon. 

JOSEPH. 

II en est grant temps : 
On y doibt aler com j'entens 
Si tost qu'on sgait le mandement. 

MAMIE. 

Cheminon. 

JOSEPH. 

U en est grant temps, 
Mais pour tant alon bellement. 



Adonc s'en voni vtrs Betblntn* Et lots commence 
Ludin fid pasteur, endormy dedens um loge a 
pasteur, ou avoit ung moulinet a enfant au coupe 
qu'il fatso it tourner par dedens quant il vouhit 
et parte par unt fenestre d'icelU loge jusques 
ce qu'il doyt partir. 

ludin £61 pasteur commence*. 

Quel heure est il ? Par mon serment 
Se je s^ay ! Est il point saison 
De desloger de sa maison 
Pour aler veiller ? II fait cler ! 
A ce fait tonnerre ou escler 
Qui m'a esveill£ en soursault. 
Cest ceste nuyt que veiller fault, 
Je le s^ay ja pie^a ; aussy 
Je m'estoye endormy icy 
D£s aussy tost que j'eus disnS, 
Affin d'estre mieux arrant 
[f° 1 14 r°] A veiller quant en sera heure. 

Je ne s$ay pas se trop demeure 
Ou non, mais est il jour ou nuyt ? 
Le solleil ou la lune luyt, 
Mais je ne s$ay lequel. La loge 
De mes yeux dit que ne desloge 
Encore, pour tant je ne s^ay 
S'el est bien arrunee ou quoy**. 
Au fort, a toutes adventures 
Je m'en iray jusque es pastures 
Ou se doibt faire Passemblee, 

* Lace secando : Et pastom erant in regione eadem, et cetera. 
** Adonc sault de sa loge. » 
II 

Car il y auroit grant huee 
Sur moy se derrenier venoye. 
Puis que je congnoye bien la voyc 
Je y voys; j'ay desja ma houlete, 
Ma pennetiere et boitelete 
Et tous mes outilz, je suis bien, 
Partir fault. Ombliay je rien ? 
Nennil*. J'ay bien memoire encor 
Que je baillay hier a Nachor 
Mes brebis pour que tout ensemble 
II amenast. Ho ! il me semble 
Que je voy ja le lieu de loing, 
Voire tout, se ne fast ung coing 
D'ung petit mont qui m'en destourbe. 
Mais je n'avise point la tourbe 
Des pasteurs qui doibvent venir : 
J'en suis tres bien, au mains tenir 
On ne me pourra pour lesant, 
Puis que j'en vieng tout le devant 
Je ne seray pas le derrain. 
Ha ! vecy le lieu tout a plain. 
II n'y en a ne pi£ ne pate : 
Quant vendront, se je ne me nate 
A les railler bien fermement 
Que je n'en aye rien ? Dea ! comment 

l s*cn vt. 



Digitized by 



Google 



Tousjours sont prest de m'apeller 
Lent, mol, et on peult voir bien der 
Que suis le plus diligentant. 
En quel jeu jourray je entretant 
Qu'i vendront ? A clignemuchettes, 
Cest le meilleur que je m*y mettes, 
[v°] Aussy bien ne s$ay je que feire*. 



BUUD. 

Achin, vecy ja le repaire, 
II nous fault promptement penser 
De nous arruner et genser 
Pour aler faire cest hommaige. 

▲CHIN. 

Alon, pour fair l'empressaige, 
Car apr£s nous voy mainte route. 

EUUD. 

Dison luy bien tost qu'il nous boute 
En ses papiers. 



* Adonc s'endort. 



ACHIN. 



La approches 
Et gardes que bien vous fac£s 
Comme an patent est contenu. 

eliuo offrant le denier. 

Comme vray subject et tenu 
Je fais hommaige a Pempereur, 
Le genouil plaissant, le chef nu, 
Comme vray subject et tenu. 

achin offrant. 

Et moy pour ce suis je venu : 
Joyeusement et de bon cueur 
Comme vray subject et tenu 
Je fais hommaige a Pempereur. 

CTRXN. 

Vous av6s rescript et teneur 
Du mandement bien accompli, 
Vostre fait est du tout rempli 
Mais que vous ay£s declare 
Vos noms. 

EUCD. 

Eliud Le Par6, 
Vela mon nom et mon surnom. 

AMD AS. 

Puis que'une fois nous le tenon 
II sera mis en cest escript. 
Et vous ? 

ACHIN. 

Achin Du Mont suis dit, 
Ainsy de tout temps on m'apelle. 

[^I^r ] ABIDAS. 

Je s$ay bien comment on Tespelle, 
Je l'escriray legierement. 

R SUUD. 

Est accompli le mandement 
De tous poins ? 

CYRIN. 

Ouy, je vous asseure 
Point n'en aurts d'encombrement. 

ACHIN. 

Est accompli le mandement 
Com il se doibt faire ? 

CYRIN. 

Ouy vraiment, 
Partes sans nuire a creature. 

eliud, a Abidts. 

Est accompli le mandement 
De tous poins ? 

ABLDAS. 

Ouy, je vous asseure. 

ACHXN. 

A Dieu done. 

ctun. 

Qui ait soing et care 
De vous conduire en vos maisons. 

Adonc fen vont sans plus parltr, et vient U peupU 
gentil 

xeraioth deuxieme. 

Thesan, diligence faison 
Affin que ne soyon repris. 

thesan premier. 

N'av6s vous pas le juste pris 
Qu'il y fault. 

ABISUB. 

Ouy, ne vous doubtis. 

KERAIOTH. 

Je vous pry que vous vous hastes : 
Le peuple des Juife qui y vient, 



Digitized by 



Google 



7i 



Se one fois icy il sourvient 
Avant que puisson avoir fait, 
Ce ne sera pas nostre fait. 
Approchon, quelque il n'y a ame. 

[v°] thesan offrant. 

R A Fempereur que chacun ame 

Presente mon corps et mes biens. 

mbraioth offrant. 

Tout ainsy subject me reclame 
A Pempereur que chacun ame. 

CYWN. 

Le grant dieu vous gart de diffame, 
Vous vous montrfa tres bien des siens. 

abxsub offirant. 

A Tempereur que chacun ame 
Presente mon corps et mes biens. 

CTR1N. 

C'est bien dit, il ne reste riens 
Si non que vos noms on escrive. 
Dict^s les. 

THBSAN. 

Nul de nous n'estrive; 
Mon nom est Thesan Le Joyeux. 

II est plaisant et amoureux. 
Sus apr£s a l'autre, bien tost 
A vous. 

MERAIOTH. 

Je suis dit Meraioth 
Et ay pour sournom l'Esjouy. 

ABIDAS. 

Pie^a si joycux noms n'ouy, 
Chacun de vous est bien nomm£. 
Vous? 

ABISU*. 

Abisud, surnommd 
Le Gaudisseur. 



II rentre bien. 
Par le grant dieu il n'y a rien 
Que joye et exultation : 
Ter omnes casus gaudium. 
A16s, vous estes gentilz gens; 
Gardds que soyds diligens 
De partir et vuider la place. 

THESAN. 

i6r°] Fault il point que autre chose on face ? 
Parton nous? 

Al&s au grant dieu. 

MSRAIOTH. 

Affifl qu'en rien on ne mefiace, 
Fault il point que autre chose on face 
Pour avoir l'amour et la grace 
De Tempereur? 

ABIDAS. 

Vuidfa le lieu. 

ASIBU& 

Fault il point que autre chose on face ? 
Parton nous ? / 

CYRIN. 

Alfa au grant dieu. 

Adonc se portent du banquet et vieut le peuple des 
Juify. 

phine£s premier. 

Ce mandement, ce n'est pas jeu, 
Sach6s que au cueur il me tient bien; 
Je vous requier sur toute rien 
Que tost nous nous en despeschon. 

SADOCH. 

C'est bien dit, du lieu approchon : 

Presse n'y a, je n'y voy homme. 

phinbes oftrant. 

R Hommaige a Fempereur de Romme 

Comme sur tous le plus puissant. 

sadoch offrant. 

Point n'y recule, mais di somme : 
Hommaige a 1'empereur de Romme. 
josedbch offimnt. 

Faire me fault tout ainsy comme 
Vous, que ne soye desobeissant : 
Hommaige a 1'empereur de Romme 
Comme sur tous le plus puissant. 

CYRIX. 

II fault que je soye congnoissant 
De vos noms : dictes les, amys, 
Affin qu'en escript ilz soyent mis. 

PHINEES. 

[v°J Moy, PhineSs le Parnuque. 

ABIDAS. 

Cest ung nom bien cornifique, 
II fust trouv£ de saige teste. 
Vous aprte ? 

SADOCR. 

Sadoch Malefeste. 

On n'y espandoit point de vin. 
Et puis vous qui feictes la fin? 

JOSEDECH. 

Je suis apell£ Josedecb 
L'Aigue. 

CTR1N. 

Que mis soit avec 
Les autres. 

ABTDAS. 

Si sera il cy. 
Mais vraiment ces troys noms icy 
Different bien des autres troys. 

PHINBBS. 

Est ce fait? 

ABTDAS. 

Midieux, que je croys 
Que meshui poufa bien partir. 

SADOCH. 

Fault il plus ne pile ne croix, 
Estce fait? 

ABXDAS. 

Midieux, que je crois 
Que noyses n'en aurfs n'eflroys. 

JOSBDECH. 

Nous ne s^avon qui peult sortir : 
Est ce fait? 

ABIDAS. 

Midieux, que je crois 
Que meshui poufa bien partir 
Et en autre lieu vous vertir. 

PHINE&S. 

Si feron nous. 

CTR2N. 

Or faictes tost. • 

Adonc se portent de la. 



[^1171°] abioaIl femme de villaige, mere da pasteur nyays, 
commence. 



Or cha, mon enfant, Anathot, 
Vous s£av6s comme j'ay parte 
A Ludin par long et par 16, 
En luy suppliant qu'il vous die 
Tous les stiles de bergerie 

Et comme on s'i doibt gouverner 
Et les brebis aux champs metier; 
Oultreplus lui ay dit encor 
Qu'il vous recomande a Nachor 
Qui est d'entre eulz le plus sachant, 
Toutes les lemons congnoissant 
Que je vueil que vous apprends . 
Gardes bien que vous reten£s 
Du tout ce qu'ilz vous apprendront, 
Comme songneux y entendront 
Pour Tamour de moy. Or partes, 
II est saison; et departs 
Des biens de vostre pennetiere 
A chacun, par bonne maniere, 
Qui vous monstrera quelque bien. 

anathot pasteur nyays commence. 

Ay je tout, n'oubliay je rien? 

ABIGAIL. 

Nennil, vous av£s la boutaille 
Et houlete la non pareille 
Des autres : el est toute neuve. 



Et se ung leu en chemin je treuve 
Quelz nouvelles? 

N'en cregn6s rien, 
A poy que le lieu on voit bien 
D'icy, il n'y a que deux pas; 
Puis aussy vous ne metres pas 
Nos brebis pour la premier fois, 
Et si n'a en chemin nul boys. 
Mais se d'adventure ilz survinnent, 
Pour que les autres pasteurs vienent 
Juppis bien hault. 

ANATHOT. 

Et moy de fuire; 
J'ay grant peur que je ne m'adire. 



Ten6s moy ce chemin icy. 

ANATHOT. 

A Dieu. 

ABIGAIL. 

Qui vous vueille conduire. 

ANATHOT. 

J'ay grant paour que je ne m'adire. 



Dieux ! et fault il tent de fob dire? 
N'en ayfe craincte ne soucy. 

ANA TROT. 



J'ay grant paour que je ne m'adire. 



Tents moy ce chemin icy*. 



Ur cha, Marie, Dieu mercy, 
Le plus fort de nostre chemin 
Est pass£. 

MAB»E. • 

Dictes vous? 

JOSEPH. 



Que plus seure vous en soyts 
Et acertenee, voy6s, 
Car on voit le lieu de bien loing. 
Je suis en grant soucy et soing 
Ou pourron trouver place aucune 

* Adonc s'en va et passe oultre le champ. 



ABIGAIL. 



JOSEPH. 




Affin 

Pour nous loger, car la commune 
A desja tous les logis pris. 



Mais que nous ne soyons sourpris 

De la nuit qui est si prochaine 

Et qu'entrons ens, nous prendron paine 

D'enquerir parmy la cit£ 

Aucun logis. 

JOSEPH. 

En veriti 
Tout y est plain. 



If" 1 1 8 r°] Par adventure 

I aur'il quelque creature 

A qui prendra de nous piti£ ? 

JOSEPH. 

II n'y aura point d'amitt£ : 
Ceux qui les premiers pris airont 
Les logis log£s y seront. 

Et puis aussy les hostellers 
Re^oivent bien plus voulentiers 
Ceux qu'i voient qui ont des argens, 
Qui ne sont povres indigens 
Comme nous qui n'avons monjoye 

Ne d'or ne de blanche monnoye 
Ne de quelque autre. 



Taises vous, 
Puis que Dieu est avecques nous 
J'espoire qu'il nous aidera. 

JOSEPH. 

Vraiment bien besoing en sera, 

Se cuide je, dea! Qui eust sceu 

Ce cas pie^a, on y eust pen 

Remedier aucunement. 

II n'y a pas encor gramment 

Que je demouroye en ce lieu : 

Mais, quant ce vint qu'il pleust a Dieu 

D'ensemble nous deux marier, 

Avec vous m'en alay logier 

Et adonc.je dy au seigneur 

De la maison qu'estoye teneur 

Qui pensast d'hoste soy pourvoir. 

Vraiment j'amasse mieux Tavoir 

Jusques a maintenant tenue ! 

Mais je ne s^avoye Tadvenue 

De ce cas icy d'adventure. 



Si croy je moy que ma porture 

Dedens bref temps s'accomplira, 
Car ennuit neuf moys y aura 
Que le Fib de Dieu je receus 
Dedens mes flans et le conceus 
Par operation divine. 

[y°] " JOSBPH.. 

Helas! se nous eussion saisine 
D'aucun logis, fast fieble ou fort, 
Ce nous seroit grant joye. Au fort 
Cheminons tout en pah tousjours, 
Regardans lcs felons et tours 
De ceux qui de la cit£ yssent 
Pour voir se quelque bon mot dissent 
Par quoy peusson trouver logis. 

Adonc cbeminent tout en paix vers Betbleem et 
rencontrent empires la parte Its ii peupks qui 
s'ensuwent *. 

thesan premier do people gcntil. 

Compaignons, parton, c'est trop hiis ; 
Isson hors de ceste cit6, 

* Legenda aurea de nativitate Christi : Cum ergo Betbleem appropinquas- 
sent, scilicet Joseph et Maria, ut frater Bartholomew in sua compilation tcs- 
tatur, vidit virgo partem populi gaudentem et partem gementem, quod sibi 
augelus exponent ait : Pars populi gaudms est populus gentilis qui in semime 
Abrabe etemam benedictionem accipiet. Pars autem gemens est plebs judaka a 
Deo suis meritis reprobaia ; et cetera. 

Plus ne soit ce lieu habit£, 
Chacun s'en voit a son affaire ! 

meraioth deuxieme. 

Cest bien dit, ainsy le fault faire. 
Mais aussy, comme je disoye 
En venant, j'ay au cueur tel joye 
Que je ne la vous s^airoye dire. 

ABisufi troysieme 

Ainsy m'en est ': mon cueur sens bruire 
D'une leesse interiore 
Si grande que je n'ay memoire 
Oncques en avoir eue de telle. 



Et moy, tout mon cueur s'escartelle, 
Se me semble, pour la parfonde 
Et grant joye qui en moy habonde, 
Voire en si tres grande habondance 
Que ne la puis a suffizance 
Comprendre et ne s^ay d'ou me vient. 

MERAIOTH. 

Ne moy. 

ABISUE. 

Ne moy. 

II me souvicnt 
D'nne chose que vous diray, 
Grant desir de la vous dire ay : 
[f° 1 191*] Je croy que aucun fait grant et bel 
Au monde souldra de nouvel 
De quoy maint bien nous advendra. 

MBRAIOTH. 

Exposes le nous. 

THBSAN. 

II vendra 
Ung filz de la noble semence 
D'Abraham, qui par sa clemence 
Sera cause que nous ayon 
Nous, gentilz, benediction * : 
Ainsy Pay tousjours ouy dire 
Et es anciens livres lire, 
Et que le grant Dieu Fa promis 
A Abraham. Done, mes amys, 
Qu'il n'adviegne, je n'en ay doubte. 
Mais quant ce sera ? Je ne doubte 
Que de bref et de ceste joye, 
Qui ainsy fort nos cueurs resjoye, 
En soit la demonstration. 

* Genesis duodecimo. 

MERAIOTH. 

QuWaurons benediction? 
O que vous me feictes joyeux ! 

THESAN. 

L'Escripture en fait mencion, 
Qu'on auron benediction 
Par ung qui vendra du chion 
D' Abraham saint et glorieux. 

ABISUE. 

Qu'on auron benediction ? • 
O que vous me faictes joyeux ! 

THESAN. 

Adonc serons nous bien eureux ! 
Le peuple des Juifz si nous tient 
En vilt£, mais se cecy nous vient, 
Comme dedens bref temps Tespoire, 
Nous serons aussy grant que eux voire- 
Et aussy bien de Dieu am£s. . 

MERAIOTH. 

Les propos que av£s entam&s 
Sont ce qui me fait esjouir. 

ABISUE. 

Tant ik sont nobles et fam£s, 
Les propos que av^s entam£s! 

THE SAN. 

Beneureux nous seront clamps, 
De bref vous le pourres ouir. 

MBRAIOTH. 

Les propos que avis entames 
Sont ce qui me fait resjouir. 

THESAN. 

On a veu si long temps rouir 
Gentiliti en povre estat, 
Sansloy, sans foy, com intestat, 
Mais il vient bien autre saison. 

MBRAIOTH. 

Je vous pri, chanson en faison 
En alant. Avant ! Qui commence ? 

THESAN. 

Je le vueil. 

ABISUB. 

Las, c'est bien raison. 

MBRAIOTH. 

Je vous pri, chanson en faison, 
On alt melodie a foison. 

THESAN. 

Sus, que chacun de nous s*i gense. 

AMSUA. 



Je vous pri, chanson en faison 
En alant. 



Avant ! Qui commence ? 
Que promptement chacun en pense. 

MERAIOTH. 

Quant est a moy je suis tout prest *. 

Tenor. 

En nog nouet, en nog nouet en ma- 
therisoth bistouare lau en dirouy ligros. 

[£1201°] 

En nog nouet, en nog nouet en matherisoth 

bistrouare lau en dirouy ligros. Litelit home, 

platelit home, dandelit, dandelit, danses lamy 
* Adonc s'cn vont chantans la chanson qui s'ensuit en l'autre pagee. 

phaUare, dandelit hau ligrin. 

C ON T RAT EN OR. 

En nog nouet, en nog no 

uet en matherisoth bistrouare lau en dirouy li 

gros. Litelit home, platelit home, dandelit, 

dandelit, danses la myphallare, dandelit hau ligrin. 

Litelit home, platelit home, dandelit, dandelit, 

danses la myphallare, dandelit hau ligrin. 

[v°] PHmsis premier da people des Juifx. 

Sadoch, Josedech, en chemin ! 
Sans targer en quelque maniere. 
Mais quant je pense et considere 
Au couroult qui est en mon cueur 
Je n*ay ne force ne vigueur, 

Bref je suis trop mieux mort que vif *. 
sadoch deuxieme. 

Je suis tant dolent et chetif 
Que dire je ne le s^airoye; 
En moy il n'y a point de joye 
Mais tristesse, angoisse a foison. 

josedech troysieme. 

Ainsy en suis, mais l'achoison 

N'en congnoy. Las ! d'ou nous vient il ? 

Et j'ay veu le peuple gentil 

Qui devant nous s'en va chantant 

Et nous parton en lamentant ; 

Ik s'en vont tous remplis de joye 

Et toute douleur nous convoye. 

Je ne s$ay d'onc se peult venir : 

Quelque bien leur esf advenir 

Et a nous mal, j'en feis grant doubte. 

PHBTCES. 

Le grant Dieu que chacun redoubte 
Feist promesse a nostre grant pere 
Abraham, que le vitupere 
Par Adam venu aux humains 
Seroit netoyi par les mains 
De Messias qui descendroit 

' Ad intellectum hujus vidatur quod scribitur supra 118. 
II 

De sa semence, et lors vcndroit 
Aux gentilz benediction. 

SADOCB. 

R Cest d'onc telle exultation 

Ilz demainent, n'en doubtes pas. 

JOSEDBCB. 

Ilz en ont declaration, 
Cest d'onc telle exultation 
Ik font. 

PHINB&S. 

Expresse mencion 
L'Escripture en fait en mains pas. 

1^1211*°] SADOCH. 

Cest d'onc telle exultation 

Ilz demainent, n'en doubtes pas. 

PHINEAs. 

A esquierre, ligne et compas 
Messias les gouvernera 
Et d'iceux son peuple fera, 
Com il est escript au psaultier ; 
Je le lisoye devant hier 
Et en estoye comme pasme, 
II y a : Postula a me 
Et dondbo tibi gentes 

Hereditatem tuam *. Ces 

Mos la nous sont bien raerveilleux : 

Les gentilz seront si eureux 

Quant Messias venu sera 

Que Dieu son peuple d'eux fera 

Et le dira son heritage, 

Comme il a fait nostre lignage 

Le temps pass£ : d'onc paour debvon 

Avoir que privfa n'en seon 

Et du seigneur Dieu reprouv£s, 

Com obstinds et durs prouv£s 

Es maulx que feison tant present. 

SAOOCB. 

Vraiment c'est ce que mon cueur sent, 
Je craing beaucoup que ainsy vendra. 

L JOSEDBCH. 

Ha! que mal il nous en prendra 
S'il ne nous sourvient aucun aide. 

PHINEfeS. 

Je ne s$ay qui y entendra. 

SADOCH. 

Ha, que mal il nous en prendra! 
Juyrie toute joye perdra. 

* Psalmo sectmdo. 

PfflNEES. 

Ce sera bien tost com je cuyde. 

JOSBDECH. 

Ha! que mal il nous en prendra 
S'il ne nous sourvient aucun aide. 

PHQIEES. 

Je n'y s$airoye trouver remide 
Fors de lamenter et plourer. 

SAOOCH. 

Plus cy ne pouons demourer, 
Alons nous ent. 

JOSBDECH. 

Voire en ce sain. 

Adonc s'en votti. 

PHDtBES. 

Je suis d'amertume tout plain, 
De douleur, d'angoisse et tristesse. 

SADOCH. 

Sonstenir ne puis pi6 ne main, 
Je suis d'amertume tout plain. 

JOSBDECH. 

De vous deux j'ensuifz bien le train, 
En moy n'y a grain de leesse. 

PHINRES. 

Je sub d'amertume tout plain, 
De douleur, d'angoisse et tristesse. 

Adonc s'en vont dolens et maris, Et est Marie en 
la parte de Beibleem qui a rencontre ces deux 
peuples desus dit\. 

MARIE. 

Ha ! Createur, et pourquoy est ce 
Que ceux cy s'en vont lamentant, 
Les autres s'en aloient chantant? 
C'est difference m$rveilleuse. 
Est il sours quelque dangereuse 
Chose en ceste ville depuis 
Le depart des premiers ? J'en suis 
En tres grant esbahissement. 



DIEU LB PERE. . 

Uriel, va legierement 
A Marie qui est a la porte 
De Bethleem, et la conforte 
En luy donnant clere evidence 
De la contraire difference 
Des peuples qu'el a veu passer. 

UBIEL. 

[f b i22r°] Sans votre mandement casser 
En rien, souverain Createur, 
Du fait luy seray relateur 
Ainsy com il vous plait le dire. 

Adonc descbcnt du cicl. 



Amy, av£s point ouy bruire 
En armonies, en doux sons, 
En melodieuses chansons, 
La premiere des assemblees 
Qu'on avons cy pr& rencontrees 
Qui venoient de la ville yssir ? 

JOSEPH. 

Ouy vraiment, c'estoit grant plaisir 
De les ouir ainsy chanter. 
Se n'eust est£ pour me haster 
Et de craincte d'estre dehors 
Enferm6, j'eusse leurs accords 
Escout6 bien plus longuement. 

Les autres sont bien autrement 
Qui les suivent tout pi£ & pi£ : 
J'ay veu chacun s'estre escrte 
En pleurant comme s'ilz estoient 
Courouc6s. 

JOSEPH. 

Tons ainsy faisoient 
Comme vous Pavis recite. 



Est il sours dedens la cit£ 
Turbation ou meulte aucune 
Qui leur ait mis ceste rancune 
Et douleur qui en leur cueur art, 
De puis Pessue et le depart 
Des premiers ? 

JOSEPH. 

Nennil, se Dieu plait ; 
Ce ne serait pas nostre fait, 
Nous n'avons besoing d'encontrer 
Que bien. 

MARIE. 

Plaise a Dieu nous monstrer 
Aucune declaration 

De cecy, affin qu'on aion 
Cause d'y entrer plus joyeux. 



Marie, le Createur des cieux 
M'envoye a toy en ceste place 
Affin que demonstrance face 
Des peuples passes cy devant, 
Done le premier s'en va riant 
Et Pautre grande douleur maine. 
Pour en avoir doncques la plaine 
Et clere declaration, 
Le premier, e'est la nation 
Du peuple gentil, done beaux ditz 
Furent a Abraham jadiz 
De Dieu nonc£s : e'est assavoir 
Que une foys ilz doebvent avoir 
En sa semence beneisson. 
Pour ce done qu'il est la saison 
Que cecy se doibt accomplir 
Dieu a voulu leurs cueurs remplir 
De grant joye. Mais ceux d'apr£s, 
Quoyque d' Abraham soient plus pr£s 
Par ligne com de luy venus, 
Neantmains ilz seront tenus 
Maleureux ung temps qui vendra : 

Car quant la foy on leur tendra 
La lerront comment obstinSs, 
Par quoy ilz seront mal men£s 
Et reprouvfe du seigneur Dieu. 

MARIE. 

O Createur, quabt en ce lieu 
T'a pleu nous donner corignoissance 
De ce de quoy esbahissance 
Avion, je t'en remercie, 
Et de cueur humblement te prie 
Qu'il te plaise nous donner grace • 
De faire chose en ceste place 
Qpi te plaise. 

. JOSEPH. 

ffb 123 r°] Amen, ainsy soit. 



Or cha, amy, heure seroit 
Meshui que aucun lieu nous eusson 
Au quel h)g6s estre peusson : 
Se vous voulfes aler s^avoir 
Se logis on pourroit avoir, 
Voulentiers cy vous attendray 
Atout ces bestes. 

JOSEPH. 

Je feray 

Du tout ainsy qu'il vous plaira. 

Mais a grant paine se fera, 

Se croy je, que trouver puisson 

Hostelerie de fagon : 

Les logis sont tous retenus, 

Car, tant de grans que de menus, 

II y a dedens ceste ville 

Dcs personnes plus de dix mille, 

Et pub el n'est pas forment grande. 



Dea! mon amy, je ne demande 
Ne lit ne couche, il souffiroit 
Qui ung lieu convert trouveroit : 
An mains, si venoit neige ou pluye, 
Que tant mouillis ne fu$son mie. 

JOSEPH. 

J'en voy, se me semble, ung vers cha 
Ou grant temps a que ne coucha, 
Se croy je, personne du monde. 
Mais le vent gramment y habonde 
Car de tous costds est ouvert, 
Toutesfois il est bien couvert, 
Se semble. 



Affin que le sachon 

II est bon qu'on approchon : 
Bien povre est et Wen ruineux 
S'il ne nous suffist, dangereux 
Nous ne sommes point, Dieu mercy f 

JOSEPH. 

Or cha, m'amie, velecy, 

Le lieu de quoy je vous parloye; 

Regard6s. 

MABIE. 

J'en ay tres grant joye, 
Pour meshui nous y passeron, 
Autre logis ne tracheron : 
II y a du fain, des genees, 
Et mais qu'ilz soient bien arrunees 
On s'en clora aucunement. 
Mais je diroye premierement 
Qu'encieux que autre chose fisson 
Icy nous nous reposisson. 

JOSEPH. 

C'est tout cen que je demandoye 
Que repos : il y a grant voye 
De nostre hostel jusques icy ; 
Nous sommes venus, Dieu mercy! 
Puis que ce lieu sera pour nous 
A passer la nuit, se£s vous, 

Et empr£s vous je me serray 

Pour me reposer, et vet-ray 

En me reposant la fe^on 

Comment il fault que nous fe$on 

Pour appointter bien ceste place. 

An, doux Dieu*! Estes vous point lasse 

Comme moy ? Je le suis gramment 

Et il ne pourroit autrement 

Que vous n'en euss£s vostre part. 

II n'est encore gueres tart, 

Tant ceste nuit nous ennuira. 

MARIE. 

R Se Dieu plait, il nous aidera, 

II est en nostre compaignie. 

- JOSEPH. 

Quelquement el se passera, 
Se Dieu plait, il nous aidera. 

MARIE. 

J'espoire que ainsy se fera, 
Cest celui en qui je me fie. 

JOSEPH. 

[f>i24r°] Se Dieu plait, il nous aidera, 
II est en nostre compaignie. 

Adonc se reposent assis Fung emprls V autre; et 
* En soy seant. fesveille Ludin. 

Oest une droitte moquerie 

Que de ces gens cy, ou sont ilz? 

Soot ilz en quelque autre patiz 

A16s? Vecy le propre lieu 

Qu'ilz m'avoient dit, et quel beau jeu ? 

Ha ! je ne s$ay rien plus certain 

Qu'ilz disoient : nous irons demain 

Au champ contre la tour assis 

De Ader; il y a des ans six 

Et plus que je la congnoy bien, 

Velacy, plus vray il n'est rien. 

Se seroient ilz bien mis derriere 

Pour me faire paour? La maniere 

En seroit assds bonne encore. 

Enos! Malaleel! Nachor! 

Je croy qu'on se moque de moy. 

Et ou est mon chien? Je ne s^ay. 

Me Taeroit bien aucun osti 

Tandis comme ici j'ay est£ ? 

Je croy que point ne Padmenay 

Quans je vins. Ne feis? Midieux, n'ay ! 

Je doibs bien cstre a fol tenu. 

Et se ung leu fust icy venu ! 

J'estoye mort, il en estoit fait; 

Ce m'eust est£ ung piteux fait. 

Je le voys querir attendant 

Qu'ilz vendront. 

nachor maistre pastenr, estant de la partie on va Ludin, commence. 

II est saison grant 
Meshui pour aler en la veille, 
Car c'est ennuit que chacun veille 
Ses bestaux, il est de coustume. 
Pour ce sans que plus le resume, 
f v°] Puis que j'ay vestu mes habis 
Et sont mises hors mes brebis 
De Testable, je m'y en voy. 

enos prudent pasteur, venant de l'autre part da champ, commence. 

Selon ce que du temps je voy 
II seroit meshui bien grant heure 
f D'aler es champs, trop je demeure ; 
Je pourroye bien estre repris 
De Nachor, qui sus tous a pris : 
Je ne congnoys point pasteur tel. 
Est point parti Malaleel 
Ore? Voulentiers le s^airoye. 

Au fort c'est mon chemin et voye 
A m'en aler par son logis. 
J.ong temps a que je ne le veis 
Car j'ay hant£ vers autre part 
Ces jours ; encieux qu'il soit plus tart 
Je voys s^avoir s'il est party. 

.ebl prudent pasteur, estant cntrc Enos et le champ, commence. 

II fault traire vers le party 

Qui a est£ determine 

A veiller et que tout men£ 

I soit le tropeau que je garde. 

Dieu en chemin soit de moy garde"! 

Partir me fault sans plus targer. 

SNOS. 

Ne voy je pas la ung bergier 
Qui pretent mener ses brebis 
Au lieu dit? Selon mon advis 
C'est Malaleel qui va paistre. 
Voisin, ou voudriis vous estre 
Qui aids si legerement ? 

MALALEEL* 

J'o qui que soit entour cest estre ? 

BNOS. 

Voisin, ou voudriis vous estre ? 

[f° 1 2 5 r°] Est ce un leu qu'on hare ? 

ENOS. 

II faut croistre 
Ma voix, si m'orra clerement. 
Voisin, ou voudrids vous estre 
Qui al£s si legierement? 



Et estes vous ce ? 

ENOS. 

Ouy vraiment. 

MALAT.KBL. 

J'estoye esbahi qui c'estoit. 

ENOS. 

Voire, ou ainsy on s'esbatoit 
A me fiure crier ung poy. 

MAXALBBL.. 

Rien, rien, de cela on soit coy. 
Et me dictes com il vous est? 

ENOS. 

Tres bien et vous? 

MATAT.RRT, 

Je suis tout prest 

D'aler veiller et m'y porter 
Vaillamment. 

ENOS. 

Chacun transporter 
S'i doibt ennuit comme j'entens. 



N'en doubt6s et en est grant temps ; 
Pour ce, je vous pri, hastons-nous. 

ENOS. 

Et je vous demande, avds vous 
Paour que n'y venons ass6s heure ? 



S'il fault que aucun de nous demeure 
Apr£s Nachor, ce sera honte. 

ENOS. 

II est vray, car tons il sourmonte 
En sens, c'est ung homme parfait. 

MJLLALEEL. 

Cheminons done. 

ENOS. 

Ainsy soit fait, 
Affin que ne soyon repris, 
Ce ne seroit pas noire fait. 

Cheminons done. 

ENOS. 

Ainsy soit fait, 
Autrement nostre honneur for&it 
Seroit. 

MALALEBL. 

Je vous ay bien compris. 

ENOS. 

Cheminons done. 

MALALEEL. 

Ainsy soit fait 
Affin que ne soyon repris. 

Adonc cheminent tout en paix. 

LUDDt. 

Au mains ay je gaigne le pris 
Qui suis premier venu es champs. 
Pas ne suis des ponnars meschans 
Comme tousjours ilz me le disent : 
Ce sont ilz plus tost, qui se gisent 
Et sont tous en leurs lis encor. 

Adonc il aperfoit Nacbor qui vient. 

Ha ! vraiment il s'en fault Nachor 

Que veca qui s'en vient grant erre ; 
Presentement luy vueil enquerre 
S'ainsy tart veoir est honneur. 
Hau ! hau ! 

NACHOR. 

Et qui est ce pasteur 
Qui crie ainsy? 

LUDIN. 

Ce suis je, hay! 
La main ! La main ! 

NACHOR. 

Et quel braitteur! 

LUDIN. 

Haul hau! 

126r°] NACHOR. 

Et qui est ce pasteur 
Que j'o faire telle clameur ? 

LUDIN. 

Acueil ! Acueil ! 

NACHOR. 

ParPil a moy ? 

LUDDs'. 

Hau! hau! 

Et qui est ce pasteur 
Qui crie ainsy? 

LUDIN. 

Ce suis je, hay ! 

NACHOR. 

Et estoyes tu ce, Ludin ? 

LUDIN. * 

Ay! 

Vous dictes de bonnes besongnes, 
Falloit il faire telz eslongnes 
Et venir si tart en la veille ? 

NACHOR. 

II n'est que heure. 

LUDIN. 

Je m'esmerveille 
Done, quel bourdon m'a peu piquer 
Et si tost au lieu me cacher. 

NACHOR. 

Comment y as tu ja est6 ? 

LUDDf. 

Par Dieu, sire, je y ay bast£ 
Une forte heure. 

NACHOR. 

'Ou? 

LUDIN. 

En la veille. 

NACHOR. 

Tu avoyes la puche en Paureille ? 

LUDIN. 

Ce avoye mon. 

NACHOR. 

Tu s^ays done bien 
Se les autres y sont. 

LUDIN. 

Rien, rien, 
II n'y en a ne pi6 ne pate. 

NACHOR. 

Or m'ayde done et qu'on se haste 
Affin que pas nous n'y venon 
Des derrains. 

LUDIN. 

A luy cheminon 
Pour mieux apr£s nous reposer. 
Rischay ! Regardes les beser, 
Je y feroye plus que une vingtaine. 

NACHOR. 

Voire ytelz que toy ! 

LUDIN. 

Sans ruser. 
Rischay ! Regardes les beser. 
Caches. 

NACHOR. 

Beau t'en fait voir user. 

LUDIN. 

Et auray je toute la paine ? 
Rischay! Regardes les beser, 
Je y feroye plus que une vingtaine. 
Ceste brebis la n'est pas saine, 
Au mains el cloche. Trou la trou ! 

Adonc s'arrestent ung pou. 

MAi.AT.RBT, d'autit part. 
Enos, nous y serons tost. 

ENOS. 

Ou? 



Au lieu ou alons : je voy ja 
La tour Ader. 

ENOS. 

Est elle la? 

Ouy seurement. 

[f°i27r°J emos. 

Et je vous prie 
Que dions quelque raverdie 
En y arrivant, car vraiment 
Cest ung lien que j'ame gramment ; 
J'en ay ouy maint beau record. 



De chanter ? J'en suis bien d'accord, 
Cest bon advis, treffort le lo. 



Adonc chantent eux deux de ceste part, et Its 
antra d* autre portent entre deux vers, comme it 
appert en la page* ensuwante. 



Joyeusement la garenlo Chantons en ve 
nant en la veille; Puis que nous avons la bou 
teille Nous y berons jusques a ho. 

TENOR. 

Joyeusement la garenlo Chantons 

en venant en la veille ; Puis que nous avon 

la bouteille Nous y beron jusques a ho. 

LUDIN. 

II me semble que je les o. 

NACHOR. 

Non sont, non. 

LUDIN. 

Je m'en esmerveille. 

enos et malaleel chantcnt ensemble deux lignes. 

Joyeusement la garenlo 
Chantons en venant en la veille. 

LUDIN. 

0£s vous ? 

NACHOR. 

Tant tu es dando. 

LUDIN. 

Revoy je done, ou je sommeille ? 

NACHOR. 

[f° i28r°] Ce ne seroit pas grant merveille, 

Tu estoeis hier ront comme ung o. 

Les autres chanttnt iiii lignes : 

Joyeusement la garenlo 
Chantons en venant en la veille ; 
Puis que nous avons la bouteille 
Nous y beron jusques a ho. 

NACHOR. 

Ha ! vraiment ce sont ilz. 

LUDIN. 

Bo, bo ! 
Vous ne me crairtes de rien. 
£t dison la nostre aussy bien 
Affin que a eux soyons egaux. 

Adonc c ban tent nachor et ludin la chanson qui 
s'ensuit : 



En menant paistre nos bestaux Chanton melo 

dieuse ment ; Passons le temps jpy 
n is 

TENOR. 



eusement Pour passer ennuis et travaux. 
En menant. 



ENOS. 

Qu'est ce la ? 

MALALEEL. 

Ce sont pastoureaux. 

ENOS. 

Le s$av6s vous bien ? 

MALALEEL. 

Ouy vrayment. 

Adonc cbantent nachor et ludin deux lignes, 
c'est assavoir : 

En menant paistre nos bestaux 
Chantons melodieusement. 

ENOS. 

Qui sont ilz ces gentilz sodaux ? 

MALALEEL. 

Je ne s^ay pas bonnement. 

Approchon pour plus clerement 
Les ouir. 

ENOS. 

Ilz ont les cueurs baux. 

Les autres cbontent iiii lignes ; 

En menant paistre nos bestaux 
Chanton melodieusement, 
Passans le temps joyeusement 
Pour oster ennuis et travaux. 

LUDIN. 

K Dieu gart ! Hau I Dieu gart I Quelz vassaux I 

NACHOR. 

Comme vous est il, messeigneurs ? 

ENOS. 

A estre vos servans feaux. 

LUDIN. 

Dieu gart I Hau ! Dieu gart ! Quelz vassaux ! 

MALALBEL. 

Ludin, comme tu nous assaux I 
Tu monstres toujours tes honneurs. 

LUDIN. 

Dieu gart I Hau ! Dieu gart ! Quelz vassaux ! 

ENOS. 

Comme vous est il, messeigneurs ? 

NACHOR. 

[f° i29r°] Tres bien vraiment. D'autres pasteurs, 
fen vendr'il plus ? Est tout venu ? 

LUDIN. 

Attends, il m'est souvenu 
D'Anathot. 

ENOS. 

Et qui petfk il estre ? 

LUDIN. 

Oncques ne mena brebis paistre, 
Mais Abigail sa grant mere 
Vueult qu'il apprengne la maniere 
De bergier et qu'il soft pasteur ; 
Et a vous, comme le recteur 
Des autres, el se recommande 
Et vous suppliant par moy mande 
Que vous luy monstr£s. 

NACHOR. 

Ou eit il ? 

LUDIN. 

Je ne s$ay, il est pou soutil. 
Je tJfaing qu'il ne salt adir£ 

Et devers autre part vir£, 
Car acerten£ el m'avoit 
Que puis que Theure elle sgavoit 
£1 le ferokipremier venir. 

NACHOR. 

Qui le peult maintenant tenir 
Qu'il n'est venu ? 



Ne doubts point, 

II est adir6. 

LUDIN. " 

Cest le point. 

NACHOR. 

Quel plaisir ! 

ENOS. 

Qu'en pourra Ten feire ? 

kALALEEL. 

II est fid. 

LUDIN. 

Le verot Ta point. 

NACHOR. 

II est adir£. 

LUDIN. 

Cest le point. 

ENOS. 

Son habit ? 

LUDIN. 

11 ha blanc pourpoint. 

MALALEEL. 

Et sa robe ? 

LUDIN. 

El me semble claire. 

MALALEEL. 

II est adire. 

LUDIN. 

Cest le point. 

NACHOK. 

Quel plaisir ! 

ENOS. 

Qu'en pourra Ten faire ? 

MALALEEL a Ludin. 

Qu'en dis tu ? 

LUDIN. 

Que es champs voise braire, 
Et je vous Pamerray icy, 
Et en preng la charge et soucy, 
Se vous vpulez. 

Or y va done. 

ludin en s'en alant. 

Se diligence je fiz one 
En cest heure one j'en feray. 
Se je puis je le tfouveray, 
Et se je le s$ay ramener 
Nous partiron son desjeuner 
Ensemble : car je ne croy pas 
Qji'il soit venu vers ce trespas 
Sans fournir bien sa pennetiere, 
Et pour ce nous feron la chiere,, 
II fauldra faire futuro. 

anathot parte en soy mesmes. 

Je m'esbahis bien que je n'o 
Ou que je ne voy Passemblee 
[^1301^] Que debvoye trouver assemblee, 
Au mains selon les dis ma mere. 
J'ay traverse champs et briere 
Et tant de si beaux lieux ay veu 
Pour brebis paistre, et si n'ay eu 
D'iceulx pasteurs appercevance. 
Cest une bien grant mescheance. 
Dea, de vray je suis adir6 

Et ay d'autre costt tir£ 

Que je ne debvpye. Qftei plaisir ! 

Ne pouoit prendre le loisir 

Ma mere d'au lieu m'amener ? 

II me vaulsist mieulx ordener 

A crier pour voir se Ludin 

M'orroit point : il vendroit affin 

Au mains que le brout hry donnasse." 

II vault mieulx que ainsy je face, 

Autrement mieulx ne s^airoye faire. 

Hay ! hay ! Je croy que j'ay beau braire, 

Trop loing sont. Hau, Ludin ! ouy ! ouy ! 

Ludin ! Ludin ! C'est a jeudy, 

Or vraiment, se ja je desplace 

Toute la nuit de ceste place, 

Quelque chose qu'U en adviengoe, 

Se ce n'est que aucufc icy vienup 

Qui avecques eulx me merra. 

LUDIN. 

Je croy que d'icy on m'orra 

De bien loing. II fault que je crie. 

Hau ! hau ! 

ANATHOT. 

Yecy grant deverie 
Que je suis ainsy adir£. 

II ne respond point, il n'ot mie. 
Hau ! hau ! 

ANATHOT. 

Vecy grant deverie 
Que ma mere ne pouoit mie 
M'amener. 

LUDIN. 

II est loing virS. 

Hau! hau! 

ANATHOT. 

Vecy grant deverie 
Que je suis ainsy adir6. 
Se ung leu vient, je suis attir£. 

LUDIN. 

M'orra il ja? Hau! Anathotl 

ANATHOT. 

Qu'estlaPHau! 

LUDIN. * 

Ha! vraiment il m'ot, 
J'en 3pis tres bien. Amaine, amaine. 

ANATHOT. 

Es tu ce, Ludin? 

16 

LUDIN. 

Que de peine 

Tu m'as fait. 

anathot en l'accolant. 

Helas I mon amy, 
Par mon serment, j'estoye demy 
Hors dn sens. 

LUDIN. 

Ou as tu est£ ? 

ANATHOT. 

J'ay tant parmy ces champs bast£ 
Et fait plus de cent mile tours 
En vous cuidant trouver tousjours, 
Mais n'a est£ en ma puissance. 

LUDIN. 

Or cha, cha, que tost on s'avance*! 

ANATHOT. 

Ou sont ilz ? 

LUDIN. 

Ilz ne sont pas loing, 
Mais de nous haster est besoing 
Car nous deux il attendent. 

ANATHOT. 

Font? 



* lis chemincnt. 

LUDIN. 

Ouy, empr£s la tour'Ader sont 

Et n'y a encor arran fait 

En la veille, et tout pour ce fait. 

[f** I 3 I r°] ANATHOT. 

Je l'admenderay, c'est raison. 

LUDIN. 

As tu a desjeuner foison ? 

ANATHOT. 

Ouy seurement, j'en ay assez. 

LUDIN. 

Ces champs ont est6 tost passez, 
Vecy desja le propre lieu. 
Garde toy pour l'amour de Dieu 
Que tu salues bien haultement 
Nachor, en mettant gentement 
La main au bonnet, en plaissant 
Le genouil, comment obeissant, 
Si tost que vendras au dit estre. 

R Dieu vous gart, Nachor, nostre maistre. 

NACHOR. 

Es tu venu? 

LUDIK. 

Ouy, Diefx mercy. 

NACHOR. 

II se fault done en arrun mettre. 

BNOS. 

Dieu vous gart! 

LUDIK* 

Nachor, nostre maistre, 
Vecy Anathot qui pour estre 
Vostre serviteur vient icy. 

anathot sans fiure ancun honneur. 
Dieu vous gart, Nachor, nostre maistre. 

NACHOR. 

Es tu venu? 

ANATHOT. 

Ouy, Dieu mercy, 

LUD1N. 

Couvre toy. 

NACHOR. 

Faloit il ainsy 
S'amuser et attendre tant ? 

anathot descourcrt msis sans plesser le genonil. 

Je n'en puis mis, mais non obstant 

[v°] Je leve la main et suis prest 
L'amender. 

LUDXN. 

Plaisse le garet. 

NACHOR. 

Qu'on sache se plus 'fen vendra. 
Ou est Mathan *? 

ENOS. 

Las! ou il est? 
Je croy que tantost revendra : 
II est mort ! 

NACHOR. 

Qui son lieu tendra ? 

ENOS. 

Vous, s'il vous plait. 

NACHOR. 

Eleazar, 

Isac? 



Tousjours m'en souvendra 
De ces deux pasteurs ila, car 
C'estoient gens de bien. 

• Ista sunt nomina aliorum pastorum que in precedentibus moralitatibus 
nominata fuerant pretipue Rothomagi. 

NACHOR. 

Isacar, 

Josu6, Massal, et Laban ? 

LUD1N. 

N'en parlez plus. 

NACHOR. 

Pour quoy ? 

LUDIN. 

Avar! 

Ilz sont alez avec Mathan 
En l'autre monde. 

NACHOR. 

Et puis Jesan, 

Mosoc ? 

LUDIN. 

Plus ne les puis ouir. 

NACHOR. 

Salmanasar? 

ENOS. 

II aung an 
[f° 1 32r°J Que cy pr£s le vy fenfouir. 

Encor ne m'en puis je esjouir 

Quant m'en souvient, je l'amoye somme. 

MALALEBL. 

Tout couroult et deuil fault fuir. 

NACHOR. 

Et Lameth? 

LUDIN. 

Ha, le vaillant homme ! 

NACHOR. 

Clobart, Aigret et Lesant ? 

LUDIN. 

Comme 

Sont ilz mors ! C'est ung grant dommaige, 

II n'y a pas d'icy a Romme 

Gens qui aient plus joyeux couraige. 

NACHOR. 

Maistre Albert? 

ENOS. 

II estoit fort saige. 



C'est pour quoy maistre il fast. 



Aussy estoit il bien de l'aage, 
II y a grant temps qu'il ne creust ! 

NACHOR. * 

Amos et Gedon ? 



II y eust 

Devant hier quatre ans, se me semble, 
Que chacun de ceulx la mourust. 

NACHOR. 

Levi, Achar, Mosin ? 

LUDIN. 

Assemble, 

Bref ilz sont alez tous ensemble 

S^avoir que monnoye c'est que on forge 

Par dela. Point ne leur resemble, 

Ilz sont tous trespassez fors je; 

Ilz n'estoyent point de telle forge 

Que moy ne de si bonne terre. 

La mort les a pris par la gorge, 

Ilz estoyent fresles comme ung verre. 

NACHOR. 

C'est tout done? 

LUDIN. 

Vous le pouez croirre, 
Meshui vous n'en verrez plus nulz. 

ENOS. 

En vendr'il plus ? 

LUDIN. 

Vous voulez guerre. 

ENOS. 

C'est tout done ? 

LUDIN. 

Vous le pouez croyrre. 

NACHOR. 

Or tenons nos brebis en serre • 
Puis que nous sommes tous venus. 

MALALEEL. 

C'est tout done ? 

LUDIN. 

Vous le pouez croirre, 
Meshui vous n'en verrez plus nulz. 

NACHOR. 

Escoutez, nous sommes tenus 
Prier Dieu que pardon il face 
Es trespassez *. 

* Quod antiqui etiam ante novum testamentum orarent pro defunctis 
patet secundi Machabeorum vicesimo secundo, nbi dicitur : Vir fortissimus 
Judas collation* /acta duodecim milia dragmas or genii misit HUrosolimam, 
offtrri ea tin pro peccaHs mortuorum, etc. Et quid poterant orare nisi ut 
U 17 

ENOS. 

Or par sa grace 



Ainsy soit. 

LUDIN. 



A Lameth au mains. 



S$av6s vous quoy ? A joinctes mains, 
Encieux qu'on alon plus avant, 
Dison ent ung requiescant 
In pace. 

NACHOR. 

Vela tres bien dit. 

BNOS. 

Bon est qu'on parface ce dit 
Puis que d'eulx le temps est pass£. 



[f>i33r°]Sus! 



Adonc cbantenl tous atstmbU Requicsami in pace, 
aJnsy qu'ti est noti en talk pagte. 



rcquiescerent in pace, scilicet in sina Abrahe, ubi ent pax a tormentis et 
expectatio vere pads dande per Christum? 

Re qui e scant in pa ce. 

Re qui e scant in pa ce. 

Re qui e scant in pa ce. 

Re qui e scant in pa ce. 

Re qui e scant in pa ce. 

NACHOR. 

Amen par la pite" divine. 

ANATHOT. 

Vela ung chant bien compass6. 

NACHOR. 

Sus! 

Tous ensemble chantent : 
Requiescant in pace. 

LUDIN. 

Encore point nc suis lasse. 

ANATHOT. 

Pour Dieu que jamais on ne fine. 

NACHOR. 

Sus! 

Tons ensemble chtntent : 
Requiescant in pace. 

NACHOR. 

Amen par la pit6 divine. 

Or cha, temps est qu'on determine 

En quel lieu ung chacun sera. 

BNOS. 

S'il vous plait, je seray de cha. 

MALALEEL. 

Et moy cy. 

ludm, de Anathot. 

Nous serons ensemble. 

NACHOR. 

Enten bien aux brebis. 

LUDIN. 

Truchal 

ANATHOT. 

S'il vous plait, je seray de cha. 

NACHOR. 

J'en suis bien content. 

LUDIN. 

Et cha, cha! 

NACHOR. 

Est ce bon ordre? 

LUDIN. 

Ouy, se me semble. 

BNOS. 

S'il vons plait, je seray de cha. . 



Et moy cy. 

ANATHOT. 

Nous serons ensemble. 

NACHOR. 

Gardez vous tous que le leu n'emble 
Des brebis. 

ENOS. 

Nous en ferons bien. 

ANATHOT. 

De grant paour que j'en ay je tremble. 

Gardez vous tous que le leu n'emble 
Du bestail. 

LUDZN. 

|f> j 3 4 r°] Point ne te resemble : 

Les leups, je ne les craing de rien. 

NACHOB. 

Gardez vous tous que le leu n'emble 
Des brebis. 

MALALBEL. 

Nous en ferons bien. 



Adonc se siecbenl la, Nacbor eu milieu, Ems el 
Malaleel a so senestre, et Ludin el Anatbol a sa 
desire. 



JOSEPH. 

Or cha, Marie, je revien 
A cen done j'avoye fait propos. 
Puis que ung bien petit de repos 
Ay pris du travail que j'avoye, 

II est saison que je m'advoye 
De faire icy quelque closture 
De ces genees pour la maulture 
Du temps, se de nuit sourvenoit. 

MARIB. 

Amy, bien il m'en souvenoit . 
Quant Pavez dit. 

JOSEPH. 

Si plait a Dieu, 
J'appliqueray si bien le lieu 
Que le vent mal ne nous fera. 



Mon filz aussy nous gardera 

S'il luy plait, car je vous asseure, . 

Mon amy, que ennuit ma porture 

Sera finee, je le sens bien 

Et n'en metz plus de doute en rien ; 

En ceste propre place icy 

J'enfanteray et dis aussy 

Qu'en ceste nuit icy sera. 

JOSEPH. 

Que le Filz de Dieu nasquira 
En place si povre et si ville ! 
Au monde n'a chastel ne ville 
Qui ne soient siens. 

II se fera. 
Ce lieu icy pour nasquir a 
Esleu et si le temps est il le 
Que le Filz de Dieu nasquira. 

JOSEPH. 

En place si povre et si ville ! 
Grant humility monstrera. 
O que c'est chose difficile 
De scavoir la cause et le stile 
Et quel raison il y aura 
Que le Filz de Dieu nasquira 
En place si povre et si ville! 
Au monde n'a chastel ne ville 
Qui ne soient siens. 

MARIE. 

11 se fera. 

JOSEPH. 

Or cha doncques on pensera 
De ce lieu clorre aucunement; 
Je ne m'en faindray pas vraiment. 



A mon pouoir vans aideray; 
Besongnis, je vous bailleray 
Lesgeneez. 

JOSEPH. 

Au mains ceste cy, 
Se me semble, est tres bien ainsy. 

marxb en luy baillant one genee. 

Tenez. 

JOSEPH. 

Ce sera bon pour mettre 
De$a, el y pourra bien estre. 

maris en luy baillant, etc. 

A Pautre. 

JOSEPH. 

Ou sera'lle mise? Ou? 
Ha! el sera bien a ce trou, 
Ce sera droitement son fait. 
Au demourant que tout soit fait 
Vitement.- 



II n'y a plus rien. 
I^i35r<>] joseph. 

Las! vecy bien povre merrien 
Pour edifier ung hostel 
Et logis a ung seigneur tel. 
U naistra en bien povre place. 



18 

II plait a Dieu que ainsy se face. 

JOSEPH. 

Helas) ou sont ces grans chasteaux, 
Ces belles tours a beaux creneaux 
Edifiez si plaisamment : 
Et le Filz de Dieti povrement 
Est cy herbregi et si passe ! 



II plait a Dieu que ainsy se face. 

JOSEPH. 

Ou sont ces sales tant bien paintes, 
Ou diverses couleurs emprainctes 
Sont, pavees de carrel si gent 
Et si plaisant que toute gent 
A les regarder se soulace ? 

MARIE. 

II plait a Dieu que ainsy se face. 

JOSEPH. 

Ou sont ces chambres tant fournies 
De saiges, de tapiceries 
Batus d'or ou luyt mainte pierre, 
Et nates mises sur la terre 
Affin que le froit ne mefiace ? 

MARIE. 

II plait a Dieu que ainsi se face. 

JOSEPH. 

Ou sent ces lis parez, couvers 
De tant de couverteurs divers, 
De plices, de pennes si fines, 
M«nu ver, martres sebelines, 
Dos de gris a tas et a masse? 



II plait a Dieu que ainsy se face. 

JOSEPH. 

Helas ! cy gerra povrement 
Le Createur du firmament, 
Celuy qui fait le soleil luire, 
Qui fait la terre fruis produire, 
Qui tient la mer en son espace. 



II plait a Dieu que ainsy se face, 
Et me le monstre par sa grace 
Evidflmment et clerement, 
Et e'est ce qui si hardiment 
Me le fait dire; et pour ce aion 
Nos cueurs par grant devotion 
Eslevez tousjours envers Dieu, 

Luy prians qu'il tende ce lieu 
De ses grands biens spiritueulx, 
Puis que avon poy des temporeux 
De quoy nous le puisson parer. 
Et s'il vous plaisoit repairer, 
Amy, vers cest huis ung petit, 
J'esleveroye Pappetit 
De mon tres povre entendement 
A Dieu icy secretement 
En contemplation devote. 

JOSEPH. 

Pas n'est besoing qu'on me le note 
Deux ne troys fois, m'amie tres doulce. 
Que jam£s en rien vous courouce 
Ne que je vueille chose faire 
Qui soit a vostre vueil contraire, 
Helas! Dieu m'en vueille garder! 
Mais tout ainsy que commander 
Me vouldrez je Paccompliray, 
Et d£s maintenant m'en iray 
A Thuis ainsy que Pavez dit. 
Je pri a Dieu que sans desdit 
U vous vjieille tout ottroier 
Ce que vous luy vouldrez prier 

Et requerir *. 



Ainsy soit il, 
Amy, et vous gait de peril. 
En ce lieu icy me tendray 
Ung poy et les mains estendray 
Joinctes devers le del en hault, 
[f° 1 36r°] Qpant des genoulz, plaisser les fault 
Dessus ceste terre humblement,' 
Affin que plus facillement 
A me ouir Dieu puisse esmouvoir **. 
B O Createur, a qui convient s^avoir 
Toutes choses par science planiere, 
Qui desires que humains puissent avoir 
Redemption du tres grant vitupere 
Que leur livra Adam le premier pere, 

* Adonc s*en va Joseph a Thais. 

** Legenda aurea de nativitate Christi : Cum igitur ambo, scilicet Joseph 
et Maria, Bethleem vmissent, et quia pauperes erant et quia omnia bospitia alii 
qui propter hoc. ipsum venerant occupaverant, nullum bospitium habere potuerunt. 
Dhterttrunt ergo hi communi transitu qui, ut dicitur in HistorUs scolaticis, erat 
inter duos domos, operimentum babens, qui diversorium dicitur, sub quo ewes ad 
cciioquendum vel ad convescendum in diebus ocii vel pro aeris intemperie diver- 
tebant, ubi forte Joseph presepe bovi et asino fecerat; vel, secundum quosdam, 
rustici cum ad forum veniebant anhnalia sua ibidem ligabant, et ideo presepe ibi 
constructum erat. Ipsa igitur nocte media diet dominice beata virgo filiut.i 
suum peperit et in presepio super fenum reclinavit. 

Quant il brisa ton sainct commandement, 
Et pour doncques leur donner saulvement 
As ordonn& que, sauf mon pucelaige, 
Se soit vesta l'habit d'humain lignage 
Ton Filz en moi, qui suis povre et novice : 
Si te requier d'humble et devot couraige 
Prengnes en gr£ mon tres petit service. 
Quant derement me fids appercevoir 
Que cil ton Fife, de tons biens la lumiere, 
Ennuit naistra,,pas ne feroye debvoir 
Se devers toy, en tout stille et maniere 
Possible a moy, comme ta chamberiere, 
Humiliee de cueur parfondement 
Ne retournoye, faisant devotement 
A ta haultesse honneur et vray hommaige, 
Graces rendant de ce grant advantaige; 
Et congnoissant si noble benefice 
Si te requier d'humble et devot couraige 
Prengnes en gr6 mon tres petit service. 
Helas ! je n'ay richesse ne avoir 
Ne paremens : non pas que les requiere 
Pour moy aiser, mais pour mieulx recevoir 
Ton divin Filz, Sapience premiere. 
Las! je voy bien que sur povre litiere 
De feurre et foain en lieu petitement 
Habitat prendra naquissement, 

Non en chasteaux ne maisons de parage ! 
Par quoy monstre que celuy n'est pas saige 
Qui les ayme tant qu'il comihette vice. 
Si te requier d'humble et devot couraige 
Prengnes en gr£ mon tres petit service. 
Prince des cieulx, se ce povre hostelaige 
Mieux preparer pouoye, je le feisse : 
Si te requier d'humble et devot couraige 
Prengnes en gr£ mon tres petit service. 

Adonc se tient Marie en la cracbe attendant qu'el 
en f ante. 



DIEU LB PBRE. 

Mes anges, qui avds office 
De moy louer incessamment, 
Alfa tost et legierement 
En Bethleem qui est cit6 
De Judee : la en povreti 
Sont Joseph et ma tres amee 
Marie, sur toutes famee, 
Qui demourant vierge et entiere 
A conceu mon Filz par maniere 
Miraculeuse, non par vice. 



\ 

Je vueil que ennuit d'elte naquisse 
Et neantmoins vierge el demeure. 
Alfa y doncques, il est heure, 
Et tousjours en sa compaignie 
Vous tenfa, car el est m'amie 
Plus que autres specialement. 

MICHEL. 

Vray Dieu, tres vouluntairement 
Le feron puis que ainsy vous plait, 
Et sera ce lieu la replet 
Par nous de chans armonieux 
A l'heure du tres glorieux 
Naistre de nostre Createur. 



II sera le reparateur 

De nos sieges, car des humains 

Fera rachat. 

RAPHAEL. 

N'alon point mains 
D'une bien grande multitude, 
Et bref mettons y nostre estude. 

URIEL. 

Promptement et joyeusement 
Nous y debvons aler vrayment. 
Car, non obstant que la greigneur 

Cause soit pour porter honneur 
Au Filz de Dieu, si dis je bien 
| f° 1 37 r°] Que aux anges plus prochain n'est rien 
Que virginity qui s'efforce 
D'avoir par vigueur et par force 
Ce que range ha par sa nature : 
Puis que done celle creature 
Qui le doit enfanter vierge est, 
D'y aler ung chacun soit prest. 

MICHEL. 

Je vous pry, sans plus mot en dire 
R Parton. 

GABRIEL. 

Cest bien dit. 

RAPHAEL. 

Qu'on oe bruire 1 
Ce lieu quant temps il en sera. 

URIEL. 

II n'est qui nous y puisse nuyre, 
Parton. 

MICHEL. 

Cest bien dit. 

GABRIEL. 

Qu'on oe bruyre 

II T 9 



Digitized by 



Google 



Nos chans. 

RAPHAEL. 

A ce mon vouloir tire. 

MICHEL. 

Croyez chacun s'i emploira. 

GABRIEL. 

Partem. 

RAPHAEL. 

C'est bien dit. 

URIEL. 

Qu'on oe bruire 
Ce lieu quant temps il en sera. 
Benoit soit qui plus y fera. 

MICHEL. 

Alons, plus targer seroit vice. 

Ad$nc ?m vomi m la cracbe eompaigner Mark 
tulx iiii* 

ludin, fol pastenr. 

Anathot, vrayment je voulsisse 
Qu'on desjeunisson. 

ANATHOT. 

I 

Quel memoire ? 

LUDIN. 

U m'est advis qu'on deusson ore 
Avoir mengi£ ung mors. 

ANATHOT. 

Comment ? 
II fauldroit bien premierement 
Que tu me monstrasses. 

LUDIN. 

Ay, ay! 

Desjeunon icy a requoy 
Premierement, et puis aprds 
Je te monstreray par expr£s 
Ce que oncques on ne te monstra. 

ANATHOT. 

Quoy ? 

LUDIN. 

Tout le pro et le contra 
De ce mestier de pastouraige. 

Par mon ame tu me dis rage, 
Tu paries latin. 

LUDIN. 

Non feis, non. 
Mais tu s^airas d'ou vint le nom 
De pasteur et qui le ferist 
Et Pabatist. 

ANATHOT. 

Ce sera bruit. 

LUDIN. 

Ce sera mon, je t'en asseure. 
Mais pour la chose estre plus seure 
Desjeunon, j'en auray le chief 
Plus ferme a te dire de chief 
En chief tout le cas et le point. 

ANATHOT. 

Accoustum6 je ne Pay point, 
Car quant a Fescole j'aloye 
Tousjours quelque chose s^avoye 
[f° 1 38 r°] Devant que on me fist desjeuner. 

LUDIN. 

II ne t'y fault point obstiner : 
Pense tu que ce soit tout ung? 

ANATHOT. 

Ma mere m'a dit, quant aucun 
Me aura monstr£, que je luy donne 
De mon desjeuner. 

LUDZN. 

Or t'ordonne 
Puis que Pas entestS ainsy. 

ANATHOT. 

J'ay d'aprendre assez grant soucy ; 
En quel lieu commenceron nous ? 

LUDIN. 

A Pendroit ou commencent tous 

Les pasteurs quant es champs arrivent. 

ANATHOT. 

Que font ilz ? 

LUDIN. 

De chansons estrivent, 
L'ung decha, l'autre d'autre part, 
Et parmy les champs chant s'espart 
Pour s'assembler joyeusement. 

ANATHOT. 

J'aprendray done premierement 
A chanter, a ce que dire o. 

LUDIN. 

Tu diz vroy. 

ANATHOT. 

Quoy ? 

LUTON. 

La garenlo, 
Cest ce qui tout le fait conduit. 

ANATHOT. 

Ma mere ne m'en a rien dit, 
Ou je ne Fay pas entendu. 

LUDIN. 

Je croye bien, dea ! Et cuides tu 
Que ta mere congnoisse tout ? 

ANATHOT. 

Cha, cha, commen^on a ung bout. 
Comment s'appelle la science 
De chanter ? 

LUDIN. 

Par ma conscience, 
Vela une bonne demande ! 
Congnoissance en auras bien grande 
Puis que ton engin s'i applique. 

ANATHOT. 

Or me dy comme c'esu 

LUDIN. 

Musique*. 

ANATHOT. 

Musique, quel terrible mot ! 
Est ce a dire que cil est sot 
Qui y muse trop ? 

LUDIN. 

Neonil dea ! 

ANATHOT. 

Beau sire, dy qui la trouva 

Le premier ; vueillez lay retraire 

LUDIN. 

Ouyz tu one mention faire 
De Pitagoras** ? 

ANATHOT 

Ouy gramment, 
R J 'ouy dire anciennement 

Qu'il beust le vin des chopinettes. 

LUDIN. 

Tu te moques. 

* Ista que sequuntur de arte musica habentur in quadam theorica masice 
a magistro Johanne de Moris, compillata per metra sen versus consequent 
eorum expositione. 

•* Johannes de Muris : 

Piugorun nobis artem monstnssc sonorum. 

ANATHOT. 

Non fais vraiment, 
J'ouy dire anciennement 
Cela. 

LUDIN. 

A quy ? 

ANATHOT. 

Pas bonnement 

Ne s^ay. 

LUDIN. 

Je croy que tu luy mettes. 

[f b I39r°] ANATHOT. 

J'ouy dire andennement 

Qu'il beust le vin des chopinettes. 

LUDIN. 

Or cha, il fault que tu faprestes 
A chanter. 

ANATHOT. 

Sus tost, qu'on en pense ! 

LUDIN. 

II sera bon que je commence 
Te dire de Tart ung petit. 

ANATHOT. 

Je n'ay pas a lart appetit, 

Croy que je n'en mengeray point 
La loy le deffent. 

LUDIN. 

Cest le point I 
J'aper^oy bien ton ignorance, 
Tu n'entens rien ; c'est congnoissance 
De chanter de quoy je parloye. 

ANATHOT. 

A t'ouir tres bien entendoye. 

LUDIN. 

Ne musoyes tu point a Fescart ? 

ANATHOT. 

Vraiment tu as parte de lart. 

LUDIN. 

Quel lart ? 

ANATHOT. 

De poured : de quoy doncques ? 

LUDIN. 

Et tay toy, que Dieux y ait part 1 

ANATHOT. 

Vraiment tu as parte de lart. 

Dis tu done qu'el brule ou qu'el art ? 

LUDDf. 

Plus ignorant je ne vy oncqnes. 

ANATHOT. • 

Vraiment tu as parte de lart. 

LUDDf. 

Quel lart? 

[V°] ANATHOT. 

De pourcel : de quoy doncques ? 
Je Pay bien entendu, quelconques 
Choses que tu dies au contraire. 

LUDD4. 

Or cha, cha, pense de toy taire ' 
Et m'escoute. Ptemierement 
Pour avoir de chant Tinstrument 
D'ou vient mainte joyeuseti, 
Tu trouveras dyapenti 
Qui contient troys tons et demy*. 

ANATHOT. 

Ludin, par ma foy, mon amy, 
Si je y entens ne blanc ne bis ! 
Mais parle moy de nos brebis 
Et de ce qu'il leur appartient. 

* Johannes de Moris : 

Sed dyapente tonot ires semis dico tenere. 

Pais deux tons et demy contient 
Dyatessaron* : qui assemble 
Ces deux consonances ensemble, 
II peult dyapason trouver**. 

ANATHOT. 

Autant en s$ay je comment hier. 

LUDIN. 

Numerales proporcions 
Ont grans participations 
A ceulx cy, car avec dupla 
Tres grande convenience ha 
Dyapason ; puis me souvient 
Qu'a dyatessaron convient 
Sexquitercia, et apr£s 
De sexquialtera est pr£s 
Celle qu'on dit dkpenthd. 

• Johannes predictns : 

Est semis duplex tonus in diatestere vere, 
id est dyatessaron. 
•••Idem : 

Bins semitonia cum quinque tonis pasodia, 

id est diapason. Idem : 

Et diapason habent penthessara cuncta creare. 

Ista habentnr literaliter in predicto tractatu. 

ANATHOT. 

Qu'est ce que tu m'as racont£ ? 
Je n'entens rien a telz propos : 
R Ce seroient droitement bons mos 

A garir de fievres quartaines. 

LUDIN. 

C'est la mouelle. 

ANATHOT. 

[f» iior ] Mais les os ? 

Ce seroient droitement bons mos 
Pour espeurer gens : que devos 
Ilz sont ! 

LUDIN. 

A les congnoistre paines. 

ANATHOT. 

Ce seroyent droitement bons mos 
A garir de fievres quartaines : 
En quarante quatre sepmaines 
Je ne les s^airoye pas. 

LUDIN. 

Ay, ay 1 

ANATHQT. 

Bref s$ays tu que je te diray ? 
Ne m'en presche phis, mais se j'o 

Dire une fois la garenlo 

Ou deux, je la retendray bien. 

LUDIN. 

Ainsy done tu n'en s^airoyes rien 
Que tant seulement a plaisance ? 

ANATHOT. 

Cest asse^. 

LUDIN. 

Cha done, or t'avance 
D'escouter. * 

ANATHOT. 

A l'uy bien je t'o, 

Commence. 



Lo lo garenlo. 
anathot chtnte. 
Lo lo garenlo. Est ce tout ? 

LUDIN. 

Encor ung garenlo au bout, 
Et puis assemble tout ensemble : 
Diras tu bien ? 

ANATHOT. 

Ouy, s« me semble. 

Adonc il chanU la lemur et Ludin le dessus. 



Lo lo garenlo, lo garenlo, lo garenlo, lo garenlo. 

TENOR. 

Lo lo garenlo, lo garenlo, lo garenlo, lo garenlo. 

LUDl^ 

Quoy, tu es maistre ! 

ANATHOT. 

Suis point ? 

LUDIN. 

Ho! 

II suffist, c'est assez chants. 

ANATHOT. 

Se le mestier avoye hant6 
Ung bien petit, fen feraye rage. 

Adonc s'arrestent ung petit. 

Deables, il ne vient cy message 
Aucun ! 

SATHAN. 

Tant mieulx vault. 

LUCIFER. 

Astaroth, 

Vat'en legieremei^t et tost 
[f° 141 r°] En Egipte : c'est ung pais 
Ou les enfans d'Israel veis 
Ja piega et par grant espace. 
Va y done voir s'en quelque place 
On parle point de la venae 
De ce sanlveur. 

ASTAROTH. 

Tres bien congnue 
M'est la chose, je y vueil aler. 



R 



Va rade. 

ASTAROTH. 

Comment ung escler 
Ou fouldre ou comment ung tonnerre ! 

LUCIFBR. 

Soit le temps ou espaix ou cler, 
Va rade. 

ASTAROTH. 

Comment ung esder 
Je iray, il n'en fault plus gengler. 

LUCIFER. 

Et revien. 

ASTAROTH. 

Vous le pouer croirre. 

SATHAN. 

Va rade. 

ASTAROTH. 

Comment ung esder 
Ou fouldre ou comment ung tonnerre I 
Je congnoy le lieu et la terre 
D'Egipte et pour ce m'y en voys. 

Adonc s*en va en EgipU, qui soit oultn Betbleem 
aflin qu*il raposu par BetbUem. 

Cha, Anathot, puis que tu voys 
Que fay apris une le^on, 
II est temps que nous avan$on 
De repaistre. 

ANATHOT. 

Cest mon vraiment, 
Mais il nous fault premierement 
Aler demander a Nachor 
Si ltd plait. 

LUDIN. 

Tu dis bien encor, 
Sus, alon. Nachor, nostre maistre, 
Soubz qui nous faison brebis paistre, 
Vous plait Q que nous desjeunons? 

NACHOR* 

Ouy dea. 

LUDIN. 

Aussy s^avoir venons 
S'il vous plairoit point prendre ung mors 
Avec nous : les biens et le corps, 
Qui plus fort est, le tout est vostre. 

NACHOK. 

Je vous mercie. 

AKATHOT. 

Rien da nostre 
N'espargnez, ne la compaignic. 

NACHOK. 

Pour cest heure cy je n'ay mie 
Trop fort grant appetit. 

BNOS. 

Ne moy. 

MALAI.RKL. 

Ne moy aussi. 

LUDIN. 

Vraiment je Tay, 
II m'ennuie bien que tant demeure. 

NACHOK. 

Quant a toy il est tousjours heure 
De disner. 

LUDIN. 

Cest bien seure chose, 
J'en sub plus hardy et mieulx ose 
Courir aux leups quant ilz sourvienent. 
Cha, Anathot, puis qu'il ne tienent 

Compte de nostre desjeuner, 
Penson de nous y arruner. 

ANATHOT. 

lf° 142 r°] C'est tres bien dit. 

LUDIN. 

Qu'as tu de bon ? 
As tu des boudins ou du jarabon * ? 

ANATHOT. 

Fy, fy ! jamais ne se feroit. 

LUDIN. 

Tu dis vroy : il contrediroit 
A nostre loy, combien que aucuns 
Tiennent leurs blasons tous communs 
Que nous en porton en la veille; 
C'est mal dit et m'en esmerveille. 
Or me dy que tu as. 

ANATHOT. 

Du beuf 

Une grant piece. 

LUDIN. 

Et pub ? 

ANATHOT. 

Ung oeuf, 

* Yronice. 

Et d'une espaule de mouton 
La paix. 

LUDIN. 

Ha ! que nous en goutton. 

ANATHOT. 

Si feron nous, ne te desplaise. 

LUDIN. 

Je te requier que je la baise : 
Je y ay devotion bien grande. 

ANATHOT. 

Si feras tu. 

LUDIN. 

Que je suis aise ! 
Je te requier que je la baise. 
Est ce tout ? 

ANATHOT. 

Encor plus de sake. 

LUDIN. 

Principaulment la paix demande : 
Je te requier que je la baise, 
Je y ay devotion bien grande; 
Et puis sur moy autant commande 
Quant tu vouldras. 

ANATHOT. 

Dieux ! Que de plait ! 
11 fault dire tout, s'il te plait, 
Et puis nous prendron du meilleur. 

LUTON. 

Est ce point tout, nostre seigneur ? 

ANATHOT. 

Une flamice es oeufz paistrie. 

LUDIN. 

Seurement elle n'estoit mie 
A oublier. Sus, tu t'arrestes. 

ANATHOT. 

Ha ! j'ay de sy bonnes grignetes 
De nostre pain tendre her soir cuyt. 

LUDIN. 

Oncques mais pasteur on ne veist 
Qui fournist si bien son pennier. 

ANATHOT. 

Ilz sont tant bonnes, c'est deduit. 

LUDIN. 

Oncques mais pasteur on ne veist 
Si bien estor6. 

ANATHOT. 

IIz font bruit, 
On les ot soubz les dens grigner. 

LUDIN. 

Oncques mais pasteur on ne veist 
Qui fournist si bien son pennier. 

ANATHOT. 

Encor n'est pas a onblier 
Ce bon morsel icy de tarte ; 
Qjie la premiere on la departe, 
Tien par la. 

ludin cn prcntnt *. 
J'en suis bien content. 
Qu'est ce dessus ? 

ANATHOT. 

On y estent 
Le sncre a mouceaux : vis tu oncques 
[P> 143 r°] Le faire es n^npces ? 

LUDIN. 

Cest cen doncques, 
Je m*en voy taster de cecy. 

ANATHOT. 

Je le vueil bien £t moy aussy 
• Adonc la coupe Anathot. 

Je croy que de pr£s te suivray. 
Ludin, comme tu y vas ! Ay ! 
Que tu as mors ung grant lopin *! 

LUDIN. 

Cest tout sel. 

ANATHOT. 

Ha t que tu es fin : 
Je s^ay bien qui te le fait dire ; 
El est doulce comme raisin. 

LUDIN. 

Cest tout sel. 

ANATHOT. 

Ha ! que tu es fin : 
Tu ne le fids si non affin 
Que je te gette ma part. Qpel sire ! 

LUDDI. 

Cest tout sel. 

ANATHOT. 

Ha ! que tu es fin : 
Je s$ay bien qui te le fait dire. 

LUDDf. 

Oncques ne gouttay morsel pire 
Adonc mengust Ludin. 

Et taste se tu ne m'en crois. 



Adonc desjeutunt sons plus parkr ; et cbantent Us 
iiii angehi au * m k cracbe la chanson qui 



M 

Au saint naistre da sacri Roy des roys Qui de 
present est en terre accomply, Soyons joyeux 
et soit ce lieu remply De melodie a haolte et 
clere voix. 

Au saint naistre du sacri Roy des roys Qui de 
present est en terre accomply, Soyons joyeux 

et soit ce lieu remply De melodie a haulte et 



clere voix. 

[f>i44i°] 

concordans. Au saint naistre. 



Adorn est Jesucrist ni. 

APOLUN . 

Sourdez, tonnerres et escroys; 
Deables, monstrez vostre puissance, 
Faictes fondre en male fondance 
Ce temple qui est nouveau fait : 
Qu'il soit abatu tout a fait 
Sans demourer pierre sus pierre, 
Que tost il soit ru£ a terre. 
Affin que verity gardee 
Soit de la responce donnee 
Aux princes de la synagogue, 
Que le fait aux dis ne derogue : 
Car leur fust dit que quant seroit 
Que une vraye vierge enfanteroit 
Ce temple cherroit en ung tas. 
Quant done est advenu le cas, 
Car present vierge a eu enfant, 
Brisez, cassez ce temple tant 
Qu'il n'y demeure place entiere. 

[V°] SABATHA. 

Marcaboth, j'os yla derriere 

Ce temple une fouldre et tempeste. 

* De isto templo quod cecidit scriptum est supra, 24. 



Digitized by 



Google 



i7i 



HARCABOTH. 

Si fais je ; le dyable y ait fe6te ! 
Aussi aura il, je le croy. 

SABATHA. 

J'en suis en ung tres grant esmoy. 
Venlx tu point que le voise dire 
Au prince de ce temple et sire ? 
Car il nous avoit command*. 
Que bien tost il luy fast mand£ 
S'il venoit quelque encombrement. 

HARCABOTH. 

Attend ung pou premierement 
Qu'on voye quel fin en advendra. 

SABATHA. 

Je croy que ce temple fondra : 
II croit, il semble que tout casse. 

MARCABOTH. 

Ne nous tenons pr£s de la place 
Que rien n'en chiesse dessus nous. 

SABATHA. 

Tout font ! 

HARCABOTH. 

Ce fait mon. 

SABATBA. 

Quelz qouroulx ! 

MARCABOTH. 

Helas! 

SABATHA. 

Helas! 

MARCABOTH. 

Quel grant dommaige! 

SABATHA. 

Quelz horions j'o! 

MARCABOTH. 

Quelz grans coups! 

SABATHA. 

Tout font. 

MARCABOTH. 

[£1451*1 Cefaitmon. 

SABATHA. 

Quelz couroulx ! 

MARCABOTH. 

Helas, nos dieux! 

SABATHA. 

Deffendez vous! 

MARCABOTH. 

Vous brulez! 

SABATHA. 

Et vostre heritaige ! 

MARCABOTH. 

Tout font ! 

SABATHA. 

Ce fait mon. 

MARCABOTH. 

Quelz couroulx ! 

SABATHA. 

Helas! 

MARCABOTH. 

Helas! 

SABATHA. 

Quel grant dommaige ! 
Je m'en voy faire le messaige 
Aux seigneurs. 

MARCABOTH. 

Va et les amaine. 

Adonc va vers V hostel des princes de la sinagogue. 
Et tandis est Mark a genoulx devant son enfant 
et dit ; 

O Filz de Dieu, de tous biens la fonteine, 
B Des grans tresors espiritueulx plaine, 

Lesquelz jamais le possesseur ne pert 

Se n'est par luy; o sagesse haultaine 

Qu'enfantS ay sans douleur et sans paine, 

Quel noble don! Ma vertu ne desert, 

Ne bien que face en secret ou appert, 

Telle chose qui n'eust oncques pareille, 

D'onc ta pitii clerement sur moy pert. 

Je te mercy de ceste grant merveille, 
[v°] O cler soleil de la court souveraine, 

Noble clart£, lumiere primeraine, 

Celle causant done le ciel est couvert, 

O Createur qui tout conduit et maine, 

Qui es fait homme affin que ton demaine 

Soit aux humains donn£, et reconvert 

L'honneur premier et paradis ouvert 

* Bonaventura : Nato Domino, mater ejus /lexis genibus adoravit eum et 
gratias agens dixit Deo : Gratias ago tibi Domine sancte Pater quia Filium 
luum miebi dedisti, et adoro te, Dtus eterne, et te Filium Dei vivi et meum, et 
cetera. 

A ung chacun qui a cen s'appareille. 

O que gramment ton naistre aux hommes sen ! 

Je te mercy de ceste grant merveille, 

O doulx aignel, duquel la noJ)le laine 

Robe fera de quoy nature humaine 

Revestue ira au bel et vert 

Gardin du ciel, qui par la faulte vaine 

D'Eve et d'Adam, qui tant de mal amaine, 

Estoit ferme : nAais mis a descouvert 

Sera par toy a cil qui ne s'assert 

Plus a pechi, mais met sa cure et veille 

A toy servir et aux bonnes meurs hert. 

Je te mercy de ceste grant merveille, 

Prince sur tous, par qui icy appert 

Si grant clart£ qui toute me reveille 

Et esjouit; d'humble cueur et apert 

Je te mercy de ceste grant merveille. 

n act or maistre pasteur. 
R Entendez tous a vous. 

BNOS. 

Je veille. 

MALALEBL. 

Et moy aussy je ne dors pas. 

N ACTOR. 

Ainsy tousjours je le conseille, 
Entendez tous a vous. 

ludin en mangant. 

Je veille ; 
Vous m'estonnez toute l'aureille, 
Laissez moy prendre mon repas. 

NACBOR. 

Entendez tous a vous. 

ANATHOT. 

Je veille. 

LUDIN. 

|f° i46r°] Et moy aussy je ne dors pas : 
Le leu vendra a bien doulx pas 
Si je ne Tos bien. Mais, c'est vray, 
Ou est mon chien? Querir Tiray 

Vraiment, Nachor, mais qu'il vous plaise. 

NACHOR. 

Que dis tu ? 

» 

LUDIN. 

Je suis en malaise 
De mon chien, que j'aloye querir # 
Quant je vous avisay venir, 
Et vous me feistes retourner 
Pour vous aider a admener 
Les brebis. Pour ce je vous prie 
Que je y voise et que me condie 
Anathot, j'en seray plus seur : 
Non pas que j'aye trop grant peur 
Maiz ass£s estes, se me semble, 
Pour veiller. 

NACHOR. 

Or alez ensemble, 
Mais tant au retour que a Paler 
Hastez vous. 

LUDIN. 

Point n'en fault parler. 

NACHOR. 

Faictes le court. 

*3 

LUDIK. 

Qji'il ne se crote. 

ENOS. 

II ne s'en fault point rigoler, 
Hastez vons. 

ANATHOT. 

Point n'en fault parler, 
Car se nous s^avion voler 
Pas n'irion plus tost. 

LUDIN. 

Quel hoste 1 

MAT.AT.KKT.. 

Hastez vous. 

ANATHOT. 

Point n'en fault parler. 

NACHOU 

Faictes le court. 

LUDIN. 

Qu'il ne se crote, 
Mais que de foiz on nous le note, 
L'avon nous pas bien entendu ! 

Adonc s'en vont vers la loge Ludin sans plus 
parler. 

SABATHA. 

Ha ! seigneurs, le temple est fondu 
Et brouy. 

THOGORHA. 

Le temple de paix? 

SABATHA. 

Voire, par le grant dieu. 

RLPHAT. 

Jamais 

Ne le pourroie croirre. 

SABATHA. 

Ha! vraiment, 
II est mis en Penrasement 
De terre. 

ELIZER. 

Pas ne le croy, somme. 

SABATHA. 

Et par tous les sains dieux de Romme, 
Cest bien jur£ pour estre creu, 
II est brul& et abatu 
En ung moucel. 

THOGORMA. 

Alons y voir. 

SABATQA. 

Alez, on n'y sgairoit pourvoir 
De remide. 

RIPHAT. 

II y fault tous fture. 

SABATHA. 

Et entretant je l'iray dire 
A Dercon qui est le seigneur 
•Du Capitole, homme d'honneur, 
Car il y estoit fort devot *. 



If 147 r°] II me fault cheminer bien tost 
En enfer porter la nouvelle 
Merveilleuse, horrible et cruelle, 
Que le saulveur de tous humains, 
Qui les doit oster de nos mains, 
Est n6. Les deables en seront 
Bien arguez quant le s^airont; 
Lucifer en enragera, 
II braira et tempestera, 
J'ay bien grant paour qu'il ne me bate. 

* Adonc vont vers le temple. 

Si m'a il mandi que me haste 

De luy aler la amrancer 

Si tost que verroye trebucher 

Le temple, et que avec moy amaine 

Mammon lequel a son demaine 

Icy pr£s : ainsy sera fait. 

Adonc va vers U Capitol*. 

SABATHA. 

Monsieur ! 

DERCON. 

Qu'astu? 

SABATHA. 

Ung piteux fait 

Est advenu. 

DIRCON. 

Et que peult ce estre ? 

SABATHA. 

Le temple de paix, ce bel estre, 
Est a terre brouy et ars. 

DERCON 

Voire? 

SABATHA. 

II est cheu de toutes pars, 

Sus bout il n'y a plus paroy. 

DERGON. 

Alons nous troys voir s'il est vroy. 

OADBMATH. 

Alon tost et legierement. 

Adonc fen vont am temple, et Asmedeus arrive < 
Capitol* et dit a Mammon. 



APOLUN. 

Mammon ! 

MAMMON. 

Haul 

APOLUN. 

Vien t'en promptement : 
Ce saulveur est n£, le temple art. 

MAMMON. 

C'est mon, le grant dyable y ait partf 
Op nous fera piteuse chiere 
En enfer, car pour quoy matiere 
De couroult nous y apporton. 



APOLLIN. 

Cest pour neant. 

MAMMON. 

Sus, or nous meton 

En chemin. 

APOLUN. 

Alons au repaire. 

Adonc fen vont en en fir. 

thogorma vcant le temple brouy. 
Hal vecy ung piteux affaire. 
Quel desplaisir! Quel grant oultraige! 
O perte infinie! Quel dommaige! 
Helas! et qui a ce peu faire? 

RIPHAT. 

Grant dieu, as tu laiss£ defiaire 
Ce temple de si bel ouvraige ! 

dercon arrivant la. 
Ha! vecy ung piteux affaire. 

GADEMATH. 

Quel desplaisir! 

MEGUIS. 

Quel grant oultraige ! 

THOGORMA. 

Helas! 



Digitized by 



Google 



1 84 

ELDER. 

II fault teb plaintes taire. 

THOGORMA. 

Je ne pourroye pas. 

MARCABOTH. 

J'en cnraige. 

BUZBR. 

[f° I48r°] Et puis fault il prendre couraige : 
On ne gaigne rien a en braire. 

THOGORMA. 

Haf vecy ung piteux afiaire. 

RIPHAT. 

*' 

Quel desplaisir! 

DBRCON. 

Quel grant oultraige! 

GADEMATH. 

v 

O perte infinie ! 

MEGUIS. 

Quel dommaige ! 

DERCON. 

Helas! et qui a ce peu faire? 

TBOGORMA. 

Veuillez nous ent le vray retraire : 

I avez vous le feu bout£ ? 
• 

MARCABOTH. 

Je vueil estre decapiti 
Se nous en pouons mais. 

RIPHAT. 

Comment 

A ce est6? 

MARCABOTH. 

Je ne s$ay vraiment, 
Mais aussy, comme environ Pheure 
De mynuit en nostre demeure 
Estions paisibles et coys, 
Et vecy ung horrible escroys 
Qui arrive soudainement 
Et r& a r&s du fondement 
L'a mis ainsy que vous voyez. 

RIPHAT. 

Je croy que bien memoire avez 
De la response que donna 
Apollin : il nous sermonna 
Que ce temple trebucheroit 
Quant une vierge enfanteroit. 

TUOGOHtCA. 

Ce fist mon, j'en ay bien memoire. 
Mais non obstant il m'est encore 
Bien difficille a pouoir croirre 
Qu'il y ait en toute la terre 
Vierge qui ait peu enfanter 
Demourant vierge. 

EUZ£R. 

Dementer 
Ne s'en fault ja trop largement. 

RIP HAT. 

Je croiroye bien facilement 
Qu'ennuit le cas est advenu, 
Vierge a eu ung enfant. 

THOGORMA. 

Comment ? 

BLIZER. 

Je croiroye bien facilement 
Cela. 

DERCON. 

S'Apollin quelquement 
Lenguaige vous en a tenu, 
Je croiroye bien facilement 
Qu'ennuit le cas est advenu. 

Ha ! temple tant noble tenu, 
Tu es fondu, ars et brouy 
Et tout en cendre devenu. 
Ha! temple tant noble tenu. 

RIPHAT. 

N'en parlez plus. 

EUZER. 

Qu'est il menu ? 

THOGORMA. 

Je ne s^airoye estre esjouy. 
Ha! temple tant noble tenu, 
Tu es fondu, ars et brouy. 

RIPHAT. 

Romulus est il brute? 

MARC A BOTH. 

Ouy, 

Dedens le feu le vy couch£ 
Quant le temple fust trebucto. 

THOGORMA. 

Helas, belas! quel grant meschief! 

RIPHAT. 

\f> 149^°] Ne vous en rompez plus le chief, 
Que maladie ne vous en viengne. 



R 

Faire on le pourra de rechief, 
Ne vous cn rompez plus le chief. 

THOGORMA. 

On n'en vendroit jamais a chief. 

DERCON. 

Toutefoiz, quoy qu*il en adviegne, 
Ne vous en rompez plus le chief. 

RIPHAT. 

Que maladie ne vous en viegne, 
Plus en ce lieu on ne se tiegne : 
Car tant plus que vous le verrez 
En couroulx, en deulz encherrez; 
Et pour ce departon d'icy. 



|e conseille qu'on face ainsy 
Et de vous resjouir pensez. 

THOGORMA. 

Parton done. 

DERCON. 

Je m'en voys aussy. 

RIPHAT. 

Je conseille qu'on face ainsy. 

thogorma a Dercon. 



Adieu. 



N'en ayez plus soucy 
Et joyeusement temps passez. 

EUZER. 

Je conseille qu'on face ainsy 
Et de vous resjouir pensez. 

Adonc s*en vont cbacun en sa place sans plus parler. 



• michbl estant en la cxafhe *. 

Il nous fault enclins et baissez 

Aorer la plaisante face 

Du Fik de Dieu, qui de sa grace 

A voulu en ceste nuyt naistre 

De vierge entiere en ce povre estre,. 

* Bonaventura ; Nolo itaque Domino, angelorum ibidem multitudo existens 
suum Dominum adoraverunt. Deinde ascenderunt in celum cum canticis et jubi- 
lationibus, concivibus suis ea similiter nnncianUs. 

Et puis nous en yrons an ciel 
L'annuncer. 



C'est bicn dit; Michel, 
Commencez et nous vous suivron. 

RAPHAEL. 

A cela tons soing nous anron. 

URIEL. 

C'est chose decente et condigne. 

michel a genoulx. 

O Filz de Majest6 divine, 
Qui par ta voulent£ benigne 
Tes vestu de l'habit humain 
Et gis icy sus povre foain, 
Je t'aore de pensee encline. 

* GABRIEL. 

Moy aussy humblement m'acline, 
Moy disant ton servant indigne 
Et te congnoissant souverain, 
O Filz de Majestd divine, 
Qui par ta voulentd benigne 
Tes vestu de lliabit humain. 

RAPHAEL. 

Au monde viens pour la mine 



Digitized by 



Google 



I9i 



De nous restaurer, et saisine 
Donner de ton logis haultain 
A Phomme, qui en fust a plain 
Benny par langue serpentine. 

URIEL. 

O Filz de Majest6 divine, 
Qui par ta voulent£ benigne 
Tes vestu de Phabit humain 
Et gis icy sur povre foain, 
Je t'aore de pensee encline. 



Adonc se Uvent. 



O royne des cieulx, Vierge dlgne, 
Nous vous commandons tous a Dieu 
Jusque au revoir, car ce saint lieu 
Visiteron incessamment. 
Mais nous alons joyeusement 
Au ciel annuncer la nouvelle 
De ce naistre qui renouvelle 
[fbi^or ] L'universel monde. 



En bonne heure. 

Adonc s'en vont au del. 

ludin arrive en st maison. 
Anathot, vecy lc demeure. 

ANATHOT. 

Est? 

LUDIN. 

Tu y dois ta bienvenuc : 
One n'y fas, la chose est congnue. 
Mais, pour que hastez on nous a, 
Present rien ne te coustera : 
On te reverra tousjours bien, 
Se pensay je. 

ANATHOT. 

Et ou est ce chien 
Poor qui sommes venus si tost? 

LUDIN. 

Veleey. 

ANATHOT. 

Quel petit chenot 
Pour deporter dedens sa manche. 
Cha je te requier qu'on s'avance 

Affin que ne soyon repris. 

ludin monstrant le derriere de sa loge 
qui est fait en maniere de chaire : 

Vecy une chaire de pris 
Pour soir Nachor. 



Cest mon vraiment, 
U y seroit bien haultement, 
Je n'en vy oncques de pareille ; 
Plust a Dieu qu'el fust en la veille. 

LUDIN. 

II ne luy fault si non mener. 

ANATHOT. 

Cha penson nous y arruner, 

Je suis tout prest quant tu vouldras. 

LUDIN. 

Se tu me crois, tu la merras 
Et je seray bout6 dedens. 

ANATHOT. 

Je ne pourroie seul. 

LUDIN. 

Si pourras ; 
Se tu me crois, tu la merras. 

ANATHOT. 

Tu poises trop. 

LUDIN. 

One tu n'erras 

Plus aise. 

ANATHOT. 

Je cherroie a dens. 

LUDIN. 

Se tu me crois, tu la merras 
Et je seray bout£ dedens. 

ANATHOT. 

Pour faire tes mos evidens 
Je m'y bouteray le premier. 

LUDIN. 

Mais moy, et toy le derrenier 
En la my voie du chemin. 

ANATHOT. 

Je ne t'en feray rien, affin 
Que tu ne t'y attendes point. 

LUDIN. 

Avison done ung aultre point : 
L'un la boutera par derriere 
L'autre tirera. 

ANATHOT. 

La maniere 
Est assez bonne : ou veuk tu estre ? 

ludin estant derriere. 

Icy. 

ANATHOT. 

Tu scras tousjours maistre. 

LUDIN. 

Aussy ainsy doit estre fait. 
R Tire, hau! 

ANATHOT. 

Atten, s'il te plait, 
Que je soye ung poy apointte. 

LUDIN. 

[f° 1 5 1 r°] Le targer gramment me desphit. 
Tyre, hau ! 

ANATHOT. 

Atten, s'il te plait. 

LUDIN. 

Haste toy. 

ANATHOT. 

Tant tu as de plait, 
N'as tu point assez tempeste ? 

LUDIN. 

Tyre, hau ! 

ANATHOT. 

Atten, s'il te plait, 
Que je soye ung poy appoincti 
A luy. 

Adonc vont ung petit. 

LUDIN. 

Dagl 

ANATHOT. 

Garde ce cost£, 
II semble qu'el vueille verser. 

LUDIN. 

Je te la feray bien genser, 
Ne t'en soucye, va tousjours. 



LUDIN. 

Ho ! vela desja ung grant cours ; 
Encor autant, el est venue. 

ANATHOT. 

Tu lie faiz rien. 

LUDIN. 

Mais je me tue. 



Adorn vont. 

ANATHOT. 

Tu dis vroy ? 

LUDIN. 

On le voit qui veult. 

ANATHOT. 

Et a quoy ? 

LUDIN. 

Regarde, je sue. 

ANATHOT. 

Tu ne faiz rien. 

LUDIN. 

Mais je me tue. 

ANATHOT. 

J'ay tout le fais. 

LUDDf. 

Ne t'effernue. 

ANATHOT. 

Boute fort. 

LUDIN. 

L'espaule m'en deult. 

ANATHOT. 

Tu ne fais rien. 

U7DXN. 



Mais je me tue. 



ANATHOT. 



Tu dis vroy ? 



LUDIN. 



On lcvoit qui veult *. 



Huriho ! Se une foiz s'escueult, 
El roulera en ces valees 
Et nous apres, jambes levees. 
En paix ! Ne te haste point tant. 



ANATHOT. 



Helasi je t'en pry, non obstant, 
Nous sommes venus, se me semble. 

LUDIN. 

Encor ung coup tous deux ensemble. 

Adonc cbeminent j usque s au lieu. 

ANATHOT. 

Hola! plus ne nous traveillons. 



R 



Dieu gart, seigneurs. 



NACHOR. 



Quelz compaignons ! 



Que fera Ten de ceste loge ? 



* Adonc vont. 

ANATHOT. 

II fault que nous vous l'enseignons. 

LUDIN. 

Dieu gart, seigneurs. 

EMOS. 

Quelz compaignons ! 

NACHOR. 

Meshuy tous a veiller songnons 
[f° 1 5 2 r°J Et que plus nul ne se desloge. 

ANATHOT. 

Dieu gart, seigneurs. 

MALALEEL. 

Quelz compaignons ! 
Que fera Ten de ceste loge ? 

LUDIN. 

II fault que Nachor on y loge 
Affin qu'il en voye de plus loing, 
Puis qu'il ha le principal soing 
De tous nous dessus ceste veille, 
Affin que tousjours il esveille 
S'il veoit aucun sommeiller. 

ANATHOT. 

Penses tu point done bien veiUer ? 

LUDIN. 

Ouy dea; mais se d'adventure, 
Pour contenter ung pou nature, 
De la teste vous saluoye, 
Par lui je me resveilleroye. 
Mais au propos retourner fault : 
Nachor, mettez vous icy hault, 
Sans qu'il en soit plus devis£. 

BNOS. 

Encor est ce bien advis6, 
L'honneur tres bien vous appartient. 

If AT> T, HH ) r i 

Je ne s$ay plus a qui il tient, 
Puis que sommes en union : 
R Sez vous la, nous vous en prion, 

Et nous nous tendrons en nos places. 

ENOS. 

Sans en faire plus question, 
Sez vous la. 

LUDIN. 

Nous vous en prion, 
Et n'y forgez ung milion 
De chimeres, de cicefaces : 
Sez vous la. 

ANATHOT. 



Nous vous en prion, 
Et nous nous tendrons en nos places *. 



Adonc se siecbent tons sans plus parler; et sent Us 
Hit angel% precedent au ciel en leurs places et 
disent • 



MICHEL **. 



R 




:, chiessez tous 



sur vos faces 



En aorant la Majesty 

Divine, qui par sa bont£ 

Euvre ennuit ses tresors de graces; 

* En lay posant. 

** Bonaventora post ea que scripta sunt 149 didt : Tanto ergo superna 
curia exbiJarata gaudio magnoque festo facto, laudibus et gratiarum aetionibus 
Deo patri exhibit is, venerunt omnes quotquot ibi fuerunt successive per ordines 
sues vyltre fdciem Domini sui t et adorantes turn cum omni reverentia, et etiam 
matrem ejus, eidem laudes et cantica personabant. Quis enim eorum novis audit is 
in celo remansisset, qum visitasset Dominum suum sic bumiliter constitutum in 
terra, %Apctu ad Hebreos dicit : Et adorent eum omnes angeli ejus, Hec 
Bonaventura. 

II 26 

Les soupirs fids par tant d'espaces 
Finent huy, pour ce en soit chant£. 



Angelz, chiessez tous sur vos faces 
En fcorant la Majeste 
De Dieu. 



Huy, pour les ames lasses 
Mettre hors de captivity, 
Le Filz de Dieu en povret£ 
Est naqui : rendez luy ent graces. 

uribl. 

Angelz, chiessez tous sur vos faces 

En aorant la Majesty 

Divine, qui par sa bont£ 

Euvre ennuit ses tresors de graces ; 

Evacuees seront les nasses 

Infernales, on le verra, 

Et dedens bref temps fin prendra 

D'humains la dure destinee. 

MISERICORDS. 

O tres excellente journee 
Qui tant as est6 adjournee 
Devant que tu ayes peu venir, 

Puis qu'on te peult present tenir, 
Grant leesce en soit demenee. 

PAK. 

Au jourd'uy est en terre nee 

La sagesse tres ordonnee 

De Dieu, qui peult tout contenir.- 

JUSTICE. 

O tres exceUente journee 
Qui tant as est£ adjournee 
[f° 153 r°J Devant que tu ayes peu venir! 

VBRITB. 

La grant cruault£ forsenee 
Du serpent sera contennee, 
Car plus ne pourra parvenir 
A ses fins : par ce doulx venir 
Sa vertu sera affinee. 

lOSERICORDE. 

O tres exceUente journee 
Qui tant as est£ adjournee 
Devant que tu ayes peu venir, 
Puis que on te peult present tenir, 
Grant leesce en soit demenee ; 
Tu en as bien cause admenee 
Par ce cas de novalit6. 

Ennuit est la festivity 

De la noble nativity 

Du Filz de Dieu, roy eterael * : 

Quel plus grande solemnity 

Advint oncques ? En verity 

Jamais on ne veist ung jour tel. 

JUSTICB. 

Ennuit P enfant celestiel, 
Done dit Isaye maint mot bel, 
Est donnG sur terre aux humains **, 
Envelop^ en povre drapel, 
Qui tent les cieulx com une pel 
De parchemin entre ses mains ***. 
VEnrri. 

Les reons du soleil sont plains 

De dart6, qui sembloient estains, 

Et clerement voit on reluire 

Le beau soleil, qui des ans mains 

Avoit est£ couvert et tains 

Tant que hommes ne les veoient luire **** 

* Bonaventura : Hodie est natalis regis etemi, Filii Dei. 
** Idem : Hodie putt natus est nobis et filius dolus est nobis. 
*"* Psalmo cm : Extendens eeium sicut peVUm. 
**** Bonavcntura : Sol qui erat in nubilo clare refulsit. 

MISERICORDS. 

Encore oultreplus j'ose dire 
Que le tout puissant prince et sire, 
L'espoux de Teglise est yssu 
De sa chamhre sans qu'el empire 
Ne qu'el ait chose qui puist nuire ; 
[v°] Rien n'y est cass£ ne rompu*. 

PAIX. 

Au jourd'uy chacun voir a peu 
La tres desiree face a nu 
Du tfes specieux en beault£ 
Sur tous les enfan^ons qu'ont eu 
Les femmes, puis que cre£ fu 
Le monde en sa rotondit£ **. 

JUSTICE. 

Ennuit les sains cieux ont gett£ 
Une doulce suavity 
De quoy la terre est enrousee; 
Et la grande benignity 
' Du Saulveur et humanity 
Appert et est huy demonstree ***. 

* Idem : Hodie sponsus ecclesie processit de thalamo suo. 
** Idem : Hodie sptciosus forma pre JUiis bominum suam desideratum faciem 
ostendit. 

*** Idem : Hodie per iotum mundum meUifiui facti sunt celt et apparuit 
benignitas et bumanitas Salvatoris nostri Dei : ad Titum tercio. 

Ce jour a est£ aoree 

La grant Majest& incre6e, 

En terre par devotion 

Couverte et ainsi que celee 

Desoulz char : il est bien journee 

De joye et jubilation*. 

MICHEL. 

O tout puissant, qui par creation 

Jadis formas, pour la fruition 

De toy avoir, humaine creature 

A ta semblance, ymage et pourtraiture, 

De tous tes biens nous te remercion. 



Parfondement nous nous humilion 
Devant ta face et humblement prion 
Que viegne a fin ceste noble incept ure. 

RAPHAEL. 

O tout puissant, qui par creation 
Jadis formas, pour la fruition 
De toy avoir, humaine creature, 
Graces rendons de l'operation 
Ennuit faicte. 

* Idem : Hodie adoratus est Deus in similitudinem carnis peccaii; ideo est 
dies jubilationis, gaudii et Uticie magne. 

URIEL. 

O sans inception 
Et sans defin, qui de telle nature 
As fait ton Filz prendre habit et vesture, 
[P , i54r°JLouenge, honneur, regratiation ! 

LB ONQUIBME AMGE. 

O tout puissant, qui par creation 

Jadis creas, pour la fruition 

De toy avoir, humaine creature 

A ta semblance, ymage et pourtraiture, 

De tous tes Mens nous te remercion. 

MICHEL. 

R Sus vaillamment nous employon 

A chanter cler et haultement, 
Pour ce sacr& naquissement 
Demepons exultation. 

GABRIEL. 

Que chacune proportion 

De musique y soit plainement. 

RAPHAEL. 

Sus vaillamment nous employon 
A chanter cler et haultement. 

URIEL. 

Dyatessaron oublion 

Comme sonnant non doulcement, 
Mais prenon plus communement 
DyapentW, dyapason *. 

LB CD4QUIEMB ANGB. 

Sus vaillamment nous employon 
A chanter cler et haultement. 

LB SIXIBME. 

Pour ce sacr£ naquissement 
Demenons exultation. 

LB SEPTXEME. 

Chacun de nous sans fiction 
I mette pouoir et puissance. 

Adorn cbantent la chanson qui s'ensuit en la forme 
et maniere comme dessus est declare en la chanson 
on commencement de laqueUe est Demenons, 
et cetera. # 

Lv°] 

Lo£ soit Dieu de la noble naissance De son vroy 



Filz, qui a pris complaisance D'ennuit nasquir 

* Resonantiamm musicalium minor est dyttessaron, quod vnlgaxiter 
quarta dicitur, nnde Johannes de Maris, de arte musice, didt dyatessaron 
vcluti minimam resonare. 



Digitized by 



Google 



209 



en tres povre demaine ; Soit ceste court de 



melodie plai ne Et de chansons en 



tres grant abondan ce. 



tenor. 



Lo£ soit Dieu. 



CONTRATEN OR . 



Lo6 soit Dieu. 

CONCORD ANS. 

Loe soit Dieu. 

r 



Demenons bruit qui mieulx mieulx, accordance 
De voix faison et que chacun s'i lance 

Remerciant la Majesty haultaine. 

Lo6 soit. 

De telz grans biens jamais a suffisance 
On ne s^airoit loer la pourveance 
Du seigneur Dieu, la cause primeraine, 
Quant de doulceur et amour souveraine 
Huy aux humains fait telle demonstrance. 

Lo£ soit Dieu. 

[V°] LB CINQUIBME ANGE *. 

9 Seigneur Dieu, que la cognoissance 
Aion de la plaisante face 
De cil qui de mesme substance 
Est avec vous. 

DIEU LE PERE. 

Ainsy se /ace ; 
Ceulx qui n'ont este en la place 
Voisent lay bien tost visiter. 

SDUEMB. 

Nous remercion vostre grace 
Qu'il vous plait ainsy le ditter. 

SEPTIEME. 

Sus, sans plus le fait reciter, 
Angelz, alons par legions 

* Qjiod omnes angeli successive iverint ad presepe prescriptum est fotf- 
culo 152. 

Ou le Filz de Dieu habiter 
S^avons. 

HUYTXBMB. 

Belles processions 
Soient faictes de ces regions 
Celestielles jusques la. 

LB N1UFIEMB. 

Alons chantans. 

LB CDIQUIBKB. 

Joyeux soyons. 

LB SIXIBMB. 

Je y vouldroye bien estre desja. 

LB SBFTXEJfB. 

Qui est Tange qui se tendra 
D'aler voir ce tant bel enfant, 
Qui par sa piti£ souvendra 
Aux hommes ? 



LB HUTTTBMB. 

Cheminons. 

LB NEUFIEKE. 

Devant! 

Adonc fen vont en la croc be. 



Digitized by 



Google 



213 



Or cha, Joseph, mon amy, quant 
Vous plaira vous pouez entrer, 
Car temps il est de vous monstrer 
Le Filz de Dieu, puis qu'il est n£ 
[f^ 156 r°] Ainsy qu'il estoit ordonn£ 
Par luy, Sapience divine ; 
Et Paorez de pensee encline, 
A genoulx, car bien le convient. 

B Joseph a genoulx *. 

O enfant de qui tout bien vient, 

Venu par generation 

Du seigneur Dieu qui tout soustient 

Sans fin et sans inception, 

Je t'aore en devotion ; 

Pren en gr£ mon petit service 

Et par ta doulce inspection 

Preserve moy tousjours de vice. 

Certain il est que tout contient 

Ta noble et grant perfection, 

Et toutefois icy se tient 

En tres povre habitation, 

* Bonaventura : Similiter Joseph adbravit turn, et accipiens sellam asmi et 
extrabem de ea cussinellum de lana seu de borra posuit juxta presepe, ui ibi 
Domina sederet ' super to. Ipsa ergo se posuit ad sedendum et sellam posuit 
subtus cubitum et sic stabat Domina mundi; etc. 

Par quoy monstres que ambition 

Hais et le pechte d'avarice ; 

Si te fais supplication 

Preserve moy tousjours de vice. 

Ainsy done com il appartient 

Je t'oflre par oblation 

Moy et tout ce qui me convient, 

Combien qu'en ma possession 

N'y a milier ne milion ; 

Se plus eusse, plus je t'oflrisse, 

Mais quelque petit qu'on ayon 

Preserve moy tousjours de vice. 

O prince de la region 

Celeste, aux bons doulx et propice, 

Pour estre en ta dilection 

Preserve moy tousjours de vice. 

Or cha, m'amye, de Dieu nourrice, 
Que feray je ? Vous plait il rien ? 

MARIS. 

Nennil, amy, je suis tres bien; 
Tousjours a luy garde prendray 
Et s'il a soif je luy tendray 
La mamelle. 

JOSEPH. 

Au mains fault il mettre 



Digitized by 



Google 



215 



[v°] Quelque soit soubz vous pour myeulx estre 
Preservee de la froidure 
De la terre, aussy el est dure, 
Et de s'y soir si longuement 
Cest grant paine. 

MARIE. 

Patiamment 
Le prens, puis que n'ay aultre chose. 

JOSEPH. 

Ha ! vraiment, m'amye, je suppose 

Que'tantost mieulx je pourverray 

Combien que petitement ay. 

De par Dieu ! ne pouoye je pas 

Plus tost m'adviser de ce cas ? 

Mau soutil suis, on le peult voir. 

Puis que ne vous puis mieulx pourvoir, 

Nostre asne sera desbat£ 

Et desoubz vous sera bout6 

Ung coyssin qui est en ces bas * ; 

Ce sera tres bien vostre cas 

Puis que ne pouez avoir mieulx. 

Las, il y a en plusieurs lieux 

De ces aureillers de duvet 

Tant mob, et cestuy si dur est ! 

* Adonc la desbate. 

Quel coyssin vecy pour la mere 
De Dieu ! J'ay douleur tres amere 
Que mieulx vous ne pouez avoir, 
Quant je puis congnoistre et savoir 
Vostre grant et noble degr£. 

MARIE. 

Amy, il nous fault prendre en gr£ 
Puisque c'est le plaisir de Dieu. 

JOSEPH. 

Ce bast je mettray en ce lieu, 
Pour vous acouster est propice. 

MARIE. 

Vous me faictez tant de service 
Que rendre ne le vous scairoye. 

JOSEPH. 

Helas ! se mieulx faire pouoye 
Je le feroye de tres bon cueur : 
A la mere du Createur 
[f° 1 57 r°] Appartendroit bien plus grant chose. 

marie. 

Or cha, mon amy, je suppose 
Que bref aucuns icy vendront 
Qui a mon filz honneur rendront 
Com a cil qui le monde a fait : 

Pour ce seroit bon, s'il vous plait, 
D'ung petit a Phuys vous tenir, 
Et s'aucun veuh icy venir 
Premierement me le direz. 

JOSEPH. 

Tout ainsy que le desirez 

Sera fait. Las ! se venir peult 

Quelque femme qui propre fust 

Vous aider et faire service, 

Dieu s$ait comme grant joye j'en feisse, 

Car vous avez beaucoup de paine. 



Je suis tant de leesse plaine 
Que certes tout ce que je fais 
Ne m'est aucun travail ou fais. 
Et oultreplus de ma portee 
Point u'ay est£ debilitee, 
Puis j'ay sans douleur enfant^, 
Et pour fce, amy, en verity 
Je n'ay de mechine besoing. 
Mais pour tant se de pr£s ou loing 
Aucuns nous venoyent visiter, 
Plaise vous me le reciter 
Ains qu'il entrent. 

a8 

JOSEPH. 

Ainsy feray 
Et present en Thais m'en iray 
Accomplir vos dis amyables. 

Adonc s*en va a Vbuis. Et brs est enfer ouvert 
et y arrwent Us trots deabUs qui s' mm went, et 

pTtlMCTtmtHt ! 



% MAMMON, 

R Je suis venu, prince des dyables. 

LUCIFER. 

[v°] Quelz nouvelles ? 

MAMMON. 

Tout est perdu *. 

LUCIFER. 

Ha! larroncel, tu soyes pendu 
En dix mille paires de cables ! 

* Utrum demones cognoverint Jesum esse Messiam prescript urn est 

folicuto 51. 

Quoy? Seront ilz vuydees nos estables, 
Mammon ? 

MAMMON. 

Ainsy Fay entendu. 

ASMODIUS OQ APOLLINi 

Je suis venu, prince des dyablcs. 

LUCiriUt. 

Quelz nouvelles ? 

ASMODBUS. 

Tout est perdu. 

SATHAN. 

Mens tu point ? 

ASMODBUS. 

Ce ne sont pas fables. 

SATHAN. 

Qui teTa dit? 

ASMODBUS. 

J'ay veu fondu 
Le temple et a terre estendu. 

SATHAN. 

O mauldiz mos, d'argus capables ! 

ASTAROTH. 

Je suis venu, prince des dyables. 

LUCIFER. 

Quelz nouvelles ? 

ASTAROTH. 

Tout est perdu. 

LDCIFBR. 

Ha ! larroncel, tu soyes pendu 
En dix mille paires de cables ! - 
Que tes parolles sont damnables ! 
Qu'as tu en Egipte trouv£ ? 

ASTAROTH. 

Si tost que je fu arriv6 
Les ydoles cheurent a terre 
[f° 1 58 r°] Par ung grant escroys de tonnerre *. 

SATHAN. 

D'ou sourdit il ? 

* Legenda aurea de nativitatc Christi, C : Ostensa est etiam nathritas Cbristi 
per ruinam statue Rcmuli que tunc cecidit et comminuta est, et per rumam etiam 
aliarum statuarum que tunc m aliis locis quam plurimis cecideruni. Legitur 
enim in Historia Scolasiica quod Hieremias propbeta, in Egipktm d escen d ens past 
mortem Godolie, regibus Egipti signum dedit quod eorum idola corr u ereni cum 
virgo JUium parturiret, Quapropter sacerdotes idolorum imaginem virginis puerum 
in gremio bajulantis in secreto loco templi statuerunt et earn ibi odor about. 

ASTAROTH. 



De quelque trou, 
Mais il n'est deable qui sache ou 
II fust forg& ne carpentS. 
Mais la ung paillart a cont£ 
Tout hault que Hieremie prescha 
Aux roys d'Egipte ja pie$a 
Que, quant le temps venu seroit 
Que vierge entiere enfanteroit, 
Les ydoles trebucheroient ; 
Et pour la cause fait avoient 
Les prestres de la ung ymaige 
D'une pucelle de josne aage 
Tenant ung enfant en sa main, 
Et ne Pavoient mise en lieu plain 
Mais en une secrete place. 

SATHAN. 

Apr£s que bien tost on parface. 



Je vous dy sans abusion, 

Pour finale conclusion, 

Et aussy c'est ce qui nous nuit, 

Que n'a guere, environ minuit, 

Leurs dieux sont cheuz et trebuchez. 

Je vueil bien que vous le sachez 
Que tout ainsy est advenu 
Au Capitole. 

A3MODEUS. 

Aussy menu 
Que cendre est brouy et cass£ 
Le temple Apoilin, d'onc brassi 
Est aux Rommains ung grant dommaige. 

LUCIFER. 

R Harau ! tous mes dyables, j'enrage ; 

Vecy une grant deablerie ! 

SATHAN. 

Quel mauldit gergon, quel Unguaige ! • 

LUCIFER. 

fv°] Harau ! tous mes deables, j'enrage. 

ASMODEUS. 

Vierge, saulv£ son pucelaige, 
A enfant^ quelque partie. 

LUCIFER. 

Harau ! tous mes deables, j'enrage; 
Vecy une grant deablerie ! 

SATHAN. 

II fault que ce fait on chaudie 

Et voir se remede il y a. 

LUCIFER. 

Et quel deable y remediera ? 
Tous les deables et deabloteaulx 
Et deablos de nos hospitauk 
Ne sgairpyent pourvoir a cela. 

SATHAN. 

Avison tons s'aucun saira 
Quelque engin cauteleux et faulx. 

LUCIFER. 

Et quel deable y remediera ? 
Tous les deables et deabloteaulx 
Assemblez n'y feroyent rien. 

SATHAN. 

Ha!. 

Faison crys horribles et haulx. 

MAMMON. 

A mon dit, de tous nos sodaulx 
Chacun son advis en dira. 

LUCIFER. 

Et quel deable y remediera ? 
Tous les deables et deabloteaulx 
Et deablos de nos hospitaulx 
Ne s^airoyent pourvoir a cela. 

Non obstant ce, qui me croira, 
On assemblera la caterve 
Des deables et qu'on en enterve 
Puis Tung puis l'autre, et la orrez 
Se remede trouver pourrez 
En ce cas cy qui tant nous nuit. 

MAMMON. 

Ce conseil la est bon. 

1^1 59 I*] ASMODBUS. 

C'est bruit. 

ASTAROTH. 

Telz mos me semblent profi tables. 

SATHAN. 

R II y a grant temps que des dyables 

Ne fust assemble le chapitre. 

MAMMON. 

Hau ! Astaroth, comme tu rabies * ! 

ASTAROTH. 

II y a grant temps... 

SATHAN. 

Que des deables 

* Adonc Astaroth ronflc. 

On n'assemblast des plus capables 
D'engins. 

ASMODEUS. 

Vous parlez a bon tiltre. 

MAMMON. 

U y a grant temps que des deables 
Ne fust assemble le chapitre. 

LUCIFER. 

Ou est Bouquin * ? 

ASMODEUS. 

Ha ! le faux tritre, 
Une fob il me batist tant ! 

IAJOFER. 

Et Chamos**? 

MAMMON. 

On le tient dieu grant 
Au pals des enfans venus 
De Moab. 

LUCIFER. 

Pour qu'entretenus 
Soient nos propos, qu est Apis *** ? 

9 Iste demon nominatns ftterat prins Rothomagi in vita beate Katherine. 
** Tcrcii Regmn xi didtnr Chamos dens filionun Moab. 
*** De Lira, Exodi tin, qnerens quare Pharao tarn sepe iret ad aquas, etc., 
inter cetera dicit : quod hoc trot causa ydololatrandi, scilicet quia Apis, quod apud 
II 19 

ASTAROTH. 

En Egipte, il n'en partist puis 
Que Moyse en bouta dehors 
Les Juife. II eust fait les recors 
De ces idoles cheuz a terre, 
N'eust est& que je prenoye Terre . 
En cest hostel. 

LUCIFER. 

Ou est Moloch * ? 

ASMODEUS. 

II se fait de taille et d'estoc 
Servir par les enfans Amon. 

LUCIFER. 

Nous scairoyes tu parler, Mammon, 
D'Astarchfa la vieille deablesse ** ? 

MAMMON, 

Ung chacun Tapelle deesse 
Au pays des Sydoniens. 

LUCIFER. 

Soccoth***? 

Egiptios maximum numen reputatur, aliquando ibi appartbai in speck tauri d* 
flumin* consurgtntis. Hoc De Lira. 
* Tcrdi Regum xi istnd tubetur. 
** Tcrdi Regum u. 
*** Quarti Regum xvn. 

ASMODEUS. 

Les Babiloniens 
Vous en s^airoyent tres bieiftjue dire. 

LUCXFBft. 

Belbenoth ? 

MAMMON. 

On le verroit bruire 
Avec le dessus dit. 

LUCIFER. 

Berith*? 

A ST A ROTH. 

Grans temps y a qu'on ne le veist, 
II se tient en Inde **. 

LUCIFER. 

Nergel 

Pie^a ne fust en cest hostel ? 

ASMODEUS. 

Aussy est il embesongn£ : 
Les Euthenes Tont empongnS 
Pour dieu, avec eulx il s'esbat. 

Qparti Regum xvn. 

Istud habetur in passionc bcati Bartholomci. 

LUCIFER. 

Asima? 

MAMMON. 

Au pays de Math 
Des nouveUes en auriez *. 

LUCIFER. 

Tharthac**? 

ASMODEUS. 

Vous le trouvcricz 
Et son compaignon Nebaas 
Chieulx les Eveans. 

ASTAROTH. 

[Floor ] Parlezbas. 

LUCIFER. 

Apris, ou est Adramelech *** ? 

MAMMON. 

II est avec Anamelech 
Au pais dit Sepharvaim. 

LUCIFER. 

Priapus? 

• Qnarti Regain xvn. 
** Qjiarti Regam xvn. 
•** Quarti Regum xvn. 

ASMODEUS. 

Ha ! le chien mastin ! 

LUCIFBR. 

Saturous qu'on nomme Kronos, 
Faunus que on dit Ficarios 
Et Silvanus qu'on apellon 
Pan, Neptunus ou Possedon, 
Et Hercules, avec Mercure 
Qu'on dit Hermis * ? 

ASTAROTH. 

Soing et cure 
Ont de les servir ceulx d'Athenes, 
En ce lieu la tiennent leurs regnes. 

LUCIFER. 

Nefrach ? 

MAMMON. 

En Ninive il demeure, 
II n'en partist oncques puis l'heure 
Que au puis infernal de ceans 
Trebucha des Assiriens, 
En ung sault non pas trop abille, 
Plus de cent et quatre vings mille **. 

* Ista habentur in pa&sione beati Dionisii in descriptione civitatis Athe- 
naram. 

•* Quarti Rcgum xix legitur hec historia de Sennacherib rege Assi- 
riorum. 

LUCIFER. 

Et Mars qu'en grec on dit Aris* ? 

ASMODBUS. 

II rcgente encontre Paris 
En Mommartre, lieu de renom 
Qui de luy a receu son nom, 
Au mains Ten nommoit on ouen 

LUCIFER. 

Seragon**? 

MAMMON. 

II est a Rouen 
Et soubz ung ydole nommee 
[v°] Roty il a grant renommee, 
Bref il y fait deable boully. 

ASTAROTH. 

Je seray la bien tost sailly, 
Qui vouldra. 

LUOFBR. 

On s'en passera : 
Entre nous conseil se fera, 
De present nous sommes assez. 
Sus, Sathan, promptement pensez 

* In pastione sancti Dionisii. IUc moos qui antiquitus a Marte dice- 
bat ur nunc fetid tranamntatione a martiribua nomen accipit. 
** Istud habetnr in vita beati Mellonis. 

D'en dire vostre opinion. 
Mais premierement qu'on ayon 
Congnoissance du lieu et place, 
S'il y a aucun qui en sache, 
Ou est cest enfant icy ne. 

ASTAROTH. 

II vous sera acertene 

Par moy : car en venant d'Egipte 

J'ay adreche.ma course et suite 

Par une ville de Judee, 

Laquelle est Bethleera nomraee, 

Et la, en ung lieu povrement 

Habitue, tant doulcement 

Chantoient les angelz que merveille ; 

Item, de quoy plus me merveille, 

Ce lieu la habite estoit 

D'une pucelle qui tenoit 

Ung enfan^on entre ses bras, 

Et si a oublier n'est pas 

Qu'il y avoit tres grant lumiere. 

LUCIFER. 

Cest cil qui nous donne matiere 
De nous desesperer ainsy. 

ASTAROTH. 

Je vy et l'enfant et la mere. 

SATHAN. 

C'est cil qui nous donne matiere 
D'argu. 

ASTAROTH. 

J'escarris par derriere. 

MAMMON. 

II te le (alloit foire aussy. 

[f°i6ir°] ASMODEUS. 

Cest cil qui nous donne matiere 
De nous desesperer ainsy. 

LUCIFER. 

Que dictes vous dessus cecy, 
Sathan? 

SATHAN. 

Quant a moy Je diroye 
Qu'aucun de cest hostel prist voye 
En ce lieu la, pour essayer 
S'il y s^airoit remedier. 

LUCIFER. 

Et qui seroit bon a ce faire ? 

SATHAN. 

Je vous ay cy ouy retraire 
D'un grant et tres excellent fait 

Lequel a est6 par vous fait : 
Et est de Adam le premier homme, 
Que vous feistes mordre en la pomme 
Jadis et orgueilleusement 
Corrumpre le commandement 
Qui de Dieu lui estoit donn£, 
Qui fust aussy bien besongn£ 
Comme oncques dyable besongna. 
Or ce cas icy besoing a 
D'un tres cauteleux besongnart 
Comme vous, qui congnoissez Tart 
De magique et de nigromance; 
Vous avez plus de congnoissance 
Que tous les deables de ceans. 
Par quoy, se je y estoye mil ans 
A penser, je ne s^airoye dire 
Si non que vous alissez faire 
Jusques la. 

LUCIFER. 

Vous ne dictez jien : 
Alerl II me mescherroit bien! 
Car, quant je euz ce fait cabassG 
Qui le gerre humain a cassd 
Et d'onc en nos mains trebucha, 
Dieu ces mos icy me prescha, 
Presens a cen Eve et Adam : 

30 

[v°] Inimicicias ponam 

Inter te et mulierem * 
Et semen tuum et semen 
Illius, ipsa conteret 
Caput tuum* : qui vault et est 
A dire que ung temps il vendroit 
Auquel une femme souldroit 
Qui devroit ung enfant porter, 
Pour guerre horrible m'apporter, 
Et oultre, qui ne m'est pas feste, 
Que celle femme la ma teste 
Casseroit. Pour ce que j'alasse 
Maintenant entrer en la place 
Ou el est, puis que est si puissante 
Que d'elle ce nota la chante, 
Tous les deables m'y auroyent bien 
Admen6 ! 

SATHAN. 

Bo ! cela n'est rien, 
A mains ne peult on que essayer ? 

ASTAROTH. 

Bien vous en vouldrion prier, 
Car qui a Fattainte vendroit, 
Ceans le plus grant bien souldroit 
Qui vint pass6 des ans cinq cens. 
* Genesis in. 

Et vous estes bien hors du sens 
Et enraigez et quel chienaille ! 
Tenez, cest orde paillardaille 
Me veult aprendre ma le^on ! 

MAMMON. ' 

Nous ne s^avons que nous fa^on 
Se n'y faictes aucuns assaulx. 

LUdFBK. *. 

Et s^avons pas bien, larronceaulx, 
Que ma maniere et ma nature 
Est de tenter la creature 
Par orgueil specialement ? . 
Car par soubtil enortement 

4 Ut arguantur tria pcccata principalia, de quibus dicitur prima JoK, n, 
omne quod est in mundo concupiscentia camis est, laxaria, et amcupiscentia 
oculorum, id est avaritia, et superbia trite, ideo mtrodocti sunt hie specialiter 
ires demones hec arguentes : scilicet Lucifero pro superbia, Mammon pro 
avarida, Asmodeus pro luxuria. Lu rife to enim superbia appropriatur quoniam 
per superbiam decidit de celis cum vellet esse similis Altissimo. Mammoni 
avarida secundum illud, facite vobis omicos de mammona iniquitatk, Asmodeo 
luzuria : sic enim vocabatur iUe demon qui suffocavit decern maritos Sare, 
filie Raguelis, quia solum ob luxuriam exercendam earn accipiebant uxorem ; 
non tamen est iste demon in numero, quod ille legator religatus a Rapbaek 
in deserto superioris Egipti, Tobie vra cap. : scilicet iste simili nomine nomi- 
natur quia de simili peccato tentat. 

J'esmeuz les hommes a amer 
Grans estas, soy faire darner 
Monsieur, ma dame, ou il n'y a 
[f> 162 r°] Seigneurie nulle. Ja pie$a 

Je feis Absalon guerre prendre 
A David son pere et pretendre 
A sa mort pour le regne avoir. 
Bref specialment mon pouoir 
S'estent dessus les orgueilleux, 
Cornifiquez, vains, glorieux; 
Et, quant il ont regn6 leur temps, 
En la mort ma grant pate estens 
Sur eulx et ceans les attraine, 
Ou ilz seufirent mainte grant peine 
Et horrible, car on les sert 
En nos grans tables sans dessert. 
Mais c'est bien icy autre note : 
Vous s^avez, sans que vous le note, 
Que, combien que soit Filz de Dieu 
Cest enfant cy, en povre lieu 
Et tres vil, sans ambition, 
II a faicte sa nation ; 
Bref jamais orgueil n'aymera. 

SATHAN. 

Com est ce doncques qu'on fera ? 
Vueillez lay desclarer et dire. 

Que Mammon s'y en alast fuire 
Pour viser s'il y feroit rien, 
Car pour quoy il me souvient bien 
Qu'il a fait virer maintes ames 
Ceans, qui brulent es grans flames 
De nos fours et de nos fouraoyses. 

MAMMON. 

Comment dictes vous que je y voises ? 
Et quel deable y pourroye je faire ? 

LUCIFER. 

Essaye se tu pourras attraire 
Ce saulveur par aucun art gent. 

MAMMON. 

Bo, bo ! Gens qui aiment argent 
Oultre raison par desir chault 
Et enflam6, et ne leur chault 
S'il sourt ou de croc ou de hanche 
Mais que tousjours or on amanche, 
Comme sont larrons, rapineurs, 
Usuriers, et ces deceveurs 
En marchandise par Picture 
De feulx pois et faulse mesure 
Et cinq cens mil autres cautelles : 
Quant ilz meurent en oeuvres telles 

Je lcs faiz ceans attroter 

Bref et court sans point se croter, 

Et avecques les symoniaques 

En nos grans chaudieres les plaques, 

Et si tres avant les y fourre 

Qu'ilz n'ont garde de fuire ou courre, 

Et pour ce que argent ardamment 

Ont aym6 ilz sont chauldement 

En plon et en metal bouillis. 

Mais vecy bien autre brouillis : 

Cest enfant cy en povreti 

Est n£ et sa nativity 

S'est faicte sur ung pou de foain, 

Par quoy croyez qu'il n'a pas fain, 

Ne sa mere, d'argens acquerre ; 

11 n'a heritaige ne terre 

Ou il sceust sa teste encliner. 

LUCEF1R. 

Qui ira done ? 

MAMMON. 

Adeviner 
Pouez que ja n'y entreray. 

lucifer a Asmodeus. 

Tu yras done, toy. 

ASMODBUS. 

Qjie je yray, 
Ce o'est pas droitement mon fait. 

LUCXFBR. 

Si as ta maint grant profit fait 
En ce$t hostel, car de luxure 
Spectalment contre nature 
Vint le deluge qui noya 
Mains hommes et accaria 
Ceans des ames innombrables : 
Ce jour la furent tous les deables 
Merveilleusement empeschez. 
[^163 r°] Aussy par semblabes pechez 

Sodome et Gomorre fondirent, 

D'onc maintes ames descendirent 

Ceans, nous y receusmes beau pluc. 

Item par ton appel et hue 

Tu causas Porrible bataille 

De Troye par quoy mainte pesquaille 

Nous arriva en cest hostel. 

ASMODEUS. 

II est vroy, mon pouoir est tel 
Qu'il s'estent sur luxurieux, 
Ces ribaudeaux, ces amoureux 
De folle amour, reveurs de nuit, 

Que le feu de luxure cuyt, 
Qui vont mettre ces huys en brilles, 
Ces violeurs de bonnes filles, 
Ces dorelos, ces affiquez 
Qui portent toufeaux et bouquez 
Voire pour Pamour de leurs dames, 
Done mains leurs bonnes preudefemmes 
Font en Postel mourir de fain 
Et portent a une putain 
Leurs biens qu'ite perdent et destruisent ; 
Et puis apr£s k mort ilz gisent 
Estendus dessus nos grediz, 
Et quant sont de une part rotiz 
De nos grans cros nous les brochon 
* En les tournant. Mais Fenfan^on 
De qui parle nostre matiere 
Est naqui d'une vierge entiere, 
A qui Fardant feu de luxure 
Ne touche ; jamais n'en eust cure, 
Car pie^a sa virginiti 
Voua. Par quoy soit bien not6 
Qu'on ne m'y verra ja voler. 



Et quel deable y pourra aler ? 

ASMODEUS. 



Je ne s$ay pas. 



MAMMON. 



Ne moy aussy. 



SATHAN. 



[VO] 



II en fault a chacun parler. 



LUCIFER. 



Et quel deable y pourra aler ? 



ASTAROTH. 



Sy fault il sans plus dealer 
Besongner en ce cas icy. 

LUCIFER. 

Et quel deable y pourra aler ? 

ASMODEUS. 

Je ne sqay pas. 



Encor dis je, et soit creu ainsy, 

* Legenda aurea de nativitate Christi, C : Sic etiom monifestata est per sodo- 
mitas qui omnes in toto mundo ilia nocte extincti stmt, sicut dixit Hieronimus 
super Mud, Lux orta est cis ; tanta scilicet quod omnes laborantes Mo vicio 
extinxit, etc. 

H 31 



MAMMON. 



Ne moy aussy. 

ASMODEUS *. 

Qp'en la propre hcure justemcnt 
Que 1' enfant prist naquissement 
Sont mors par l'universel monde 
Tous tachez du pecW immunde 
Qu'on appelle contre nature, 
Qui est demonstrance bien seure 
Qu'il herra treffort ce pechi. 
Par quoy croyez bien que approch£ 
Ne sera par moy de plus pr£s. 

LUCIFER. 

Dea ! m£s je vous demande aprds 
Qui y envoiroit legion. 

ASTAROTH. 

II y a plus d'un milion 
D'angelz et devant et derriere, 
Cest une droicte formiliere : 
Bref il n'y fait point bon loger. 

LUCIFER. 

Et vecy bien pour enragier ; 

N'y s$airoyent tous les deables mettre 

Secours ? 

ASTAROTH. 

Nennil, nostre grant maistre, 
Crt* lay ainsy pour abreger. 

LUCIFER. 



Verrons nons humains desloger 
De ceans ? 



MAMMON. 



164 r°] H pourra bien estre. 



Et vecy bien pour enrager ; 

N'y s^airoyent tous tes deables mcttre 

Remide ? 



U n'y fault plus songer. 
Laissons ung pou cest enfant croistre 
Et tournion entour son estre 
De loing. 

ASTAROTH. . 

Au pr£s y a danger. 



Et vecy bien pour enrager 

N'y s^airoyent tous les deables mettre 

Secours ? 



Nennil, nostre grant maistre, 
Creez lay ainsy pour abreger. 

Cha, cha ! pensons nous en venger 
Sur les ames que nous tenon ; 
Tous tourmens sur eulx amenon 
Et die chacun ce qu'il sqrira. 

SA.THAM. 

Les unes bouillir on fera 
En metal ou seront boutees, 
Et puis toutes chaudes gettees 
Dedens glaces soudainement, 
Et s'ilz ne sentent largement 
D'angoisse pour la grant distance! 

LUCIFER. 

Astaroth, apr£s qu'on s'avance. 



En nostre grant gibet pendues 
Soient les unes et estendues. 



Et de nos cros les ratelez, 

Et puis les autres martelez 

De grans marteaulx, gros et pesans ; 

Item que des soufres puans 

Leur facez sentir les fumees. 

Par les convoiteux soient humees 
Chauderonnees d'or fondu. 

MAMMON. 

Des ungz soit le cuir estendu 
Comme s'on les deubt desmembrer. 

ASMODEUS. 

Mammon, tu m'as fait remembrer 
De nos bestes. 

LUCIFER. 

Harau ! c'est vray. 

ASMODEUS. 

Vaillamment je m'y emploiray. 

LUCIFER. 

Emmaine leur serpens, dragons, 
Grans culeuvres et scorpions, 
Crapaulx, lesardes, basiliques, 
Viperes, aspis les iniques, 
Qu'ilz en soient tost mors et mengiez 
Et jusques aux nerfs derongez; 
Et bref tous tourmens que s^avons 
Ceans dessus eulx esprouvons. 

SATHAN. 

Us n~ seroient nommez en pose. 

Non, mais je commande et dispose 
Qp'a l'entree et commencement 
Nous famous ung grant uHement 
Et puis aprds sends seront. 

SATHAN. 

R Tous les deables s'i porteront 
Vaillamment. 

LUCIFER. , 

Avant ! hullez hault ! 

MAMMON. 

Je croy que bien Pacheterom. 

ASTAROTH. 

Tous les deables s'i porteront 
Comme vous Favez dit. 

LUCIFER. 

Feront ? 

ASTAROTH. 

[f° 1 65 r° I Ouy vraiment. 

LUCIFER. 

Ainsy faire fault. 

ASMODEUS. 

Tous les deables s'i porteront 
Vaillamment. 

LUCIFER. 



Avant ! hullez hault ! 
Et qu'il n'y ait point de default, 
Que chacun crye horriblement. 



Adonc orient tous les deables ensemble et les tambours 
et autres ionnerres fats par engins, et gettent les 
enleuvrines, U aussy fait I'm geter brandons de 
feu par les narilles de la gueulle d'enjer et par 
les yeulx et aureilles, laquelle se reclot et de- 
meurent les deables dedens. 

Et apris ee les anges estans en la cracbe aorent 
Jesucrist. 



LB ONQUIEME AUGE. 



e t'aore icy humWement, 

? il2 de Dieu n4 pour ks humains. 



- LB SIXIEXE. 



Et moy aussy semblabement. 



LE SEPTIEME. 



Je t'aore icy humblement. 

LB HUTTIEME. 



De Latrie reverentement 
Toflre lTionneur. 



LE NEUFIEMK. 



A joinctes mains 



Je t'aore icy humblement, 

Filz de Dieu ni pour les humains. 



Adonc s'en vont au del nutans d'eulx, el Us aulres 
demeurent acompaigner continueUemint Jesucrist. 



nachor maistre pastear. 



Avant ! pasteurs, estes vous plains 
De sommeil ? Vous ne dictes mot. 

BNOS. 

Point ne dors, tous en soient certains. 

nachor vers Ladin. 

Avant ! pasteurs, estes vous plains ? 



Ouy seurement, pas ne m'en plaings, 




LUDIN. 

J'ay eu du desjeuner bon lot. 
Avant I pasteurs, estes vous plains 
De sommeil ? Vous ne dictes mot. 

HALALEEL. 

Mais toy ? 

LODIN. 

J'en parleroye bien tost. 

ENOS. 

Dy done. 

LUDIN. 

Voire se j'en s^avoye. 

MALALEEL. 

Et ne s$ay tu rien ? 

LUDIN. 

Mot ne sot. 

ENOS. 

Pour quoy ? 

LUDIN. 

Quant es sairies estoie . . . 

N&LALEEL. 

Que faisoyes tu ? 

LUDIN. 

Je m'y tenoye. 
n 32 

ENO*. 

Et on ? 

LUDDf. 

En nng comet trop bien. 

MALALEhL. 

Et puis ? 

LUDDf. 

Aussy tost m'endormoye. 

ENOS. 

Est cetout ? 

LUDM. 

[f° i66t°] Je n'y s$ay plus rien. 

MALALEEL. 

Et vien a propos. 

LUDIN. 

Je y revien. 

ENOS. 

Qui vous en contoit ? 

LUDIN. 

Ma grant mere 

MALALEEL. 

La mode ? 

LUDIN. 

El y mettoit da sien. 

ENOS. 

Beaucoup ? 

LUDIN. 

Bien plain ane chiviere. 

MALALBEL. 

Et quoy ? 

LUDIN. 

J'oubliay la matiere. 

ENOS. 

Tout a fiat ? 

LUDIN. 

Cestoit de renouilles. 

MALALBEL. 

El Favoit lea ? 

LUDIN. 

La Chose est clere. 

ENOS. 

Et ou? 

LUDIN. 

An livre des quenouilles. 

XACHOR. 



R 



Tu varies, os tu ? 



ENOS. 



Tu te brouilles. 



Tu ne s$ays mais ou tu en es. 

LUDIN. 

Temps il est que mes levres mouilles. 



Songes tu ? 

AMATHOT. 

Comme tu virouilles ! 

LUDIN. 

Se je t'empongne les vemi& ! 

NACUOR. 

Tu varies, os tu ? 

ENOS. 



NACHOR. 



Tu varies, os tu ? 



ENOS. 



Tu te brouilles. 



jfAI.AI.BBL. 



Tu te brouilles. 




253 



MALALEEL. 

Tu ne s^ays mais ou tu en es. 

LUDIN. 

Et je vous requier que j'en ayes. 

BNOS. 

Quoy ? 

LUDIN. 

Du vin de vostre boutaille, 

Enos. 

EMOS. 

Et vecy grant merveille ! 
Qui t*a peu dire que c'est vin ? 

LUDIN. 

Qui dea? Et que vous estes fin ! 
L'estoupail est rouge, on le voit. 

ENOS. 

Dea, s'aucun d'entre vous avoit 
Le cueur trop fort debiliti, 
En une tel necessity 
II seroit bon. 

LUDIN. 

Par mon serment, 
C'est ung tres bon estorement, 
Vin ! II n'est point de tel boisson. 

Je vous pry qu'on nous radrechon 
A nostre precedent propos. 

1 LUDIN. 

C'est vray ; vous diray je en deux mos 
[f° 1 67 r°] Icy la plus grant adventure 
Qui m'?dvint oncques ? 

NACBOR. 

Je n'ay cure 
Perdre temps en oyshreti. 

LUDIN. 

C'est toute pure verity 
Vraiment. 

NACBOR. 

Sus, tost, despeche toy. 

LUDIN # . 

Une fois ung galant et moy 
Estions ensemble en ung bosc, 
Et nous veismes en ung estoc 
D'arbre ung grant creux et entrerens 
Ung huen, et tantost je prens 

* Qpamris tea narratio ponatar hie id jocande sublevanduxn animos 
aadientiam, tamcn realiter itt aeddh etiam iHi propxio aijas erat istnd per- 
soniginm. 

Une vaule et de bons gluos : 
En ung bout il sera des nos, 
Se disay je a se soci£. 



U targe ung pou. 



Apr£s, t'es to entroubtii ? 
Avant I 

LODIN. 

Et maistre huen sault 
Et s'en cuide envoler en hault 
Et il se va tout droit fraper 
Es gluos, et moy de haper 
Aussy tost qu'a terre il fast cheu. 

ANATHOT. 

Est ce tout ? 

LODIN. 

Je fas bien deceu 

En la fin. 

ANATHOT. 

Qpoy ? 

LODIN. 

Je le tenoye 
Et a rien qui soit ne pensoye, 
Et tantost tout soudainement 

L'autre va dire que vraiment 
U creoit qu'encor y en eust 
Ung la dedens et on Ten creust. 
Je m'attendoye que vroy il dit, 
Et, affin que ne s'enfuist 
Le premier quelque a Pautre iroye, 
J'advisay que je le liroye ; 
Et de fait je pry vitement 
Une esggillette et fermement 
Lui liay les jambes ensemble : 
II est bien, dis je, se me semble, 
Et je le gette sur la terre 
Pour aler a Tautre grant erre, 
Et men huen de s'en voler ! 

ANATHOT. 

Ne s^avoyes tu apr& aler 
Affin d'avoir ton esguillette 
Au mains ? 

NACHOR. 

Elle n'estoit pas preste, 
Tu y monstras bien ta science ! 
Cuidoyes tu par ta conscience 
Que ung oysel des jambes volast ? 

LUDIN. 

II felust prendre en patience. 

Cuidoyes tu par ta conscience 
L'empescher? 

LUDIN. 

J'avoye confidence 
Que jamais il ne s'en alast. 

MALALEEL. 

Cuidoyes tu par ta conscience 
Que ung oysel des jambes volast ? 

ENOS. 

Je vous pry que aucun revelast 
Icy de quelque bon mistere. 

NACHOR. 

Vous avez esmeu la matiere, 
Dictes, et puis vous. 

A Malaleel. 

LUDIN. 

Je vous proposasse voulentiers 
S'il vous pleust une question. 

NACHOR. 

ff 5 i68r°] Quel est el? Nous vous Tottroyon, 
Beau sire, dictes hardiment. 

ENOS. 

D'onc sourdist il premierement 



* 33 

Que pasteurs en chacune annee 
Font par deux fois telle assemblee 
Comme nous faison maintenant 
Et veillent, et chacun venant 
I est et en est songneux fort ? 



If ALALEEL. 



J'orray voulentiers le record 
De ceste question yla, 
Je y pensoye quant on en parla 
Premierement; et si encor 
Vous pry, nostre maistre Nachor, 
Qu'on eusson declaration 
Pour quoy l'association 
De nous se fait en ce lieu cy*. 
J 'en suis grandement en soucy, 
Car j'ay ouy aucuns parler 
Que au mont de Galilee aler 
On doit. 

NACHOR. 

11 y a d'icy bien loing **. 

* Hoc dictum fuerat in qnadam longa nativitate ostensa in e c clcsi a sancti 
Macuti anno sequenti rcduclioncm Norman nic 

** Bona ventura ditit sic Nazareth Galilee distare ab Hierusalem qoaai per 
lxxiiii miliaria que Talent xxxvii leacas. 

Pour ceste cause est il besoing, 
S'il vous plait, que vous nous fondez 
Raisons par quoy vous confondez 
Telles folks opinions. 

LUDIN. 

En escoutant vos questions 
Si fort ententif y estoie 
Que celle que feire devoie 
J'ay oubliee; je vous promts, 
Mais s'il m'en resouvient jamais, 
Creez je la proposeray. 

NACHOR. 

A ces questions je diray 

A mon petit entendement 

Le mieulx que pourray et brefment. 

Premierement a la premiere 

Qui demande de la maniere 

Comme fast la veille introduite 

Deux fois Tan : croyez que illicite 

Fust icelle introduction, 

Et la trouva la nation 

Des payens en faisant honneur 

Au soleil comme gouverneur 

Des biens qui viennent de la ierre, 

Et pour ce qu'il chemine et erre 
En montant environ ce temps, 
Et dedens demy an j'entens 
Qu'il reprent ehemin a descendre *. 
Ces causes la leur firent prendre 
Ceste maniere icy de feire. 
Mais pensez de m'ouyr parfaire : 
Combien que la veille fagon, 
Si confondon nous leur fagon 
Quant est au regart d'aorer 
Le soleil et de Ponorer, 
Or il est pure creature 
Servant au grant Dieu de nature 
Voire et inviolablement. 

ENOS. 

II est vray : anciennement 
• A la priere Josu6 
II s'arresta **. 

NACHOR. 

II est mu£ 

# Legendt aureade nativitate Christi, C : Mas enimfuit antiquitus gentMbus 
in utroque solsticio, tcUicet estwali circa festutn Jobannis Baptist* et bkmali 
circa nattvitatetn Domini, vigilias noctis custodire ob solis venerationem, qui forte 
etiam apud Judeos ex usu cohabitant turn inoleverat. 

** Josue decimo. * 

Tousjours ainsy que a Dieu il plait. 

MALALEEL. 

Le premier point est bien replet. 
Nous l'entendons suffisamment. 

NACHOR. 

Vous queriez secondement 
De ce lieu ou Ten fait la veille : 
Escoutez, chacun se resveille, 
Vecy, vez vous la tour Ader ? 

ENOS. 

Cest mon, dictes nous sans tarder, 
S'il vous plait, que Ader signifie ? 

NACHOR. 

Je vous promet et certifie 
Qu'en nostre langaige commun 
[f 5 1 69 r°] II represente et est tout ung 

Comme tropel : ainsy ensemble 
Tour Ader vault tant, se me semble, 
Com qui diroit tour de tropel. 
Mais la cause de cest appel, 
Car c'est nostre principal point, 
Je la diray. Avez vous point 
Ouy autre fois mention 
De Jacob et sa nation ? 
II fault qu'en telz contes on marche. 

Ha! le triumphal patriarche, 
Tant il estoit de Dieu aym£! 

EHOS. 

Que du propos on ne desmarche. 



Ha! le triumphal patriarche, 
II avoit si belle sistarche ! 



II est grandement renommG. 

ANATHOT. 

Ha! le triumphal patriarche! 

LUDIN. 

Tant il estoit de Dieu aym6 

Quant de chacun est reclame 

Que, encieux qu'il fust du ventre yssant 

De sa mere, il estoit puissant 

Et batailloit contre son frere 

Esau*. 

NACHOR. 

Demonstrance clere 
Cestoit pour le temps advenir. 

* Genesis xxv. 

ENOS. 

Comment sceust il bien obtenir, 
Par le conseil de Rebecca, 
Beneisson * ! 

MALALBEL. 

Tres bien Tapplica 
Et gentement la bonne dame. 

AN AT H Or. 

II servist pour avoir sa femme 
Rachel sept ans **. 

[V°] LUDtN. 

Voire du mains***. 
Et si litta a bonnes mains 
Contre ung ange si vaillamment 
Et luy fist tant d'encombrement 
Qu'il ne s'en pouoit despescber 
Et en raporta le clocber; 
Tant fort fast****! 

NACHOR. 

Cela denotoit 
Que Esau craindre ne devoit. 

* Genesis xxvn. 
*" Genesis xxix. 

*** Hoc dixit quia prius servierat aliis vii propter earn, ut p&tet ibidem. 
**** Genesis xxzn. 

Mais pour au propos revenir 

Qui nous fait la veille tenir 

En ce lieu et en ceste place. 

Qui est, je vueil bien qu'on le sache, 

Loing de Bethleem seulement 

Demy lieue non plus largement, 

Cest la region de Judee 

Non pas celle de Galilee *. 

Cen doncques qui nous y amaine 

Cest pour que Jacob son demaine 

I fist ung pou et son tropel 

Y repeust com vray pastourel, 

Apr£s que Rachel la tres belle 

Eust souffert l'angoisse mortelle 

En renfentement d'un enfant, 

Lequel el nomma en mourant 



* Hieronimus in viu bcate Paulc matris beate Eustochii dicit sic : 
Haud procul inde, scilicet Bethleem de quo prclocutus fuerat at patet ibidem , 
deseendit, scilicet San eta Paula visitans terrain sanctam, ad turrem Aider, id 
tstt g re gis • juxta quam Jacob pavit greges suos, ut habetur Gen. xxxv ; et pas- 
tores nocte vigilantes audire meruerunt : Gloria in excelsis Deo et super terrain 
pax bominibus bone voluntatis. Hec Hieronimus. 

Bona ventura : Angeli ad pastores voerunt qui erant ibi prope forte per 
milliare, et cetera. Quod sit regio Judee patet per evangelium Luce, n : Et 
pastores erant. in regione eadem, scilicet sicut Bethleem quod est in regione 
Judee, ut manifcstum est quia inde natus est David de tribu Juda. 

Benony *. 

ENOS. 

J'entens bien le cas. 

MALALEEL. 

Et moy aussy. 

NACHOR. 

Ne faictes pas? 

ENOS. 

Pour que Jacob eust grant renom, 
Ceste tour icy pren son nom 
Du tropel qu'encontre il repeust. 

MALALEEL. 

Oncques puis le nom ne lui cheust, 
Et aussy est il gent et bel : 
El est dicte tour de tropel 
[f°i7or°| Et Ader cela signifie. 

LUDIN. 

S^avez vous quoy : je vous en prie, 
Qu'en Thonneur du boil patriarche 
Jacob qui dessus ceste marche 
Peust ses brebis, comme vous dictes, 
Chansons en ce lieu cy soient dictes. 
Et t'y emploie vaillamment, 

* Genesis xxxv. 

11 54 

Anathot, qui, n'a pas gramment, 
As apris ung petit de musique. 

ANATHOT. 

II n'est besoing qu'on le replique 
Deux fois, je m'y feiray valoir. 

NACHOR. 

S'i congnoit il? 

LDDIM. 

Ouy. 

NACHQ1L 

Or t'applique. 

ANATHOT. 

II n'est besoing qu'on le replique. 

ludin a Enos et Makleel. 

Et vous deux aussy, je vous pry que 
Le fait ne soit a non chaloir. 

ENOS. 

II n'est besoing qu'on le replique 
Deux fois. 

MALALEEL. 

Je m'y feray valoir 
Com de luy successeur et Poir : 
Aussy le monstrent nos habis. 

Adonc cbantent Urns cinq ensemble la chanson qui 
est e script e et notee en hi pagee ensuivante. 

En paissant nos brebis Chanton sur ces herbis, 

Pour ennuy evader, Empr£s la tour Ader. 

C'est ung4ieu de renom, 
Du tropel prenant nom 
Que vint Jacob garder 
Emprgs la tour Ader. 

Pour ce nous ses enfans 
Soyons esjouissans, 
Chantans hault sans tarder 
Empr£s la tour Ader. 

TENOR. 

En paissant nos brebis Chantons sur ces 
herbis, Pour ennuy evader, Emprds la tour Ader. 

CONTRATENOR . 

En paissant nos brebis Chan 

tons sur ces herbis, Pour enemy evader, Empr£s 
la tour Ader. 



[f°i7ir°] zebel, une femmc de Bethleem, commence \ 

Quant je me metz a regarder 
L'air, je suis trefFort esbabie, 
Ma voisine. 

* Legenda aurea de nativitate Christi : Quod Maria manens virgo peperii, 
ostensum fuit quinque modis. Prima per prophetiam, etc; w° per figuram, etc ; 
m"° per custodian* Joseph, etc; per experientiam, et seqoitur : Cum 
enim, ut in compilatione Bartbolomei babetur et de libro infantie Sah/atoris 
sumptum fuisse videtur, beate Marie tempus pariendi mstaret, Joseph, licet 
Deum de virgine nasciturum turn dubitaret, tnorem tamen gerens patrie, obste- 
trices vocavit ; quorum una vocahatur Zebel et altera Salome, Zebel igUur 
considerans et inquirens et ipsam virginem inveniens exclamavit virginem pepe- 
risse. Salome autem dam non crederet sed hoc similiter probare vellet, continuo 
aruit mantis ejus; jussu tamen angeli stbi apparentis puerum tttigit et continuo 
'sanitatem accept t. 

De Lira tamen super Lacam> n cap., dicit : Et pannis turn invobuit per se 

salom£ sa voisine commence. 
Et de quoy, m'amie ? 

ZEBEJL. 

De ceste grant clart£ icy : 
L'air semble aussy fort enclercy 
A peine com s'il estoit jour. 

ipsam, ex quo patet falsilas que scribitur libro de infant ia Solvatoris, scilicet 
ipsam obstetrices babuisse in partu : que non requiruntur nisi propter afflictionem 
matris in partu, que non babuit locum in virgine, quia peperit sine dolor e, 
immd cum maxhno gaudio et delectatione ; et ideo per se ipsam puerum natum 
recepit, invohnt et reclmavit, etc. 

Ista igitur considerans actor libri istius non obstetrices vocavit neque 
tactum aliquem in virgine locutus, cam inhonestum precipue ante populum, 
immo inhonestissimum videtur. Considerans tamen quia in quadam mora- 
ralitate qne a xxvii annis vel eo circa ostensa fait in ecdesia Sancti Macuti 
introducte sunt unqoam obstetrices, tamen sine tactu at patet in libro 
tone composite), ipse presens actor introduxit eas non at obstetrices, ut 
dictum est, sed solum admirantes et inquirentes de lumine quod per 
noctem illam factum est tanquam si dies esset : quibus respondent Joseph 
partum virginis hujus causam extitisse : una credidit, altera non, etc, ut 
patet in libro; ubi nichil penitus videtur sonare quicquid contrarium ho- 
nori divino vel virginis aut etiam ipsi magistro Nicolao de Lira aut alteri 
doctori Ecclesie. Sed pium videtur credendum quidquid ibi dicitur, precipue 
cum beatus Hiaronimus dicat in commentario super Matheum, et legitur 
die sancti Stephani prothomartiris in octabis nativitatis : Non condemnamus 
errorem qui de odio Judeorum et fidei pietate descendit. Si tamen aliquis 
hunc librum scribens tractatum de istis mulieribus deferendum esse exist i- 
maverit, deferri potest faciliter quia rithmus tractatus sequentis conVenit 
cum fine precedents. 

SALOME. 

Belle dame, alons sans sejour 
Parmy ceste ville s^avoir 
S'on en peult congnoissance avoir, 
Car vraiment aussy je y pensoye 
Quant Pavez dit. 

Prenons la voye, 
Nous sommes de loisir assez. 



Nos logis sont si empressez 
Du peuple qui est sourvenu 
De nouvel, qu'il a convenu 
Laisser nos lis pour les loger. 

ZCBEL. 

Ainsy m'en est; pour abreger 
Meshuy en lit ne dormiray, 
Mais avecques vous m'en iray 
S^avoir par toute la cit£ 
S'aucun nous dit la verit£ 
Du cas pour quoy Pair ainsy luit. 

SALOME. 

II n'est gueres passA minuyt : 
C'est une grant esbahissance. 

Cheminon, quelque congnoissance 
En trouveron par adventure. 

SALOME. 

II n'y a es rues creature, 
Toute la ville est en repos. 

ZEBEL. 

S'aucun declarast ce propos 

II nous fist bien grant plaisir, somme. 

SALOME. 

Ha! je voy vers la ung bon homme. 
Belle dame, je vous en prie, 
Alon luy dire qu'il nous die 
S'il congnoit rien de la besongne. 

ZEBEL. 

Je le vueil et sans plus d'eslongne ; 
Par adventure en dourra il 
La congnoissance. 

SALOME. 

Ainsy soit il. 
Parlez, il entent ja a nous. 

ZEBEL. 

Dieu vous gait, mon amy. 

JOSEPH. 

Et vous, 

Preudefemmes; qui vous amaine? 



Nous vous en dirons les poins tous. 

SALOKE. 

Dieu vous gart, mon amy. 

JOSEPH. 

Et vous* 

De toutes douleurs et couroulx, 
Et vous doint santi et joye plaine. 

ZEBEL. 

Dieu vous gart, mon amy. 

JOSEPH. 

Et vous, 

Preudefemmes ; qui vous amaine ? 

SALOME. 

Vraiment la cause n'est pas vaine. 
Nous sommes en esbahissance 
De la clart£ et reluisance 
Qui est en Fair, com vous voyez, 
Et toutesfois scavoir pouez 
Qu'il est mynuyt ou environ; 
Pour ce voulentiers scairion 

La cause qui fait Pair reluire. 
Beau sire* plaise vous le dire 
Se vous en s^avez quelque chose. 

[f>lJ2T°] ZEBEL. 

Nous vous en prion. 

JOSEPri. 

Je suppose 
Que bref vous le feray congnoistre. 
En ceste nuit icy a pris naistre 
Le Filz de Dieu d'une pucelle 
Vierge, et est demouree icelle 
Entiere apres l'enfantement 
Com devant, crez lay fermement, 
Et pour ce sacre naistre icy 
L'air est ainsy fort enclercy 
Par maniere miraculeuse. 

ZEBEL. 

R. O que la vierge est glorieuse 
Qui a le Filz de Dieu porte ! 

JOSEPH. 

C'est une chose precieuse. 

ZEBEL. 

O que la vierge est glorieuse ! 

salome a Joseph. 

Vostre parolle est merveilleuse. 



JOSEPH. 

El est vraie, n'en soit point dout6. 



O que la vierge est giorieuse 
Qjii a le Filz de Dieu portt ! 

SALOME. 

Estes vous en sens transport^ 
Qui dictes ce qu'on n'ouyst one? 

JOSEPH. 

Comment, le creez vous point done ? 

SALOME. 

Le langaige me semble faulx ; 
J 'ay est£ en cinq cens travaulx, 
Mais les femmes qui enfantoient 
Si tres grande douleur sentoient 
Qii'il ne fault faire question 
S'il demouroient sans fraction. 

ZEBEL. 

Bo ! de cela tu ne dis rien. 
Comme deal et ne peult pas bien 
Dieu faire tout ce qu'il luy plait? 

SALOME. 

Croys tu le blason et le plait 
Que ce bon homme a raconte ? 
Je cuide qu'il soit radote ; 
Tu croys ong pou trop de leger. 

ZEBEL. 

Je vous requier pour abregier, 
Preudhomme, que vous m'anuncez 
Se la maison vous congnoissez 
Ou ceste vierge enfante a, 
Car j'ay desir d'aler yla 
Affin de luy faire service. 

JOSEPH. 

De le vous celer seroit vice : 
Cest ceans ; mais je vous en prie 
Pour tant que vous n'y entrez mye 
Tant que a la vierge de value 
J'aye-annunce vostre venue, 
Car ainsy on m'a encharge. 

ZEBEL. 

Alez. 

JOSEPH. 

Point ne sera targe, 
Legierement retourneray *. 

* Adonc va a Marie. 

Or cha, m'amie, je vous diray, 
Deux femmes sont devant cest huis 
Qui veulent com entendre puis 
Vous visiter en ce demeure 
Auquel vous estes. 



En bon heure, 
Faictes les entrer hardiment. 

JOSBFH. 

Jele feray songneusement 
Ainsy que avez dit, sans arrest*. 

Cha, dames, mand& il vous est 
Que vous entrez en cest hostel 
Quant vous plaira. 

ZBBBL. 

D'un raport tel 
Humblement nous vous mercion, 

[f° 173 r°] Quant il vous plait que nous voion 
Celle qui vierge a enfant^**. 

R O qu'il y a cy grant clarti ! 

Cest bien miracle sumptueux. 

SALOMB. 

Tu le dis ? 

• Adonc yst 
** Adonc entre. 

JOSEPH. 

II est verit£. 

ZEBEL. 

O qu'il y a cy grant clart£ ! 

JOSEPH. 

L'enfancon ha divinit£, 

Cest le Filz de Dieu precieux. 

ZEBEL. 

O qu'il y a cy grant clart£! 
Cest bien miracle sumptueux. 
Ha ! mere du vray Roy des cieulx, 
Je vous salue tres humblement. 

MARTS. 

Dieu vous soit tousjours gracieulx. 

ZEBEL. 

Ha! mere du vray Roy des cieux, 
Tant vostre ventre est glorieux ! 

MARIE. 

Vos dis sonnent parfondement. 

ZEBEL. 

Ha! mere du vray Roy des cieulx, 
Je vous salue tres humblement. 

Toy, enfant, semblabement 

Je aore reveramment, 

Qui creas le firmament 

Et universellement 

Feiz tout son contenement 

Tant qu'il s'estent plainement, 

Et seulement 
Par vueil et consentement 
Et par ton commandement : 
Qui fust ouvrt puissamment 
Et bien vertueusement; 
Cela donne enseignement 
De ta vertu clerement. 

Las! povrement 
Tu as pris naquissement 
En povre herbergement, 
Ou tu es petitement 
Envelop^ et vilement ; 
C'est fait bien benignement. 
Cha, Salomi, promptement 

Vien voir comment 
Erre ton aveuglement 
De ne vouloir nullement 
Croirre que virginalement 
Vierge ait fait enfantement; 
Se tu n'as advisement 
II te mescherra vraiment 

Et bien brefment. 

SALOME. 

Je y entreray bien hardiment, 
Mais pour tant ja je ne croiroy 
Que vierge ait peu enfanter. 

ZEBEL. 

Ay. 

U te pourra bien mal venir; 
Te fault il ainsy fort tenir 
Ta maulvaise obstination ? 
Vois tu pas declaration 
Par la lumiere belle et clere 
Qui ainsy dessus nous esclere, 
Et n'est par. nature ou par art? 
Ce fait le vray Dieu qui Tespari, 
Et pour ce cray le fait ainsy 
Com on t*a dit. 

SALOME. 

Et qu'est cecy *? 
Je ne sens mais plus, sur mon ame, 
Mes mains, helas ! 

ZEBEL. 

Ha! povre femme, 
Je t'avoie ja pie$a bien dit 

* Adonc luy sechent les mains. 

Que pour ton maulvaiz contredit 
T'en prendroit maleureusement. 



DIEU LE PBRE. 

Raphael, va lcgierement 
La ou est mon Filz tres am£, 
| f° 1 74 r°] Pour declarer a Salom£ 

Qui est la et n'a pas voulu 
Croire que Marie est valu 
Enfanter demourant entiere, 
Done punie est en telle maniere 
Que ses bras et mains sont sechez 
Dy luy done que soient atpuchez, 
Voire en humility tres grant, 
Aucuns des membres de Penfant 
Et garison recevera. 

RAPHAEL. 

Createur, ainsy se fera 
Comme vous Fay ouy retraire, 
Et pour plus bref le cas parfaire 
Je m'y en vois d£s maintenant*. 

* Adonc descent de paradis. 

ZEBEL. 

Une autre fois ne va tenant 
Si fort ta propre opinion ; 
Tu en as declaration 
Sur toy, il est bien employ^. 

SALOME. 

Helas! j'ay gramment forvoy£ 
Quant je n'ay creu a tes parolles. 

ZEBEL. 

Tu disoyes mon sens desvoy£. 

SALOME. 

Helas! j'ay gramment forvoy6. 

ZEBEL. 

En as tu ung signe essay6 ? 
Les nommeras tu plus frivolles ? 

SALOME. 

Helas I j'ay gramment forvoy£ 
Quant je n'ay creu a tes parolles. 

ZEBEL. 

Croy, croy. 

SALOME. 

Comme tu me rigoles. 

ZEBEL. 

On ne t'en s^airoit assez dire. 

Tu veoies la clart£ reluire, 

Qui te demonstroit clerement 

Que vierge apr£s Fenfantement 

Demouroit sans corruption, 

Mais la faulse obstination 

De ton mauldit cueur endorcy 

N'eust jamais creu que estoit ainsy 

S'enseigne tu n'en eusses eue ; 

§t tu Pas, la chose soit creue, 

Et la met bien en ta me moire. 

Mais non obstant cela encore 

Ay je piti£ aucunement 

De toy, et te diray comment 

Tu pourras garison avoir 

A mon advis : fey ton devoir 

De prier Dieu de cueur parfeit, 

Et j'espoire que ton forfeit 

Te sera de bref pardonn6 

Et pouoir te sera donnd 

Es mains aussy bien comment oncques. 

SALOM& 

Helas ! et je te requier doncques 
Qu'avecques moy faces priere; 
Deux.ne seront mises arriere 
Si tost com une, se me semble. 

Mettons nous a genoulx ensemble 
Et prions de pensee encline. 

salome a genoulx. 

U O haulte vertu divine, 

Qui ce signe 
As a ta povre meschine 

Tres indigne 
Donn6, pour avoir memoire 
Et souvenance enterine 

Que la digne 
Mere de cil qui domine 

Sans mine , 
Est parfaicte vierge encoire; 
Devant ta piti£ benigne 

Je m'accline, 
Requerant des mains saisine 

Et que fine, 
A ton grant honneur et gloire, 
La douleur, qui me desine 
[f°i7$r°] La doctrine 

Qui la pensee enlumine 

Pure et fine, 
Que je n'ay eu jusque a ore. 

RAPHAEL. 



Salom6, la presente hystoire 
Te donnera occasion 
De fair obstination 
Une autre fois. Mais bien escoute 
La fa$on et maniere toute 
Comme garie tu pourras estre : 
II te fault emprds Penfant mettre 
Et luy touche reveramment, 
Et tu auras allegement 
De ta maladie merveilleuse. 

SALOME. 

O voix glorieuse, 
Noble et precieuse, 
Digne et sumptueuse, 
Doulce et amoureuse, 
Courtoise et piteuse 

Plus que je ne s^airoye dire, 
Tant je suis joyeuse, 
Puis que Tangoysseuse 
Douleur et crueuse, 
Qui si dommaigeuse 
M'est et coustageuse, 

Tost hors de moy verray fuire. 
Je seray songneuse, 

Non pas desdaigneuse, 
Fiere ou orgueilleuse, 
Mais tres curieuse 
La fructifieuse 
Oeuvre accomplir sans desdire. 
Et jamais douteuse 
Ou soupe^onneuse 
Parolle ou honteuse, 
Laide ou despiteuse, 
Sur la vierge eureuse 
Ma bouche on n'orra produire. 
O dame qu'a voulu esluire 
Le Fik Dieu pour estre sa mere v 
Mercy vous quier du vitupere 
Qu'encontre vostre honneur je feis, 
Quant je disoie que vostre filz 
N'estoit conceu ou enfant^ 
Sans que vostre virginity 
Fust corrumpue aucunement ; 
Et si vous supply humblement 
Qu'il vous plaise a moy accorder 
Ce qu'avez ouy recorder 
A l'ange qui en ceste place 
M'est apparu. 



Ainsy se face. 

J'en suis tres contente, m'amie, 
Et oultreplus mon enfant prie 
Que de vous pitte vucille avoir. 

SALOME. 

Grant mercys, dame. 



Or fay debvoir 
De toucher reverentement 
A Penfant et croy fermement 
Que de vierge a este conceu. 

SALOME. 

Mon sens en a este deceu 
Lourdement. 



Agenouille toy. 

SALOME. 

Si feray je, mais leve moy 

Les mains, affin que toucher puisse 

A Penfant duquel la nourrice 

Est vierge ; ainsy on le doit croirre. 



De cela ne me fault requerre *. 
Fay je bien ? Dit lay et t'avance. 

Adonc leve les mains Salomi et les fait toucher a Jesucrist. 

salom£ garie ct lcvam lcs mains au ciel dit : 

U O souveraine puissance, 

Qui par doulce bienveillance 
• Demonstrance, 

Congnoissance, 
[^1761-°] Repentance 

M'as donn£ et alliance 
De mon pech£ et mefiait 
Et damnee oultrecuidance, 
Obstinee desobeissance, 

Mescreance, 

Arrogance, 

Nonchallance 
De craindre ta grant vengance 
Qui corrige tout forfait ; 
Quant j'ay des mains recouvrance 
Je Joe ta saincte ordonnance, 

Pourveance, 

Noble et france, 

Sans faillance, 
Qui a ta belle semblance 
Tout le gerre humain a feit, 
Te requerant abondance 
De vertus, pitte, souffrance, 

Suffisance, 

Attrempance, 

Et Constance 
Qu'on nomme perseverance, 
Qui tout acheve et parfait*. 
Aussy tost comme j'euz le fait 
Accomply que Tange avoit dit, 
Le Createur Dieu me rendist 
La vertu que f avoie perdue ; 
Pour ce louenge luy est deue 
Et a vous aussy, vierge mere, 
Benigne, doulce et non amere, 
Telle je vous croy et confesse. 

ZEBEL. 

Moy aussy, de pensee entiere, 
Benigne, doulce et non amere 
Vous recongnoy. 

SALOME. 

O vraie lumiere, 
Du del le sentier et adresse, 
Benigne, doulce et non amere, 
Telle je vous croy et confesse. 

M\RIE. 

Loez la divine largesse 
Qui vous a demonstr6 cecy. 

leve. 

Vous aussy, vierge de noblesse. 



Loez la divine largesse. 

SALOMB. 

O que j'ay au cueur grant leesse ! 

MARIS. 

Puis qu'est oultr£ le fait ainsy, 
Loez la divine largesse 
Qui vous a demonstr6 cecy. 

ZBBBL. 

S'il vous plait que demeure icy, 
Glorieuse vierge et nourrice, 
Pour Dieu n'esparghez mon service 
Se quelque besoing en avez. 



Grant mercis. 

SALOME. 

Chose que je puisse 
Pour Efieu n'espargnez. 

ZEBBL. 

Mon service 
Retenez, s'il vous est propice. 

37 

SALOME. 

Puis que ma voulenrt shaver, 
Pour Dieu n'espargnez mon service 
Se quelque besoing en avez ; 
Ceulx seroient durs et depravez 
Qui ne s'i oflriroient vraiment. 



Je vous remercye humblement, 
Je n'en ay pas necessity 
Pourle present. 

ZEBEL. 

En verit£ 
Nous le feron de bon cueur, 
Mais puis que s^avon la teneur 
De vostre vueil nous retournon. 

R Adieu, Penfant de drvin nom; 

Adieu, vierge saine et entiere; 

jfb 1 77 r°] Adieu, bon preudhoms de renom. 



Adieu. 

SALOME. 

L'enfant de divin nom, 
II n'a pas de nous besoing ? 



Non; 

Garder yous vueille de misere. 

SALOME. 

Adieu, l'enfant de divin nom; 
Adieu, vierge saine et entiere, 
Et vous. 

JOSEPH. 

A Dieu, mon amie chiere, 
Qui vous doint tout mal evader. 



plus parler. Et Dieu envoye ses angeh^ aux 
pasteurs. 



MBGUIS. 



JVlesseigneurs, venez regarder, 
Nos ymages sont cheues a terre*. 



Se ne m'en voulez croirre, 
• Qpod in multis locis ceciderint ydola habetur supra, 158. 



Adonc fen vont cbacune en sa premiere place sans 




DBRCON. 



De vroy ? 



MEGUIS. 

Approchez, si les pourrez voir. 

deacon en les voiant. 

Le grant dieu vous vuellc pourvoir ! 
Vecy Men grant csbahissance. 

GADEMATH. 

Croyez, c'est nne demonstrance 
Qu'aucun mal de bref leur vendra. 

DBRCON. 

Comment ? 

GADEMATH. 

Ilz perdront leur puissance. 

MEGUIS. 

Croyez, c'est une demonstrance. 
Mais quelle ? Pas la congnoissance 
N'en ay. 

DBRCON. 

Aucun meschief souldra. 

GADEMATH. 

Croyez, c'est une demonstrance 
Qu'aucun mal de bref leur vendra. 

DBRCON. 

Sqivez vous quoy, on attendra 

En ce lieu icy l'adventure, 

Et n'en sonnez mot : je n'ay cure 

D'en faire maintenant scandale. 
Trop bien, se Pempereur devale 
En ce lieu icy, nous luy dirons, 
Ou si non nous nous en tairons, 
S'aucun fort ne nous en causoit. 
Mais d'ou que cecy venu soit, 
II rentre bien avec le temple 
D'Apollin si grant et si ample 
Qui est mis au vis de la terre. 

Adonc se siechent en leurs places sans plus parler. 



DIEU LE PERE. 

Mes angelz, descendez grant erre 
En ung lieu lequel n'est pas loing 
De Bethleem : la sont en soing 
De veiller comme diligens 
Aucuns bons pasteurs, simples gens *, 
Done par ung de vous leur soit dit 
En cler et entendible edit 
Qu'ilz voisent tost toon Filz orer, 

De Lin, Luc. n : Erant enim simplices et absque cautelis maJicie. 

Et leur fauldra bien declarer 
Le logis ou il fait sa gitte. 
Oultre, a celle fin que petite 
Ne leur semble Tauctorit^ 
D'un seul ange*, soit^bien not6, 
Quant ung le propos aura fait, 
Qu'apr£s pour confermer le fait 
Tous ensemble vous chanterez 
Ung chant, ou mention ferez 
De la pair qu'entre moy et l'homme 
Je vueil mettre. 

GABRIEL. 

Tres bien la somme 
[f 5 1 78 r°] Entendons, pour ce fait sera 
Et faulte aucune n'y aura ; 
Tres voulentiers m'y emploiray. 

RAPHAEL. 

Moy.aussy avec vous iray. 

URIEL. 

Et moy, alons nous troys ensemble. 

* Beda in quadim omelia super cvangelium illud, Past ores loquebantur, 
etc., dicit : Verum ne parva unius angeli vuUretur aucioritas, postquam ttnus 
sacramentum nove nativitatis edocuit, statim multitudo ceUstium agminum que 
gloriam Deo caneret pacemque simul omnibus predkaret affuit. 

GABRIEL. 

De partir est temps, se me semble. 

RAPHAEL. 

Alons. 

URIEL. 

N'en soit plus devis£. 

Adone vont sur la tour Ader sans que Us pasteurs 
Us voient. 



luden fol paste ur. 

Nachor, je me suis advis£ 
De ce que demander vouloye ; 
Je y ay si vaillamment vis£ 
Que trouvfe Pay. 

NACHOR. 

J'en ay grant joye, 

Dy le nous. 

LUDEN. 

Voulentiers s$airoye 
D'ou vient ceste grande lumiere 
Que voyfe*. 

* Ista questio sol vet ur postea, 190. 

ANATHOT. 

Vrayment je y pensoye 
Quant tu as esmeu la matiere. 
El est merveilleusement clere ; 
Beau sire, dictes ent deux mos. 

MALALEEL. 

Si ne tonnille ny esclere. 

LUDIN. 

El est merveilleusement clere. 

ANATHOT. 

Je vous pry qu'on nous le desdere, 
Et bref. 

NACHOR. 

Que vous en semble, Enos ? 

BNOS. 

El est merveilleusement clere. 

NACHOR. 

Beau sire, dictes ent deux mos. 

ENOS. 

Je ne congnois a ce propos 
Rien qui soit au monde. 

LODIN. 

Ne moy. 

NACHOR. 

Tien toy ung petit en repos. 

ANATHOT. 

Je ne congnoys a ce propos 
La benoitte. 

NACHOR. 

De telz suppos 
Que vous pas ne suis en esmoy *. 

MALALIEL. 

Je ne congnoys a ce propos 
Rien qui soit an monde. 

ENOS. 

Ne moy. 

NACHOR. 

Aussy ne fais je, par ma foy ! 
C'est une grande question ; 
Mais, s'ennuit de quelque heure voy 
Qp'en puisse declaration 
Donner... 

ENOS. 

Par amour vous prion 
Que nous en aion congnoissance. 

NACHOR. 

J'en diray mon opinion, 

Iste est quidam rusticua usus locutionis. 

II • 58 

S'il m'en vicnt quelque souvcnancc. 

AHATHOT. 

Malaleel, quel contenance 
Dictes que cela signific. 
J'en ay Men grant esbahissance ; 
Qu'est ce ? Parlez, je vous en prie ! 

LUSOf. 

Ha ! vraiment je ne l'avoye mie 
Veu tant que parler en ouy. 

AHATHOT. 

[f> 179 r°] Vecy une belle trillie. 

LUDDf. 

Sont ce pas teurtres ? 



Ouy. 

ANATHOT. 

Ouy? 

MALALEEL. 

Ouy,. 

Hier bien long temps es champs rouy 
Pour les prendre en ma res volante. 

ANATHOT. 

Ha ! tant vous fastes esjouy 

Quant veistes la volee venante. 

MALA1.RKL. 

II n'est pere, mere, oncle ou ante 
A qui j'en baillasse la charge. 

LU&Dt. 

Les garderay je ? Je me vante 

De bien les nourrir et m'en charge. 

MALALBBL. 

Rien, rien. 

BNOS. 

Sans que plus cy on targe, 
Parlon de quelque chose bonne 
En passant la nuyt* 

ANATHOT. 

El est large 

Et longue. 

NACHOR. 

Chacun s'i ordonne. 

BK09. 

EScoutez, que aucun mot ne sonne. 

MALALBBL. 

Gardez que Ten ne vous oe point. 

enos a Ludin et a Anathot 

C'est doctrine que Ten vous donne, 
Escoutez. 

MALALEEL. 

Qu'aucun mot ne sonne. 

nachor a Enos. 

Commencez. 

[V°] ENOS. 

A vostre personne 
L'honneur appartient. 

C'est le point. 

LUDIN. 

Escoutez, 

ANATHOT. 

Qu'aucun mot ne sonne. 

NACHOR. 

Gardez que Ten ne vous oe point. 

ENOS. 

Ha ! Dieu au bon Mathan pardoint! 
II exposoit parfondement 
Noshabis*! 

• Hoc factum est in qoadam natfritate ostensa Rothomagi post red ac- 
tionem Normanie. 

Et, par mon serment, 
Je n'y entendoye rien du monde. 
Comme peult avoir tel faconde 
Et science ung pasteur des champs ? 



Comment? Se sont gens non sachans 
Qui demandent telz questions. 
Dieu fait ses revelations 
Ou il veult, car plusieurs prophetes 
Trespassez done on fait grans festes 
Furent pasteurs. 

ENOS. 

Dictes comment. 

NACHOR. 

Avez vous point premierement 
Memoire du bon roy David, 
Qui tant d'excellens secrez vist 
Du souverain Dieu et Seigneur 
Que des prophetes 4e greigneur 
II est de plusieurs clers nomm£* ? 

* Satis videtur De Lin, in qaestionc quadam ante expositionem psalterii, 
dicere quod David faerit ezimios prophetarum scilicet veteris testamenti. 

LUDM. 

Cestoit ung pasteur renomm£*. 

NACHOR. 

Cestoit mon. 

LUDIN. 

II y east plus^fait 
[f° i8or°]Qjie xim ; on m'a bien son fait 
Racont£ et toute sa vie. 

ANATHOT. 

Et dy n'ent deux motz, je t'en prie. 

LUDIN **. 

En jonesse quant il paissoit 
Les brebis et temps y passoit, 
S'il y sourvenoit quelque feste 
D'un leu ou de quelque autre beste 
Qui fist aucun ravissement, 
II vous y couroit vitement, 
Et quant il les avoit attains 
Les empongnoit a bonnes mains 
En grande puissance t\ vertu 
Fermement : mais que cuides tu ? 

* David pascebat oves, at habetar i Regum, xvi. 
•* Istad habetar i Regain, xvfL 

Dy nous les fa^ons et manieres. 

LUDDl. 

II prenoit les deux babinieres 
Et si treffort les estendoit 
Que la gueule il leur parfendoit 
jusque es aureilles. 

ANATHOT. 

Est il vray ? 

LUDIN. 

Ha ! je te promet, par ma foy, 
Que une fois joua ce tour la 
A ung lion qu'il esgueula 
Et le mist tout rede en la place. 
Et si en fist, chacun le sache, 
Ainsy a ung ours gros et grant. 
Ha I. se j*en s^avoye faire autant, 
Je vous promet de vray et jure 
Toulifault que plus n'airoye cure 
De vostre corps, ne jamais grain 
Ne mangeriez de mon pain : 
Je ne vouldroye que moy tout seul 
A garder brebis. 

ANATHOT. 

Dya ! je vueil 

En dire ung mot. Ne sgays tu point 

Comment il mist en piteux point 

Goliath, ce grand folemus, 

Quant furent en bataille esmeus 

Les Philistiens contre nous * ? 

II avoit esleu cinq caillous 

Et mis dedens sa pennetiere, 

Mais d'une si bonne maniere 

L'un eslingua, et il le latre 

Droit au front de ce grant folatre, 

Et en cassa ung tel esclat 

Qui le mist a terre tout plat, 

Et sur son ventre il va piler : 

II le sceust tres bien abiller 

Car de sa propre bistorie 

II luy saqua du corps la vie, 

Bref il en emporta la teste. 

De quoy nous devons avoir feste : 

C'est grant honneur pour pastoureaux. 

LUDIN. 

Tu en s^ays de tres bons morseaulx ; 
Tu as le cas bien distingu£. 

ANATHOT. 

Fust ce point bien droit eslingu£ ? 
Istud habetur i Regnm, xvn. 

LUDIN. 

Ouy, c'estoit ung maistre eslingueur. 

ANATHOT. 

D'eslingue estoit si bon joueur 
Que ung cbeveul east sceu assener. 
Se aussy bien la s^avoye mener 
II ne demoureroit corneille 
En cest pays. 

LUDIN. 

Tu feroies merveille. 

ANATHOT. 

Ha! de vroy je ne mengeroie 
Que volaille. 

LUDIN. 

Je y partiroye. 

NACHOR. 

Ho, ho ! laissez nous ytelz motz. 
Mais, poor revenir a propos, 
Quelque grant prophete qu'il fust, 
Pour tant charge de brebis eust 
[f° 181 r°] Ainsy que de present avon. 

BNOS. 

R Apr£s : tout cela nous s$avon. 

n , 9 

Voire quant je vous Pay apris. 

ANATHOT. 

Mais moy. 

LUDIN. 

Mais moy. 

am Art or. 

Point n'cstrivon 

Apr& tout cela. 

LUDIN. 

Nous s$avon 
De beaulx notas. 

MALALEBL* 

Point ne bavon, 
On en pourroit estre repris. 

LUDIN. 

Apris. 

MAT AT BBL. 

Tout cek nous s$avon. 

ANATHOT. 

Voire quant je vous Pay apris. 

NACBOm. 

Encore d'un pasteur de pris 

Parleray. Ouistes vous one 
Rien de Moise ? 

LODW. 

De qui done ? 
J'en ay ouy dire grant chose 
Et je vous requier qu'on Texpose ; 
Je ne l'entens pas, quant a moy. 

ENOS. 

Et qu'est ce ? 

LUDIN. 

Ne s^avez v©us quoy ? 
On m'a dit qu'il estoit cornu *. 

NACHOR. 

Ha ! cela luy estoit venu 
De parler au mont Sinay 
Avec Dieu. 

[V<>] ANATHOT. 

J'en suis esbahy, 
Qpoy, que ung homme cornu deviegne 
Pour parler a Dieu ? 

* Exodi zxxmx : Cumque descenderet Mopes de monte Sinay, tenebat dmas 
tabulas iestmonii, et ignorabat quod comuta esset focus sua ex consertio ser- 
mon is Domini, et cetera. 

Qu'on reti^ne 
Ce que vous m'orrez reciter. 
Par souvent au mont habiter 
Avecques Dieu, une lumiere 
Sur sa face estoit si planiere 
Qu'a tons corau il sembloit estre. 
Ce fust ung grant docteur et maistre 
Et legislateur, tant parfait 
Que Dieu pardonna maint meftait 
A nos peres a sa requeste*. 

ENOS. 

II est vray contre la moleste 
Que Amaleth faire pretendoit, 
Si tost que les mains estendoit 
Vers le ciel, nos peres avoient 
Force et victoriens estoient ; 
Mais si tost qu'il les metoit bas 
Ilz le perdoient**. 



C'estoit ung cas 

• Hoc patet Exodi xxxn post peccatum vituli, ct in pluribus aliis locis 
tarn Exodi quam Lcvitid, Numeri et Deuteronomii. 

Exodi xvn : Cumqm leoaret Moists mantis, vmcebot Israel : si intern 
paululum remisisset, superabat Amalech, et cetera. 



Digitized by 



Google - 



309 



Qui monstroit evidentement 
Que Dieu I'aymoit parfaictement. 

NACHOR. 

Et toutefois il fust pasteur 
Et des brebis Jetro ducteur, 
Comment en Exode on peult lire *. 
Se apr£s je vouloie deduire 
De tous les douze patriarches, 
Filz de Jacob : entour ces marches 
Leurs brebis et bestaux repeurent**. 
Vous s^avez aussy quelz gens furent 
Jacob, Ysaac, Abraham***. 

ENOS. 

Cestoient hommes excellens. 

LUDIN. 

An! 

Je n'en congnoy m£s nulz ytieulx. 

[f° 1 82 r°] NACHOR. 

Ilz estoient tous celestieux, 

* Exodi m : Moists autem pascebat oves Jetbro soceri sui, sacerdotis Madian. 
** Genesis xxxvn : Joseph cum xvi esset annorum pascebat gregem cum 
fratrihus suis. 

*** De Abraham habetur Genesis xm, de Ysaac Genesis xxvi, de Jacob 
Genesis xxx. 

Grans secrez Dieu leur revela : 

Et toutesfois tous ceulx yla 

Furent pasteurs vrais et parfais. 

Item et puis la fin je his : 

Abel, tant saint et tant notable, 

De qui receust comme acceptable 

Dieu l'ofrrande et oblation, 

II eust treple perfection : 

Vierge estoit, martir, et grant prestre ; 

Et toutefois on peuh congnoistre 

Qp'il fust pasteur, plus vray n'est rien *. 

ENOS. 

R Telle assemblee de gens de bien 

Anoblit treffort nostre estat. 

MALALEEL. 

A pareil langaige je vien ; 
Telle assemblee de gens de bien 
Le decore. 

ANATHOT. 

Aussy je m'en tien ; 
II n'est pas n£ qui m'en ostast. 



* Hec dicit Angnstinus super Genesim ad litteram : Genesis mx, Fuit 
autem Abel pastor avium. De Lin : Vwens in smpKeitate. Unde ista fait 
occupatio patriarchanim. 

ludin se moqiunt de Anathot. 

Telle assemblee de gens de bien 
Anoblit treffort nostre estat. 
Pie$a n'y eust qui y apportast 
Tant d'honneur. 

NACHOR. 

Ha ! le bon Abel, 
Enfant d'Adam tant bon, tant bel, 
Qui ala au limbe premier, 
Tant il luy a peu ennuier 
Depuis lors jusques a maintenant ! 

LUDIN. 

Cest vray. Quelque en suis souvenant, 
De ce limbe nous declarez 
Qu'est ce. 

NACHOR. 

Bien tost vous le s^airez. 
Mais Malaleel et Enos 
Le congnoissent bien. 

ANATHOT. 

En deux motz. 

NACHOR. 

C'est ung lieu ou sont detenus 
Les peres done sommes venus, 

Tant que vienne le redempteur 
Qui sera d'eulx an ciel ducteur. 



Et, je vous requier, dictes nous 
Quant il vendra. 

NACHOfc. 

Le voulez vous ? 

ENOS. 

II sera tres bon, se me semble. 

NACHOfc. 

Or en conferon done ensemble, 

Et qu'on y ait affection, 

Car ceste proposition 

Est grande, excellente et parfonde : 

El touche le saulveur du monde 

Et son venir tres noble et digne. 

Pour ce je me repute indigne 

D'en parler et insuffisant : 

Toutefois en Dieu me fiant 

Qui donna, j'en ay congnoissance, 

A l'asne Balaam puissance 

De parler*, deux motz en diray. 



Numcri xxn. 

K Songneusement escouteray. 

IfALALBBL. * 

La chose le requiert ainsy. 

ludzn a Anathot. 

Approche. 

ANATHOT. 

Ainsy je le feray, 
Songneusement escouteray. 
Mais fault il rien aux brebis ? 

LUDZN. 

Ay! 

Tu apprendras beaucoup icy. 

MALALEBL. 

Songneusement escouteray. 
(£1831*] BNOS. 

La chose le requiert ainsy. 

NACHOR. 

Cest matiere de grant soucy 
Et pour ce on y doit soing avoir. 
Et premier vous devez s^avoir 
Que je metz au commencement, 
Selon mon povre entendement, 
11 40 

Une grande proposition, 

Et puis apr£s probation 

Dourray en poy de devis. 

Je vous dy done que a mon advis 

Le Redempteur de bref vendra. 

BMOS. 

O que de bien en advendra, 
De sa noble et digne venue ! 

NACHOR. 

Au pecW d'Adam souvendra. 

lfALAX^BBL. 

O que de bien en advendra ! 

NACHOR. 

Par tout le monde s'estendra 
Sa grande puissance et tenue. 

LUDIN. 

O que de bien en advendra, 
De sa noble et digne venue ! 

ANATHOT. 

Et d'ou vendra il ? 

NACHOR. 

De la nue. 

ENOS. 

Comment ? 

NACHOR. 

Par une vierge enticre. 

HAL ALgE L. 

Ser' U homme ? 

• NACHOR. 

La chose est sceue . 

LUDD4. 

Que luy sera la vieige ? 

NACHOR. 

Mere. 

ANATHOT. 

Qiie dourrail? 

NACHOR. 

De joye matiere. 

BNOS. 

A tous ? 

NACHOR. 

Voire qui Paymeront. 

MAI.AI.BBL. 

Et a ses ennemis ? 

NACHOR. 

Misere. 

Et quelle ? 

NACHOR. 

A tousjours bruleront. 

ANATHOT. 

Les bons ? 

NACHOR. 

Paradis ilz auront. 

ENOS. 

Que luy feront les roys ? 

NACHOR. 

Honneur. 



Bien grant ? 

NACHOR. 

A geriouk Taoreront. 

LUDIN. 

Quel le tendront ilz ? 

NACHOR. 

Leur seigneur. 

ANATHOT. 

Souverain ? 

NACHOR. 

Dessus tons greigneur. 

BNOS. 

Que luy feront prestres ? 

NACHOR. 

Service. 



Povres ? 

84 r°] NACHOR. 

U sera leur meneur. 

LUDIN. 

On? 

NACHOR. 

Es vertus et hors de vice. 

ANATHOT. 

Que sei^ il aux pasteurs ? 

NACHOR. 

Propice. 

BNOS. 

Et aux malades ? 

NACHOR. 

Medecin. 



Digitized by 



Google 



MALA LE EL. 

Aux souffreteax ? 

NACHOR. 

Comme nourrice. 

LUDIN. 

Pompeux ? 

NACHOR. 

II les mettra a fin. 

ANATHOT. 

Et aux piteux ? 

NACHOR. 

Doulx et bctiin. 



Regnera il ? 

NACHOR. 

Sans finement. 

MAliTRlT. 

Ou? 

NACHOR. 

Eu del comme roy dhrin. 

LUDIN. 

Ser' il point pasteur ? 

NACHOR. 

Ouy vriiment*. 

ANATHOT. 

Nous en scroti bien haultement. 

NACHOR. 

One ne nous advint tant de bien. 

LUDIN. 

Ce ne fist mon, par mon serment. 

BKOS. 

Nous en seron bien haultement. 
Le s^avez vous bien ? 

NACHOR. 

Seurement, 
II est vray et n'en doabtet plus. 

MALALEEL. 

Nous en seron bjen haultement. 

NACHOR. 

One ne nous advint tant de bien. 
Et si a propos je revien : 
De sa loy eseript Hieremie 
Que besoing il ne sera mie 

Johannis x : Ego sum pastor bonus, et cetera. 

Que Fung a l'autre la recorde, 
Car par sa grant misericorde 
Et inenarrable puissance 
A tous en dourra congnoissance, 
Sans avoir enseigneur ou maistre *. 

ANATHOT. 

Ludin, se cela pouoit estre 
En nostre temps, nous qui avons 
L'engin rude et rien ne s^avons, 
Nous serions clers tres parfais. 

KNOS. 

Nachor, priere je vous fais 

Que, s'il vous plait, vous nous prouvez 

Ce que devant dit vous avez, 

Cest assavoir que tost vendra 

Ce saulveur. 

NACHOR. 

Guerez n'attendra 
Et je vous prouveray cecy. 
En Genese est escript ainsy** : 

* Hieremie xxxi : Post dies Mas, dicit Dommus, dabo legem memn in visce- 
ribus eorum et in cord* eorum scribam esm. Et sequitur : Et mm doctbunt 
ultra vir proximum suum et vir fratrem suum dicens cognosce Dommum; omnes 
enim eognoscent me, et cetera. 

•* Genesis xux : Non auferetur sceptrum de Judo, etc. 

Tous jours' sera aucun venu 

De Judas roy ou due tenu, 

Tant que vienge cil que Dieu doit 

Envoyer : et present on voit 

Que nul de tous Juifz n'a puissance,. 

Mais Herode, qui prist naissance 

De Idumee, chacun le scait bien. 

[f° I85 T°] LUDIN. 

Anathot, escoute et retien; 
Vecy une grandfc lecon. 

ENOS. 

Aucuns soulent en tel fecon 
Vostre argument, en exposant 
Que cil que Dieu est envoiant 
Cestoit Saul, et quant regna 
Le pouoir de Judas fina, 
Qui estoit grant due es desers*. 

MALALBEL. 

Les autres qui se disoient clercs 
L'exposent de Jeroboam : 
Car, alors qu'il vint, Roboam 
De Judas venu par lignie 

* Omnes has cavillationes fadunt Hebrei credentes resilire ab ilia pro- 
phetia, ut dicit De Lira super Genesim, xux. 

H 4» 

Perdist la greigneare partie 

De son regne, c'est chose clere. 

ENOS. 

Aucuns glosent ceste matiere 
Du roy Nabuchodonosor. 

'NACHOR. 

Escoutez, je vous dy encore 
Que toutes ces opinions 
Sont trenaulses. Car nous avons 
La translation caldaique, . 
Qui est notable et autentique, 
A qui nul contredire n'ose, 
Et el dit, sans que rien y pose, 
Quant le pouoir Judas fauldroit 
Qu'adonc Messias tost vendroit ; 
Or est il vray que ces roys la 
L'Escripture oncques n'apella 
Messias : c'est le vray Saulveur. 

MALALfiEL. 

Qui prent en 1'argument saveur, 
II conclut. 

BNOS. 

Je n'en doute point. 

NACHOR. 

Encor vous preuv£ je ce point. 

Daniel bailie expressement 
Le temps de son advenement, 
Disant*: devant soixante et dix 
Sepmaines de annees, les dis 
Des prophetes trouv£s d'accord, 
Souflriroit passion et mort 
Messias pour petis et grans : 
Or soixante et dix fois sept ans 
Valent quatre cens quatre vings 
Et dix. 

ANATHOT. 

Ce sont secr£s divins. 

NACHOR. 

II s*en fault ung poy plus de trente 

Qu'ilz ne soient passez, mais Tentente 

N'est pas qu'il meure josne enfant : 

II aura environ autant 

Com il s'en fault quant il mourra. 

Ainsy conclurre Ten pourra 

Que bien tost deveroit nasquir. 

ENOS. 

Aussy, qui n'est a relenquir, 
En Daniel escript trouvon : 

Illud scriptum est supra foliculo 6. 

Diebus regnorum illorum 
Suscitabit Deus regnum 
Quod durabit in eitrnum*, 
Et dit ceil, sache lay cbacun, 
• Qu'en sa vertu estant aucun 
Des quatre regnes qu'il denomme, 
Done lc quart est celuy de Romme 
Qui de present est en vigueur, 
En grant bruit, triumphe et honneur, 
Dieu susciteroit ung royaulme 
Qui durroit tousjours. 

ANATHOT. 

Par mon ame, 
Enos argue bien vaillamment. 

LUDIN. 

Comme sem* il legierement 
Ce latin ! 

NACHOR. 

Encor ung seul mot. 
Aggeus dit ainsy : tantost 
Et dedens bien petit de temps 
[f° i86r°] Vendra, ainsy que je m'attens, 



* Dtnielis secundo. 

Celuy que toute gent desire *. 
Quant done on ot ce mot la dire, 
Dedens ung poy, demonstr'il pas 
Que tost vienge ? Et s'entent ce pas 
Du saulveur que nous desirons. 

ENOS. 

Ainsy, comme nous esperons, 
Dedens tres bref temps nous Taurons; 
Nous en avons grant evidence. 

MALALBBL. 

S'ainsy est, tant joyeux serons ! 

Grant leesse demenerons, 

Car e'est triumphe et excellence. 

LUDIN. 

Maintes chansons nous en ferons 
Et haultement les chanterons, 
J'en jure par ma conscience. 

ANATHOT. 

Vaillamment nous y employrons 
Et de grant joye nous saulterons 
Hault. Os tu, Ludin, qu'on en pense. 

* Aggei n cap. : Adbuc unum modicum est, et cetera. Sequitur : Et veniet 
desideratus cunctis gentibus. 

NACHOR. 

Tous prophetes convienent en ce. 

BNOS. 

Pas n'en a ung qui contredie. 

MALALEEL. 

Mais dictes moy, je vous en prie, 
Se les prestres en parlent point. 

NACHOR. 

Ouy, fort je vous le certifie, 
Et convienent tous en ce point. 

LUDIK. 

De grant joye le cueur m'en espoint ; 
Vostre langaige me soulace. 

ANATHOT. 

Et moy, j'en suis tellement point 
Qu'a pou ne me pausme en la place. 

NACHOR. 

Plaise a Dieu que son naistre sache, 

Se je vifz quant il nasquira. 

J'en requier humblement sa grace. 

BNOS. 

Plaise a Dieu que son naistre sache. 

MALALEEL. 

Moy aussy je verray sa face. 

LUDIN. 

Helas ! pas il ne m'oublira. 

ANATHOT. 

Plaise a Dieu que son naistre sache, 
Se je vifz quant il nasquira. 

LUDIN. 

Pensez, aucun nous le dira. 

NACHOR. 

Dis prophetaux ! 

ENOS. 

Qui contenez 



Vray, non pas faulx, 

LUDIN. 

Las ! fin prenez. 

ANATHOT. 

Vostre teneur 

NACHOR. 

Soit accomplie ! 

ENOS. 

O Redempteur ! 

MALALEEL. 

Vien, on t'en prie. 

LUDtN. 

Sus,^pastoureauk ! 

ANATHOT. 

Tous convenez. 

NACHOR. • 

Vers les cieulx haulx 

ENOS. 

Vos mains tenez. 



Priez de cueur. 

f LUDIN. 

Si £ais je mie ? 

* ANATHOT. 

O Redempteur ! • 

NACHOR. 

[ffc 187 r°] Vien, on t'en prie. 

ENOS. 

Oste nos maulx. 

MALALBEL. 

Qu'ilz soient finds. 

LUDIN. 

Cueurs gais et baux 

ANATHOT. 

Nous soient donnez. 

NACHOR. 

Pose en honneur 

ENOS. 

La bergerie. 

MATrAT,»",T 

O Redempteur! 

LUDIN. 

Vien, on t'en prie. 

ANATHOT. 

Cesse rigueur. 

NACHOR. 

Pitte ne nie. 

FNO*. 

O Redempteur ! 

MALALRBL. 

Vien, on t'en prie. 

Adonc stmt Us Hi tmgek dessusdkti sur la tour 
Ader, tt dit : 

Pasteurs, la bont£ infinie 
Vous ayme si parfiuctement 
Qu'el vous fait faire annuncement 
De la nativity tres saincte 
Du Filz de Dieu. N'ayez done craincte : 
Je vous annunce joye parfonde 
Laquelle sera par tout le monde, 
Car celuy qui est ordonni 
Saulveur au jourd'uy vous est nt : 
Cest le Crist et le vray Seigneur. 
Et ce signe icy ensaigneur 
En pourra estre : vous irez 
En Bethleem, la trouverez 
L'enfant envelop^ povrement 
[v°] En la crache ; devotement 

Orez lay. Ainsy se doit faire, 

* Lace n : Et pastorts front in region* eadem vigilantes et custoditntes 
vigilias noctis super gregem suum. Et ecu angelns Domini stetit juxta tilos, et 
claritas dti ckcumfuhit ilhs, et Hmuerunt timore magna, Et dixit illis angelus : 
Nolite timere : ecu enim evangeli^o nobis gaudium magnum quod erit omni 
populo : quia natus est vobis bodie saJvator qui est Cbristus Dominus, in chri- 
tate David, Et hoc vobis signum : iuveuietis infantem pauuis involutum et 
positum m presepio. Et subito facta est cum angelo multitude milicie cekstis 
exercitus laudantium Deum et diuntinm : Gloria in altissimis Deo, et in terra 
pax bommibus bone voluntatis. 

Et de la joye de cest aflaire 
Chanson doit dire ainsy le lo. 

Adonc cbantent Us ongtl^ u qui fensuit , 



Glo 



in excekis De 



na 



Et in terra pax hominibus 
bone volunta tis. 

[*>i88r°] 



Glo 



na 



in excelsis De 



Et in terra pax hominibus bone 



volon tatis. 

CONCORDANS. 

Gloria 
in excelsis De 



Et in terra 



pax homini 



bus bone voluntatis. 

NACHOR. 

Oez vous rien sur ce patis ? 

ENOS. 

Ouy. 



Et moy. 

LUDIN. 

Qu'estce? 

ANATHOT. 

Melodie. 

NACHOR. 

Paixk! 

ENOS. 

Sotes y ententifz. 

XALALKEL. 

Oez vous rien sur ce patiz ? 

LUDIN. 

Ouy vraiment, chant doubt et faitiz. 
Que fen semble ? 

ANATHOT. 

Cest reverie. 

NACHOR. 

Oez vous rien sur ce patiz ? 

Ouy. 

Et moy. 

LUD1N. 

Qu'est ce ? 

ANATHOT. 

Melodic 

NACHOR. 

K Qjie chacun bien tost estudie 

Dire ce qu'en a eutendu. 

LUDIN. 

Je le diray bien. 

ANATHOT. 

Expedie. 

BNOS. 

Que chacun bien tost estudie 
En conter. 

XALALBBL. 

[f° 1 89 r°] Le faict on chaudie. 

ANATHOT. 

Je y ay l'entendement tendu. 

Que chacon bien tost expedie 
Dire ce qu'en a entendu. 
Mais premierement soit rendu 
A Dieu honneur, loenges, graces, 
Quant Poeuvre, que par tant d'espaces 
De temps fust aux peres promise, 
De present il a a fin mise, 
Et nous Fa fait cy reveler. 
Pense chacun s'agenouiller. 

BNOS. 

Je le vueil. 



Et moy. 

LUDIN. 

Promptement. 

ANATHOT. 

Tost! 

NACHOR. 

Avant ! 

ENOS. 

Sans plus en parler 
Pense chacun s'agenouiller. 

LUDIH. 

Deussay je mes chausses brouiller. 

ANATHOT. 

Crains tn cela ? 

LUDIN. 

Nennil vraiment. 

NACHOR. ' 

Pense chacun s'agenouiller. 

BNOS. 

Je le vueil. 



Et moy. 

LUDDi. 

Promptement. 

nachor a genoulx. 

O Createur da firmament, 
Qui as fait faire aonuncement 
A nous, tres povres pastoureaulx, 
De tes sains misteres et haulx, 
Nous te mercion humblement. 

ENOS. 

Humfliez parfondement 

Te louon, quant si doulcement 

As ouy nos pleurs lamentaulx. . 

XALALEEL. 

O Createur du firmament, 
Qui as fait faire annuncement 
A nous, tres povres pastoureaulx,. 
De ce joyeui naquissement, 
Louenge ! 

LUDIN. 

Les mains haultement 
Eslevees a toy qui tant vaulx, 
Qui creas les mons et les vaulx, 
Graces innumerablement ! 

ANATHOT. 

O Createur du firmament. 
Qui as fait faire annuncement 
A nous, tres povres pastoureaux, 
De tes sains misteres et haulx, 
Nous te mercion humblement. 

LUDIN. 

Fuyon y. 

NACHOR. 

Atten, dea comment ! 
On ne doit pas chieulx tel seigneur 
Aler sans s^avoir la teneur 

De ce qu'il appartient a faire; 
Pour ce penson a cest affaire, 
Et, aflin que le cas condit 
Soit mieulx, sachon que range a dit 
Avant. Enos, que vous en semble ? 

BXOS *. 

A Pentree a tous nous ensemble 
Disoit que ne craignissions rien. 

LUDDf. 

Et de quoy ? 

BNOS. 

[f° 190 r°] Veistes vous pas bien 

Une lumiere merveilleuse 
Qui preccdoit sa voix joieuse ? 

ANATHOT. 

J'en ras esbahy grandement. 

ENOS. 

Pour ce dit il premierement 
Ne craignez, en nous confortant. 

LUDIN. 

Vela bien expos£. 

* IsU verba angeli cxponit De Lira super Lucam, n capitulo, eo modo 
quo hie exponuntur. Vide ibL 

MALALBBL. 

En tant 

du'aprds il dist qu'en toot le monde 
Sera leesse, sa faconde 
Monstre que ceste joye icy 
N'est pas a nous seulz, mais aussy 
Aux gentilz. 

ANATHOT. 

Est il vray Nachor ? 

XACHOR. 

Ouy vraiment et si dit encor 
Ung mot qui fust bien ordonn£ : 
Au jourd'uy, dit il, vous est nh 
Le vray Saulveur, et il est nuit. 
Mais cela au propos ne nuit : 
II a ceste nuit denommee 
Jour pour qu'el est enluminee 
Ainsy que se jour il estoit*. 
Et de cela se dementoit 
David, qui grant prophete fust, 
Disant ces motz, et nox sicut 
Dies illuminabitur**. 

* De Lira, Luce n : Nox ilia ex claritaU dnrina fuit ita Uluminata ac si 
esset dies clarissima, secundum quod fiterat predktum popub, et cetera. 
** Psalmo cxxxvm. 

Et ce bean nota, cler et pur, 
Nous soult tres bien la question 
De Ludin, quant nous estion 
Esbahis de ceste darrt 
Qui a en ceste nuit est6 
Plus que ne veis one en ma vie. 

BNOS. 

Je vous prie qu'encor ung mot die. 
L'ange a cest enfant Crist nomrn^, 
Qui est ung mot de tous clam 6 
Signifiant autant com oint, 
Et chacun sait bien que Ten oint 
Deux personnes, le roy, le prestre 
Par quoy est not£ l'enfant estre 
Grant roy et prestre souverain. 



Cest celuy que le Dieu haultain 
A oint de l'huile de leesse 
Plus que tous autres en largesse, 
Non seulement a suffisance, • 
Mais aussy a grant redundance, 
Pour pouoir espartir a tous. 
Et cecy monstrf a entre nous 
David, done ces motz sont yssus 
Unxit Deus, Deus tuus 

Te oleo leticie 
Pre consortibus *. 

LUDIN. 

Socie, 
Bean sire, dicatis a nos 
De latinas deux ou trois motz. 

ANATHOT. 

Rien n'y enten. 

LUDIN. 

Ne moy aussy. 

ANATHOT. 

Et comme en parle tu ainsy, 
S'onc en ta vie tu n'en sceus rien ? 

LUDIN. 

En trouble. 

ANATHOT. 

Je t'en crairoye bien. 

NACHOK. 

Paix! 

LUDIN. 

Sus, Nachor, paries apr£s. 



Psalmo zum. 

I/ange nous a dit par exprds 
Le signe cler, la vray ensaignc, 
Laquelle nous monstre et ensaigne 
Que c'est le Saulveur, en disant 
Qu'il est en la crache gesant 
f f° 191 r°] Envelop^ en povres drapeaux. 

LUDDf. 

Je n'enten rien en telz ditiauhc; 
Ne toy, Anathot ? 

ANATHOT. 

Non vraiment. 
Nachor, exposez nous comment 
S'entent que soit probation 
De luy sa povre nation, 
A demonstrer qu'il est Saulveur. 

NACHOR. 

Entendez y. 

■NOS. 

Je y ay le cueur. 

NACHOR. 

ProuvS sera par prophetie 
Et figure. 

MALALEEL. 

Je*vous en prie. 

KACHOR. 

Par prophecie premierement. 

Zacharie le dit clerement 

Escrivant ce mot qui vray est * : 

Ecu rex tuus veniet 

Tibi, Justus et salvator 

Et ipse pauper. Et encor 

Se de Ysaye je vueil parler, 

Vous verrez bien a son parler 

Qu'il vient a semblabe propos : 

Inglorius inter viros 

Erit aspectus illius **. 

Ces motz considerez et veus, 

On peult evidamment congnoistre 

Que nostre saulveur doit povre estre. 

ENOS. 

• II est vray ; monstrez par figure. 

NACHOR. 

On trouve en toute PEscripture 
Specialement deux saulveurs ; 
Non pas qu'il soient de luy gregneurs, 
Mais mendres sans compareson. 
Le premier fust en la saison 

Zacharie nt. 
Ysaie lo. 

[v°] Que nos peres estoient tenus 
En Egipte; grans et menus 
Delivra du service amer 
Des Egiptiens et la mer 
Leur fist passer : ce fust Moise, 
Duquel n'est besoing que devise 
Comment il fust povre approuv£ 
En enfance et es joncs trouv£ 
Par lafille dePharaon*. 

ENOS. 

II est vray, bien nous le s^avon. 
m Au second toumes le langaige. 

NACHOR. 

Ce fust le roy prudent et saige 
Cyrus, lequel nous delivra 
De Babilone et nous livra 
Nostre propre possession. 
De luy j'ay ouy mention 
Qji'en grant povretfc n£ il fust **. 
Astriages, qui le regne eust 
Des Medes et Parsans ensemble, 
En son somme veist, se me semble, 
Du ventre de sa fille yssant 

* Exodi n. 

** Historia scolastica super Danielem. 

Une belle vigne occupant 
Toute la terre et pays de Aise : 
De quoy il ne fust pas trop aise, 
Car les conjecteurs qu'il avoit 
Luy dirent que venir devoit 
D'icelle sa fille ung enfant 
Qui seroit son regne tenant. 
Creignant done que ainsy il n'advint 
Et que cest enfant la ne vint 
Encontre luy bataille prendre 
Ou contre son filz, que pretendre 
II vouloit a faire son her, 
II voulust sa fille assigner 
Povrement et la maria 
A ung povre homme, et espia 
Quant elle deveroit enfanter; 
Et bref fist Tenfant apporter 
Devant soy, et legierement 
Fist au porteur commandement 
[f° 192 r°] Que secretement le livrast 

A mort et tost s'en delivrast. 

LUDIN.* 

Ha ! e'estoit cruellement fait. 

ENOS. 

Et puis comme fust tout parfait ? 

11 

Cest enfant fust au bosc port£, 
Mais le porteur en eust pitte 
Et le laissa la sans occire. 



J'o voulentiers ce conte dire. 

MACHO*. 

Le pasteur du roy demouroit 
Empr£s, et une chiene avoit 
Qui d'aventure le trouva 
Et son amour y approuva, 
Car el luy donna la mamelle 
Aucun temps. 

LUDIN. 

Cestoit chose belle. 

MACHO*. 

Aprds, et pour la fin avoir, 
Ce pasteur la voulust scavoir 
Ou sa chienne aloit tant de fois 
Et la suivist : ainsy au boys 
Trouva Penfant, qui nourry fust 
Par sa femme, et puis tant il creust 
Qu'il eust les regnes dessusdis. 

II saulva done, selon vos dis, 
Nos peres de captiviti, 
Qui y avoient desja est£ 
En Babilone bien soixante 
Etdix ans. 



Dicu pardoint raon ante ! 
EUedisoit... 



Conclusion : 
Nous avons demonstration 
Qui nous donne la congnoissance 
Du vray saulveur par sa naissance, 
Qui est povre ainsi que a est6 
Des autres la nativity 
Qui estoient figure de luy. 



Apr£s, pour eviter ennuy, 
Advison que nous ofirirons, 
Et puis d'icy nous partirons. 



Je vous en prie, trop on demeure. 

Mon cadran ou Ten s$ait toute heure 
De bon cueur luy presenteray ; • 
Mais en alant j'adviseray 
Comment on luy approprira. 

ENOS. 

De moy ce pain entier aura 
Et ma bouteille qui est pleine 
De vin. 



Je luy feray estreine 
De mes deux teurtres et la caige. 

LUDIN. 

Qjiant a moy je suis assez saige, 
Mais que je soie en sa maisod, 
Pour conclurre en brefve saison 
Quel don par moy sera donn6. 

ANATHOT. 

A luy sera abandonnd 

Tout mon vaillant, n'en doubtez mie. 

NACHOR. 

Cheminon *. 



* Luce 11 : Pastors* toquebantur ad invican : transtamus usqu* BtthUem et 
videamus hoc verbum quod factum est, quod ficit Dommus et osteudU nobis. 

Et je vous en prie. 

NACHOR. 

Devant ! 

MALALEEL. 

Je suis tout prest vraiment. 

NACHOR. 

Toy, Ludin ? 

LUDIN. 

Ouy, je vous affie, 
[f> 193 r°] Cheminon et je vous en prie. 

NACHOR. 

Ettoy? 

ANATHOT. 

Je n'eus one en ma vie 
Si grant haste. 

NACHOR. 

Cha vitement. 

ENOS. 

Cheminons. 

MALALEEL. 

Et je vous en prie. 

Devant ! 



ANATHOT. 



Je suis tout prest vraiment 
Et y voys bien joyeusement. 



NACHOR. 

Dieu nous y doint bien parvenir ! 

Adonc vont en Betbletm sans plus par let, et entretant 
se fait u qui ensuit. 



Jc m'esbahis d'ou peult venir 
Ceste clart^ : il n'est pas loing 
De minuit*. J'en suis en grant soing 
Et vouldroye bien le feit congnoistre 
Par quoy 1'air de present peult estre 
Si endercy. C'est quelque signe 
D'aucune chose noble et digne 

De bac claritate prius scriptum est. 



SIBILE. 

Qui est advenir ou venue. 
Ha ! j'ay memoire et souvenue 
De la parolle tres certaine 
Qui fust dicte de la fontaine 
Qui court dedens ceste cit£ : 
U fust dit, et est verity 
Que ung tres noble enfant nasquira 
De vierge et adonc gettera 
Icelle fontaine huile clere *; 
Bon seroit scavoir la matiere 
Et s'il est en ceste nuit n£. 
Affin doncques que acerten6 
j Me soit ce doubte, j'envoyray 
Mon clerc au lieu et lui feray 
Apporter de ce qu'elle stille. 
Sadeth ! 

SAOETH. 

Dame ! 

SIBILLE. 

Va par la ville, 
Et vers la fontaine repaire 
De laquelle divin mistere 
Fust, ja long temps a, revels. 

De hoc fonte prius scriptum est. 

Ho, la ! qu'il n'en soit plus parte, 
Bien la congnoy. 

SIBILLB. 

Or t'y transporte 
Et dedens ce vessel m'apporte 
De la liqueur qui d'elle sourt. 

SADETH. 

Je y voys et si le feray court, 
Aussy ce n'est pas trop fort loing ; 
De lumiere ne m'est besoing 
II fait cler comme jour vrairaent. 

- SIBILS. 

Ce fait mon ; or va vitement. 

SADETH. 

Adieu, ma dame. 

siklb. 

Va, adieu. 

SADETH. 

Bien tost seray trost£ all lieu*. 
Aucune bien grant cause y a 
Puis que tant el me haste. 



Adonc part. 

sibile a soy. 

Dca! 

D'ou peult ceste lumiere souldre ? 
Ce n'est ne tonnerre, ne fouldre, 
N'esder ; le temps est fort paisible. 
Quant est d'eclipse, il n'est possible 
Que maintenant elle peult estre 
Par nature. Ce fait le naistre 
Du saulveur : au mains je m*en doubte, 
[f> 194 r°] Et que on ne verroit comme goutte 
En cest heure s'il n'estoit H6. 



saobth a soy. 

J'ay bien vaillamment chemin6, 
Vecy le lieu ou dois venir; 
II ne reste mais que tenir 
Mon vessel dessoulz le tuel 
Et 1'emplir jusques au coupel 
Rasibus. Harou ! qu'est ce cy ? 
Oncques mais ne la veis ainsy : 
El est jaune comme fil d'or, 
Cest huille ! Aussy j'ay bien encor 
Memoire qu'en ouys parler 
Ja pie^a. Sans plus flaveler, 
Puis que mon vessel est emply, 
II fault retourner. 

n 4$ 

S'accomply 
Est le naistre de cest enfant, 
C'est ung fait merveilleux et grant 
Et le plus, selon mon ad vis, 
Qu'oncques mais en ma vie je veis ; 
Plusieurs biens en pourront venir. 

SADETH. 

J'ay pou targ£ a revenir 
Car vecy desja nostre hostel. 
Ma dame, vela le vessel 
Que m'avez baill6, il est plain, 
Je vous le livre en vostre main. 

SDILB. 

Cha, et puis a part te retire, 
Et me laisse seule icy dire 
Au grant dieu mes devotions. 

SADETH. 

Je voys ; telz speculations 

Ne me font qu'estourdir la teste. 

sibile \oyant l'uille du vessel. 

Ha ! celuy done on fera feste 
Est en ceste nuit icy n& ; 
Le fait m'est bien acerten£ 

Car vecy vraye huille sans doubte. 
O grant dieu, que chacun redoubte, 
[v°] Je te remercy humblement, 

Quant te plait que plus je ne doubte 
De ce cas cy aucunement, 
Mais le congnoy certainement 
Par ung argument infallible ; 
Car a nul qu'a toy seulement 
Tel chose faire n'est possible. 
Toutefois je seray paisible 
Ceans et mot je n'en diray, 
Car il est comment impossible 
Qu'oh n'en parle, et j'escouteray 
Le commun, et puis, quant seray 
Interroguee sur ce fait, 
„ Mon advis en raconteray. 
II sera bon que ainsy soit fait. 

Adonc se tient en sa maison sans plus parler; et 
sont Us pasteurs pris de la cracbe. 

N ACHOR 

Tout nostre chemin est parfait, 
Nous sommes ja en la cit£ 
De Bethleem. 

ENOS. 

En verity 
Vela la crache, se me semble. 

MALALEEL. 

Cest mon. 

LODEN. 

Entrons y tous ensemble. 

NACHOR. 

Atten dea ! II nous fault parler 
A I* entree, encieulx que ens aler, 
Qui que soit nous fera moien. 

ENOS. 

Ce bon homme la ancien 
Que je voy nous dourra entree. 



* Lace n : Et venerunt fiutinantes, et mvenerunt Mariam el Joseph et 
mfemtem posihtm m presepio. VidenUs autem cogncvenmt de verbo quod dictum 
erat iUis de putro bee. 

MALALEEL. 

Nacbor, que tost luy soit monstree 
La cause de nostre venue. 

R nachor a Joseph. 

Dieu vous gart, preudoms de value. 

BNOS. 

[f> 1951°] Bon soir, amy. 

JOSEPH. 

Tres bien viegnez. 

MALALEEL. 

Comme les autres vous salue : 
Dieu vous gart, preudoms de value. 

JOSEPH. 

Et vous. La cause soit congnue 
Qui vous maine, ne la feignez. 

LUDIN. 

Dieu vous gart, preudoms de value. 

ANATHOT. 

Bon soir, amy. 

JOSEPH. 

Tres bien viegnez. 

NACHOR. 

Je vous pry que nous ensaignez 

Se c'est pas en ce propre lieu 
Qu'est nasqui le vray Filz de Dieu 
D'une vierge. 

JOSEPH. 

Ouy, mes amys. 

ENOS. 

Ce fait en chemin nous a mis. 



Humblement nous vous deprions 
Que par vous 1' entree nous aions. 

NACHOR. 

Nous avons devotion grande 
A luy. 

LUDIN. 

C'est ce que je demande. 

ANATHOT. 

Si feis je. 

JOSEPH. 

II sera fait ainsy ; 
Attendez moy ung pou icy, 
Bien tost revendray se je puis. 

Adonc va parlor a Marie. 

M'amie, il y a en cest huys 

Des pastoureaulx qui voir voulsissent 

Vostre filz pour que honneur luy feissent. 



Faictes les done icy entrer : 
Joyeuse suis a leur monstrer 
Car je croy que Dieu les envoye. 

Joseph aux posteurs retournc. 

Entrez, pasteurs. 

NACHOR. 

O que grant joye 
Vous me faictes I Je vous mercie, 
Et toute nostre compaignie, 
De voulente france et attente. 



Adonc entre et dit : 



Vierge sur toutes excellente, 
Je vous salue tres humblement. 

ENOS. 

Et moy aussy semblabement 
Je y ay arreste mon entente. 



Que d'ainsy faire je m'absente 
Ce seroit mespris trop gramment. 
Vierge sur toutes exceUente, 
Je vous salue tres humblement. 

ludin a Anathot. 

Cha! 

ANATHOT. 

De nous on ne se demente. 

LUDIN. 

Cest attendu trop longuement. 

ANATHOT. 

Entrons ens. 

LUDIN. 

Devant vitement. 

ANATHOT. 

Alon, que y vault la longue attente ? 

LUDIN. 

Vierge sur toutes exceUente, 
Je vous salue tres humblement. 

ANATHOT. 

Et moy aussy semblebement 
Je y ay arrestee. mon entente. 

NACHOR. 

En soing et cure diligente 
Nous veillions en ung moucel, 
[f° 196 r°] Quant nous vint une voix du del 
Dire que le vray Filz de Dieu 

Estoit huy nasqui en ce lieu, 
£t que y venist chacun de nous 
L'orer humblement a genoulx : 
Vela pour quoy vous nous avez. 



Vous soyez les bien arrivez. 
Vecy 1'enfant qui vous amaine. 

nachor a genoulx. 

R O sapience souveraine, 

Qui en ce tres povre demaine 
As huy voulu naissance prendre 
De vierge entiere, doulce et tendre, 
Je t'aore de pensee saine. 

en os a genoulx. 

Et moy aussy, lignie haultaine, 
Qui pour saulver nature humaine 
Tes voulu d'angelz feire mendre*. 

malaleel a genoulx. 
O sapience souveraine, 
Qui en ce tres povre demaine 
As huy voulu naissance prendre, 
Honneur excellent ! 

* Unde in quadam antiphona in Purificatione : Quo mmoratus paululum 
ah tmgelis est deitatt qui patri consmilis ; et trahitur a psalmo vm, Minuisti 
turn paubminus, etc. 

II 46 

ludfn a gcnoulx. 

O fontaine 
De vertus et de tons biens plaine, 
Regarde moy les mains estendre 
Devers toy et me vueifles tendre 
Ta grace qui an ciel me maine. 

akathot a gcnoolx. 

O sapience souveraine, 
Qui en ce tres povre demaine 
As huy voulu naissance prendre 
De vierge entiere, doulce et tendre, 
Je t'aore de pensee saine. 

KACHOR. 

Sus, chacun a propos ramaine 
Ses offres et oblations ; 
A offrir ententifz soyons. 

ENOS. 

C'est bien dit ; commencez premier. 



Anathot, poor desennuier, 
Je voys ung petit cy dehors 
Tandis qu'ilz feront leurs recors. 
Bean sire, s'ancun me demande, 

Dy luy que ma demeure grande 
Ne sera ; fermement leur signe. 

Adonc va Ludm qutrUr sa loge. 
nachor offrant. 

B O enfen^on de nature divine, 

Done la vertu generaulment domine 
Par tout le monde en pouoir et puissance, 
Et tout commence et conduit et termine ; 
Tout bien en vient et tout bien s'i recline 
Selon mon povre engin et congnoissance ; 
Toy, qui icy prendre as voulu naissance, 
Je recongnoy Dieu, qui tout fait compasse, 
Qui tout formas de la premiere masse*, 
Et ciel et terre et tout ce qu'elle donne, 
Arbres, herbes, fruictz es quelz el foisonne, 
Quant il te plait, done les humains te rendent 
Graces, honneurs, et vers toy leurs cueurs tendent 
Com au vray Dieu ou Teh se doit vouer; 
Bref il .tfest nul qui trop te sceust louer. 
Ainsy doncques que par ton vouloir digne 
Jadis creas rhomme, et luy monstras signe 
De vraye amour quant a grant suffisance 
*Tu luy donnas raison qui droit chemine : 
Pour le lever aussy de la mine 
Ou il chaist rompant ton ordonnance, 
* Genesis n. 

Te es revestu de l'habit d'impuissanct, 
L'habit mortel qui tost se brise et casse, 
Affin qu'il ait le vestement de grace. 
O merveilleux marchii* ! Dieu s'abandonne 
A nous humains. Quel troche ! £1 nous est bonne. 
Dieu est homme, Homme Dieu ! Tous Pentendent 
Qui une fois monter au ciel pretendent. 
O Createur, quant tant nous veulx doner, 
Bref il n'est nul qui trop te sceust louer. 
Considerant, moy pasteur tres indigne, 
Que ton pouoir ne commence ne fine, 
Cest cil qui est de eternelle durance, 
[f° 197 r°] Pour dyademe ay voulenti encline 
Te presenter ce cadran qui designe 
Eternit6 : il en fait demonstrance 
Par sa rondeur ou n'est appercevance 
D'aucun principe ou fin en quelque place ; 
Et ta sagesse aussy, vraye, sans fallace, 
Qui doulcement tout dispose et ordonne, 
Represente, quant il ensaigne et sonne 
Celles heures qui par le jour s'estendent 
Et a ton vueil vont et ne se suspendent, 
S'il ne te plait a cen les advouer. 
Bref il n'est nul qui trop te sceust louer. 

• Anthiphona quedam : O admirabiU commercium I crmtor generis bumani - 
animaium corpus sumens, et cetera. 

Prince du ciel, affin que me dependent 
Tes dons de mal et que ma vie amendent, 
Cecy treffort pour moy a toy nouer. 
Bref il n'est nul qui trop te sceust louer. 

ANATHOT. 

Dieux ! a quel jeu se veult Ludin jouer 
Qui dort tandis que autres sont en paisture ? 

enos offrant. 

B Les clercs dient que l'Escripture 

Vraye et seure 
Dit que ung prestre doit durer 
A tousjours mais, sans mesure : 

Et droiture 
Estde sa foy luy jurer 
Et, encieux que parjurer, 

Endurer 
Jusque a la mort convendroit. 
David dist bien qu'il vendroit *. 
Cest celuy que par figure 

On asseure 
Melchisedech figurer **, 

* Psalmo cix : Tu es saccrdos in eternum secundum ordinem Melchisedech. 
** Genesis xnn : At vero Melchisedech, rex Salem, proferens panem et vinum, 
erat enim sacerdos Dei altissimi, et cetera. Et ideo iste pastor de ipso loqucns 
offert panem et vinum, figuram sacramenti eukaristie. 



Digitized by 



Google 



Qui doit le monde d'ordure 

Et laidure 
Purger ct biens procurer ; 
Encontre luy murmurer, 

Conjurer 
On ne deyeroit selon droit. 
David dist bien qu'il vendroit. 
C'est cil que la creature 

Nette et pure 
Vierge a fait amesurer 
Et prendre humaine nature. 

Done j'ay cure 
Pain et vin m'adventurer 
Luy dormer, pour que asseurer 

Et curer 
II me vueille a mon endroit. 
David dit bien qu'il vendroit. 
Prince il est pour espeurer, 

Adurer 

Cueur qui a luy contendroit. 
David dist bien qu'il vendroit. 

ANATHOT. 

Enos, fin faire fauldroit ; 
Vous aideray je a lever ? 



Digitized by 



3*7 



Vous deux ay ouy prouver 
Dieu et prestre souveraia : 
Mais je me vueil esprouver 
A le dire roy haultain, 
Qui a pouoir primerain 
Et puissance vertueuse, 
Noble et precieuse, 
Digne et sumptueuse, 
Non pour tant piteuse, 
Qui le ciel dourra 
Ou tout bien sera. 
En Zacharie trouver 
Ce propos on peult a plain *. 
Et n'est qui ce reprouver 
Osast qui ait le chief sain, 
Se de rebeller n'a fain 
Par voulent6 oultraigeuse, 
Fiere et orgueilleuse, 
Rude et despiteuse, 
Trop fort desdaigneuse, 
Qui ja n'entrera 
Ou tout bien sera. 
Pour ta puissance approuveV 

Zacharie ix : Ecce rtx turn veniet Hbi. 

Qui dent tout dedens sa main, 
Com je s$ay, sans controuver, 
T'ofire de cueur non pas vain 
[ 1 98 r°]* Oyseaux dos * : lesquelz demain 
Offiira ta gracieuse 

Mere et amoureuse, 

Sur toutes eureuse, 

En meurs plantureuse, 

Quant au temple ira, 

Ou tout bien sera. 

Prince, Panguoisseuse 

Ame et douloureuse, 

Povre et souffreteuse, 

Par toy montera 

Ou tout bien sera. 

ANATHOT. 

Apris, Ludin. 

LUDIN. 

Ainsy il se fera; 
Je suis tout prest, vous me y verrez entendre. 
O beau poupart, enfan^onnet tres tendre, 
Doulcet mygnon, Filz de Dieu et de vierge, 

* Aves iste, quamvis de natara ubique volantes, tamen hie inclose signi- 
ficant totam mandum quantumcumque magnum pngillo regis istius con- 
tineri. 

Plus cler luysant que ne fust oncques sierge, 
Le chief d'oeuvre de Dieu et de nature, 
Le mieulx form6 de toute creature, 
Je t*aore icy a jointtes mains, 
Agenouilli. 

ANATHOT. 

Tu ne pourroyes a mains. 

LUDIN. 

Et pour cause que tu es mal logte 
J'ay a loisir pens&, non pas songi&, 
Que te dourroye de tres parfeit couraige 
Avec mon corps mon meilleur heritaige. 
Ainsy le fais : mais, pour le declarer, 
Ung pou me fault d'empr^s toy separer ; 
Ne te desplaise il convient que ainsi face *. 
Premierement, cy dedens est la place 
Au pastourel pour reposer la nuit, 
Et, si regarde, on la maine et conduit 
La ou Ten veult, c'est chose tres facile. 
Tu dois estre pasteur gent et abille, 
Com on m'a dit, pour ce tu en seras 
Bien estor6. Le mastin poseras 
Icy dessoulz. Quant est de ce cornet, 

* Adonc sc leve et monstre lcs lieax de sa loge selon le langaige. 
II 47 

On s'i peult soir quant sur les champs on est 
Pour voir plus loing. Qpant est de la fenestre, 
C'est pour viser a destre et a senestre 
D'ou vient le vent, lequel declare et dicte 
Ce moulinet qui sert de virevite ; 
Et quant vendra que le vent d'une part 
Verras venir, tourne moy a Pescart 
L'uis du logis : combien que n'ay memoire 
Avoir one veu ung mieulx clos, mais encore 
N'est si petit trou par ou le vent n'entre. 
Item, vierge qui dedens vostre ventre 
Avez port* le tres digne enfan^on, 
II y sera seulet, et la fa^on, 
Escoutez la, je la declare et notes : 
Dedens sera et mett£s ses menottes 
Icy dessus, e'est bon pour Tappuier. 

ANATHOT. 

Os tu, Ludin ? Bien te vouldroye prier 
De faire fin, donne moy lieu et place. 

ludin a genoulx. 

Helas ! enfant, et concede ta grace 
A moy tres povre et innocent pasteur. 
Si je ne suis aussy beau relateur 
Comme Nachor, ne te vueille desplaire, 
Mais je te pry que te puisse complaire 

Mon povre don : de vray c'est le plus bel 
Et le mcttleor que j'eusse en mon catel ; 
Se mieulx eusse voukntiers te Poffrisse. 

anathot a genoulx. 

Enfant nouvel, done vierge est la nourrice, 
Qui es icy nt sus ung pou de foain, 
Je t'honore. J'en avoye bien grant fain, 
Mais il falloit qu'attendisse mon run : 
Le mendre suis, il ne s'en fault pas ung. 
A toy doncquSs, qui a si grant vertu, 
Je m'offre entier tout cauch6 et vestu 
Et tout fret6 ainsy que tu me voys ; 
En ta presence et a tres haulte voix 
Me'repute ton servant a tousjours. 
Et si auras, qui n'a servi deux jours, 
Ma houlete, toute neufve est encore ; 
Et avec ce, puis que j'en ay memoire, 
[f° 199 r°J Pour passer temps cest instrument icy : 
Regards moy, il en fault faire ainsy, 
Mais n'ays pas paour. 

LUDIN. 

Tu le feras pleurer. 

ANATHOT. 

Non feray, non. 

LUDIN. 

Gard toy de Pespeurer. 

ANATHOT. 

Aussy feray jc. 

LUDIN. 

Et si tien bien le manche. 

▲NATHOT. 

En doubtes tu ? 

LUDIN. 

Nennil dea ! Or favance. 

anathot tournant lc braiant. 

Escoute bruire. 

LUDIN. 

Et que vela bien fait. 

ANATHOT. 

Et si auras avec ce tout" a fait 

Ma pennetiere et ce qui est compris 

Dedens elle. Helas ! enfant de pris, 

Re$oy mon don : pour tant c'est pou de chose. 

LUDIN. 

Sera ce tout ? 

ANATHOT. 

Ouy. 

LUDIK. 

Et je m'y oppose : 

Ta grant chainture ? 

ANATHOT. 

Ha ! c'est vray ; sur mon ame 
Cest bien raison qu'el luy soit donnee. Dame, 
Bien large el est, elle servira bien 
En lieu de chaint, et cecy n'est ce rien 
Pour s'esbatre ? Regarde lay aler. 

LUDIN. 

Ou ira il ? 

ANATHOT. 

fv°] Qu'as tu a flaveler ? 

Tay toy ung poy, je t'ay bien laiss6 feire. 
Je te requier que te puisse complaire, 
Enfant venu pour les humains saulver, 
Et qu'en bon point je puisse retrouver 
* En nostre hostel toute nostre maignie. 

MARIE. 

R Pastoureaulx, je vous remercie 

Des dons qui par vous sont donnez. 

NACHOR. 

Petilz sont, mais en gr^ prenez, 
Dame. 

ENOS. 

Hmnblement je vous en prie. 

MALALEEL. 

Ce n'est rien, ilz ne valient mie 
Qu'aucun comptc vous en tenez. 

JOSEPH. 

Pastoureaulx, je vous remercie 
Des dons qui par vous sont donnez. 

NAME. 

Gardez bien qu'a chacun on die 
Son naistre; hault le sermonnez 
En tous les lieux ou convenez *. 

NACHOR. 

Si ferons nous, je vous affie. 

MARIE. 

Pastoureaulx, je vous remercie 
Des dons qui par vous sont donnez. 

EKOS. 

Petite sont, mais en gri prenez, 
Dame. 

* Responsorium quoddam de nativitate : Dkite quidnam vidistis et annun- 
ciate Cbristi natwitatem. 

Humblement je vous en pric, 
Si fait toute la compaignie ; 
Seur en suis, ou je n'en parlosse. 

Qui ne peult trouver des corps de Vasne et du beuf 
fains, soil laissi ce qui ensuil, soit mcon- 
tinmt pris ce rondel, Vicrgc clerc, etc. Mais 
qui en pourra avoir, se doivent agenouiUer 
[f°200r°] devant f enfant et aimer contre luy pour Ves~ 

chmfir, tandis que V$n dit le rondel precedent. 



Anathot, vien en ceste place 
Pour vojr quelque chose neuf *. 

ANATHOT. 

Et qu'est ce ? 

LUDC*. 

Cest asne et ce beuf 
Qui s'agenouillent sur la terre 
Devant cest enfant, qu'on doit croirre 
Createur, ilz le monstrent bien. 

* Legenda aurea de nativitate Christi : Bos igitur et asinus miraculose 
Dominum cognoscente* fiexis genibus ipsum adoraverunt, 

Bonarentura : Tunc bos et asinus posuerunt ora in presepio et ftantts per 
^nares, ac si ratkme ulentes cognoscereni quod puer sic pauper rime contectus 
calefactione tanti frigoris indigebat. 

Approche cha, et pr£s d'eulx vien. 
Ilz alenent encontre luy 
Pour l'eschaufer ; met toy icy 
Si les verras plus aisement. 

ANATHOT. 

Je croy qu'ilz ont entendement ; 
Vecy chose bien merveilleuse. 

LUDIN. 

Ilz l'aorent benignement. 

ANATHOT. 

Je croy qu'ilz ont entendement. 
Car ilz congnoissent humblement 
Sa dignity tres precieuse. 

LUDIN. 

Je croy qu'ilz ont entendement. 

ANATHOT. 

Vecy chose bien merveilleuse. 
Nachor, de pensee curieuse 
Entendez cy ; les vez vous point ? 

NACHOR. 

Ouy vraiment. 

ENOS. 

Vecy ung point 

Qui est bien digne de memoire. 

ANATHOT. 

Je ne Pavoye pas veu encoire 
Quant Ludin m'en a advis£. 

MALALEEL. 

Ce fait doit bien estre pris6. 

fv°] ANATHOT. 

Se doit mon. Aussy pour leur paine 
Ilz auront une pongnee plaine 
De bon foain, se trouver en puis. 
J'enay*. 

LUDIN. 

II n'est pas tien. 

ANATHOT. 

Et puis? 

Croys tu qu'on en soit mal content ? 

LUDIN. 

Atten toy vraiment; je m'attent 
Qu'il y en ait en ceste loge 
Ung pou : voulentiers je y en loge, 
Principalement en yver. 

Adonc en va prendre (Udens sa loge, 

* Adonc prent da foain qni est en la crache. 

II 48 

II ne t'en fault ja estriver : 
Premierement ilz mengeront 
Ceste pongnec, et puis auront 
Ce que tu leur vouldras donner *. 
Qu'est cecy ? Ilz veulent jcuner : 
Comme ilz touraent leur teste arriere. 

LUDIN. 

Tu ne congnois point la maniere 
De les appateler et paistre ; 
Ou par adventure il peuh estre 
Que, pour cause qu'il n'est pas den, 
Ilz n'ent ont cure. Mais j'en tien 
Qu'ilz vouldront bien, je m'en fais fort. 
.Fay moy voye. 

ANATHOT. 

J'en suis d'accord ; 
Voulentiers je regarderay 
S'ilz en prendroni plus tost de toy 
Que de moy. 

LUDIN. 

Orregardedonc** : 
Du tien ilz ne voulurent one 

Adonc Anathot leur offre et ilz s'en eslongnent. 
Adonc leur bailie Lndin et ik le prengnem. 

Prendre non pas ung tout seal grain, 
Mais ilz le prennent de ma main 
[f° 201 r°] Voulentiers et joyeusement *. 

NACHOK. 

Ha ! je croy qu'il y ait vraiment 
Icy aucune pins grant cause 
Qui les esmeut et qui les cause 
De Tun prendre et l'autre laissier. 
Dame, plaise vous l'annuncer 
Pour contenter nostre desir, 
Et vous nous ferez grant plaisir 
S'il vous plait qu'il soft export. 

MARTS. 

Celuy sur quoy a report 

Mon enfant nasqui en ce lieu, 

Pour cause qu'il est Filz de Dieu, 

Ilz ne s'osent pas ingerer 

A le mengier ou devourer, 

Mais plus tost s'en veulent retraire. 

NACHOR. 

R . O grant et excellent mistaire 

* Legends aure* de nAtWhate Christi : Ipsa igitur nocte media dm domi- 
nie* beatavirgo JUium swum peperit et m presepio super fenum rttlmavit ; quod 
fanum, ut babetur m Historia scolastica, beat* Helena postmodum Romam 
detulit, a cujus jeni comestione bos et asinus, ut dicitur, abstinebaut. 

Et sacrement tres admirable! 
La povre beste irraisonnable 
Voit Dieu gesant en ce repairs *• 
ntos. 

Que Dieu entre bestes appaire, 
Qui est eterael, immuable : 
O grant et excellent mistake 
Et sacrement tres admirable ! 



O sacree vierge et debonaire, 

De qui le ventre venerable 

Ont port£ le tres honorable 

Seigneur Dieu, je ne m'en puis taire **. 

LUDIN. 

O grant et excellent mistaire 
Et sacrement tres admirable! 

ANATHOT. 

La povre beste irraisonnable 
Voit Dieu gesant en ce repaire. 

Ensuit ung champ royal, duquel en chacune clause 
quant on dit la derreniere ligne Its bestes s'age- 
nouiUent. 

* Responsorium in nativitate : O magnum mister turn et admirabUe sacra* 
mentum, ut animalia viderent Dominum natum jacentem in prtsepio t 

".Scquitur : O beata virgo cujus viscera meruerunt portare Dominum 
Christum. 

Champ royal. nachor. 

Homme mortel, que pourroit plus faire 
Le Createur que le bien qu'il t'a fait, 
Quant a voulu, pour toy hors d'enfer traire, 
En temps prefix accomplir ce grant fait ? 
Cest que luy, Dieu, ou n'est rien imparfait, 
A voulu prendre a soy nature humaine, 
Voire subjecte a douleur et a paine, 
A froit, a chault, a travail qui la froissent. 
Congnoy le done et a y penser paine, 
Car les bestes brutes le recongnoissent. 

ENOS. 

O charite, que grant est ton affaire ! 
Amour, amour, qu'est ton pouoir parfait ! 
Peulx tu sur Dieu ? Quoy ! tu Pas seen attraire 
Devers Thomme, qui tant avoit mefl&it 
Que deservi avoit estre deflEait : 
Et Dieu luy a donne grace tant plaine 
Qu'oncques n'en fust une aussy souveraine. 
Qui a ce fait ? Amour, telz biens en naisscnt. 
Ce grant bien done en memoire on ramaine, 
Car les bestes brutes le recongnoissent. 

MALALEEL. 

O cueur humain, garde toy bien d'extraire 

Ce dart d'amour que vers toy Dieu a trait ; 
Et tout, pour toy en charit£ parfaire, 
Contemple, pense, et soyes ung pou abstrait 
Des negoces du monde, tant infait 
Que de pech£ en pech£ rhomme maine. 
Cueulz toy en toy, et d'une pehsee saine 
Voy cest enfant, et tes sens le confessent 
Vray Createur de puissance haultaine, 
Car les bestes brutes le recongnoyssent. 

LUDEN. 

Encore ung mot. Dieu nostre salutaire, 
Celuy qui tue et puis la vie refait *, 
Qui les cieulx fist et y mist luminaire 
Grant et petit, comme PEscript retrait*?, 
S'est fait homme : non pas qu'il ait contrait 
Quelque tache de coulpe primeraine, 
Mais il get cy en tres povre demaine, 
Sus foain. Quel lit, las ! Par luy tous biens croissent ! 
[f> 202 r°] Mais povretG hors de foy ne me maine, 
Car les bestes brutes le recongnoissent. 

ANATHOT. 

Que peult on plus sur ce fait cy retraire ? 
Se le cueur n'est par cest amour attrait, 

* Primi Regum n : Dominus mortifieat et vivificai. 
** Genesis i : Ftcitqut Dens dm magna luminaria, etc 

U est plus dur que fer, q^'on peult deflaire 
Au mains par feu : mais le cueur qui fortrait 
De soy amour, de quoy ser* il refait ? 
Sans charit6 toute vertu est plaine*, 
Et vezency la source et la fbntainp 
Qpant les humains Dieu estre homme congnoissent. 
Sur ce point done nostre cueur se pourmaine, 
Car les bestes brutes le recongnoissent. 

NACHOR. 

Princes et tous, liez d'amour la chaine 
Autour de vous, et vos levres ne cessent 
Louer Tenfant nasqui, a haulte alaine, 
Car les bestes brutes le reebngnoissent. 

ENOS. 

Temps il est que au retour s'adrescent 
Nos voyes. 

NACHOR. * 

II fault prendre congte. 

MALALBBL. 

Cest a vous, soit tost abregte ; 
Ne fust cen, ore fen parlasse. 

NACHOR. 

R Vierge dere plus que topace**, 

* Prime ad Corinthios xni : Si Unguis botninum loquar et angelorum, 
caritatem autem non babeam, foetus sum velut es sonans out cimhUum tinniens. 
** Topasius kpis predosus est. 

S'aucunement en ceste place 
Avons mefiait, pardonnez nous; 
Nous nous recommandon a vous, 
II est temps que retour on face. 

MARIE. 

Je pry mon filz que par sa grace 
Vostre voyage en joye parface, 
Et vous gart d'argus et couroulx. 

ENOS. 

Vierge clere plus que topace, 
S'aucunement en ceste place 
Avons mefiait, pardonnez nous. 

MARIE. 

Mefiait n'y avez, que je sache. 

LUDIN. 

Saouler ne me puis de la face 
Vostre filz, le plus beau de tous. 

ANATHOT. 

Pardon luy requier a genoulx. 

LUDIN. 

Et moy, que mes pechez efface. 



Vierge clere plus que topace, 
S'aucunement en ceste place 

Avons meffait, pardonnez nous; 
Nous nous recommandon a vous. 

KACHOR. 

II est temps que retour on face. 

ANATHOT. 

Pourtant creez que mieulx amasse 
Estre cy une grant saison. 

NACHOR. 

Adieu, mere ; adieu, enfan^on ; 
Adieu, bon preudoms ancien. 

MARIE. 

Adieu, amys. 

NACHOR. • 

Sus, despla^on. 

ENOS. 

Adieu, mere; adieu, enfan$on. 

LUDIN. 

Diron nous point une chanson ? 

NACHOR. 

Tay toy. 

ENOS. 

A Dieu, le gardien. 



49 

MALALEEL. 

Adieu, mere; adieu, enfan^on; 
Adieu, bon preudons ancien. 

LUDIN et ANATHOT. 

A Dieu. 

JOSEPH. 

Qui vous conduie. 

LUDIN et ANATHOT. 

[£203 r°] Amen. 

NACHOR. 

Cheminons et sans faire plait. 

Adonc s'm vent t* Uurs pasti^. 



Joseph, mon amy, si vous plait, 
Que ces dons illec soient couvers 
Que ces bons pasteurs ont offers 
A moo filz. 

JOSEPH. 

Ainsy fait sera 
Et faulte aucune n'y aura, 
M'amie, quant c'est vostre plaisir ; 
Car croyez que j'ay grant desir 
De vous complaire a mon pouoir. 
Voulez vous autre chose avoir? 

MARIE. 



Nennil, de rien je n'ay default. 

Adonc s*en va Joseph a Thuys, et Marie se ttent 
empres V enfant sans plus parler. 



asersval prevost de Rommc. 



Ur cha, Jaribeth, il nous fault 
Porter nos papiers et Pargent 
Cieux Pempereur tres noble et gent. 

JARIBETH. 



Et drech6, et pas ne surmonte 
Le papier d'une seule piece 
L'argent. 

ASERSVAL. 

Je ne crairoye en piece 
Que nos paines U en retint. 

JARIBETH. 

Grant temps a qu'en sa court ne vint 




Alon, puis que prest est le compte 



Receveur aucun, quel qu'il fast, 
Qui ses comptes appliqui eust 
Plus gentement que sont les nos. 

▲SE&SVAL. 

Parton; je croy que Jedebos 
De les ouir aura la charge. 

JAMBBTH. 

II ne m'en chault qui on en charge, 
Deshonneur n'eri craing ne reproche. 

Adonc fen vont cieulx Vempereur. 



err us herault de Pempercur. 

De la court de Romme j'approche 
t Treffort : j'ay chemm6 grant erre, 
Qui ay ja par toute la terre 
Port6 le patent autentique 
Du noble empereur magnifique. 
Puis que done de sa court suis pr£s 
II appartient que par expr£s 
Ma venue luy voyse retraire, 
Et bref, car ainsy se doit feire ; 
Pour ce je y vueil avoir le cueur. 

Tres noble et puissant empereur 
Duquel sur terre n'est pareil, 
Et vostre tres pradent conseil, 
Je vous salue tres humblement. 



Est port£ nostre mandement 
Par tout le monde ? 



Ouy, chier sire. 



N'est il aucun qui contredire 
I vueille? 



Nennil, sur ma foy. 
Chacun fait devoir endroit soy 
D'y obeir a sa puissance, 
Et Pont tous de voulenti france 
Receu joyeusement et tost : 
Principalement le prevost 
De Syrie qui se recommande 
A vostre grace noble et grande, 
Et m'a donn£ abondamment 
De ses biens. 

A rarrivement 
De toy prendrons robe nouvelle * : , 
Pour ceste joyeuse nouvelle 
Et quant par toy nous la s^avons, 
[^2041"°] L'abit que vestu nous avons 

Te donnons, vet lay promptement**. 

crrus. 

R Je vous mercy tres humblement, 
Souverain et puissant seigneur. 

OCTOV1AN. 

Encor auras plus largement. 

crrus. 

Je vous mercy tres humblement. 

OCTOVIAN, « 

Nous voulons que soyes grandement 
Satiffi6, c'est nostre honneur. 

crrus. 

Je vous mercy tres humblement, 
Souverain et puissant seigneur, 
De tout le monde Je greigneur, 
Hault, excellent et sans reproche. 

* Adonc vet Citus la robe de Octovitn et Octovian 

ung autre. 



* II sc despouille. 
** II luy gctte. 

Compaignons, treffort on approche 
De nos patiz; mais que vous semble 
De ce que avons veu tous ensemble ? 
Dictes ce que le cueur en pense. 

BNOS. 

C'est triumphe. 

MAT AT.RHT,. 

Bruit. 

LUDXN. 

Excellence. 

ANATHOT. 

La plus haulte chose du monde. 

NACHOR. 

Quel clarti ! 

ENOS. 

Quel magnificence ! 



C'est triumphe. 

LUDD 

Bruyt. 

ANATHOT. 

Excellence. 

NACHOR. 

Comme est la mere de prudence 
Remplye ! 

EN OS. 

Que est elle belle et blonde ! 



Cest triumphe. 

LUDIN. 

Bruit, excellence. 

ANATHOT. 

La plus haulte chose du monde. 

NACHOR. 

Je vous pry que raisons on fonde, 
A son pouoir, des choses veues. 

LUDIN. 

Vous par qui propheties sont sceues, 
Dictes ent vostre entendement; 
Rien n'y congnoy. 

NACHOR. 

Premierement 
Que dedens Bethleem est n£ : 

Dieu Pavoit ainsy ordonn£ 
Et fait dire par son prophete 
Michee, lequel en faisoit feste 
Quant ces motz icy raconta : 
Et tu, Bethleem Effrata, 
Parvulus es in milibus 
Juda, ex te exiet dux 
Qui regat populum tneum*. 
Ces motz font tel narration : 
Bethleem est petite ville, 
Mais on ne la doit tenir ville 
Car le grant due y nasquira 
Qui le peuple gouvernera. 



De ce qu'il est n£ a minuit, 
J'ay veu ung mot qui le deduit 
Et en fait belle mention : 
Dum medium silentium 
Universa continent 
Atque nox in suo cursu 
Medium iter haberet, 
[fr 205 r°] Omnipotens sermo tuus, 
Deus, exiliens de celo 

• Michee v. 



$0 

A. sedibus regalibus 
Venif. 



MALALEEL. 

Tant ces beaulx mote je lo. 
Et avecques iceuh vous dis 
Que Abacuc a fait de beaulx dis 
De ce qu'il est nt au milieu 
Des bestes qu'on a veu au lieu : 
Cest lebeufetl'asn*. 

AWATHOT v 

II est vray. 

MALALEEL. 

Escoutez : je vous conteray 

Proprement sa locution, 

Selon Interpretation 

De soixante et dix interpretes 

Qui fiirent aprds les prophetes, 

Au temps du roy Ptolomeus. 

Quant done les grans secrez eust veus 

De Dieu par don de prophetie, 

Comme de pensee esbahie, 

Disoit : Domine audivi 

Auditum tuum et timui, 



Sapiencie xvm. 



Digitized by 



Google 



395 



Consideravi 

Opera tm et expavi 

In medio duorum anitnalium*. 

LUDIN. 

Fait point ce latin mention 
Que devant luy s'agenouilloient 
En l'onorant et alenoient 
Encontre lay pour Peschanfer ; 
Item, que avon veu sans trailer, 
Qu'il ne vouloient mengier du foain, 
Et eussent ilz ore grant fain, 
Ou avoit fait reposement, 
Mais ilz s'en reculoient comment 
S'ilz l'eussent congneu. 

MALALBEL. 

Ysaie 

Dit ung mot qui n'y convient mie 
Maulvaisement, o et enten : 
Bos cognovit possessor em 
Suum et asinus presepe 
Domini sui**. 

LUDIN. 

J'ay hapi 

Atactic m. 
Ysaie i. 

Et entendu ung pou ce mot. 

Et si j'en vueil dire bien tost 

Mod propos, que oubli£ ne soit : 

A ung qui bien ce congnoissoit 

J'ay ouy dire que oncques mais 

Ne fust au monde si grant paix 

Qu'il est : quant done en tel temps vient, 

II monstre, se bien m'en souvient, 

Que ung roy tres paisible il doit estre*. 

NACHOR. 

Tu dis tres bien, et de ce lettre 

Fist David, duquel sont yssus 

Ces motz : Orietur ejus 

In diebus justicia 

Et pacis dbondantia **, 

Qui dient et donnent congnoissance 

Qu'en son temps souldra abondance 

De paix, il en ha le renom. 

Et Ysaie aussy dit : Non 

Levabit gens contra gentem 

Gladium***; et, comme j'enten, 

* Legend* aurea de nativitate : Venunte auUm ipso filio Dei in carntm, 
tanta pace unioersus mundus gaudebat ut Mi orbi unicus Romanorum imperator 
paeifice president. 
** Psalmo lull 
*** Ysaie n. 

En ung autre lieu il l'appelle 
Princeps pads*. 

LUOIN. 

Os tu? Espelle, 
Anathot ; y congnois tu bien 
Autant que moy ? Y s$ais tu rien ? 

ANATHOT. 

Ung mot diray a Tadventure, 
Mais ne l'ay veu en TEscripture : 
Je n'y congnois ny A ne B. 

LUOIN. 

Escoutez que ce sera, hay ! 

ANATHOT. 

Ainsi comme j'ay ouy dire, 
Une fois Dieu voulust produire 
[f° 206 r°] Ung homme sans homme et sans femme, 
Adam**. 

LUOIN. 

II est vray, par mon ame, 
II tfavoit ne pere ne mere. 

* Esaie iz. 

** Beams Anselmns didt quod Deus potest Hii modis bominem facere : 
scilicet sine viro et femma sicut fecit Adani ; de viro sine femma sicut fecit 
Evam; de viro et femma sicut omnis probat usus; de femma sine viro sicut 
bodie mirabiliter factum est. 

ANATHOT. 



Aprds, la seconde maniere 
Fust quant forma une personne 
D'homme sans femme. 



Vray il sonne 

Eve d'Adam. 



Aprds ces fais, 
Plusieurs a d'homme et femme fais, 
Mais il n'avoit nul fait encor 
De femme sans homme. 

LUDIN. 

Nachor, 
Escoutez comment il s'i boute. 

ANATHOT. 

Pour monstrer done maniere toute, 

II a fait cest enfant venir, 

Que nous devons Saulveur tenir, 

D'une glorieuse pucell£ 

Sans homme : e'est chose moult belle. 

Autre chose ne suis s^avant. 

LUDIN. 

Tu en as parte bien avant. 

Puis que chacun a eu son dit, 
S^avez vous bien que nous a dit 
La vierge? 

ENOS. 

Qu'en tout lieu et place 
Ce saint naistre a s^avoir on face 
Et que haultement Tannun^on. 



Nous en feron une chanson, 
Anathot et moy ; puis apr£s 
Vous devez s^avoir par exprds 
Qu'on Faprendron a tout le monde 
D'icy a dix lieulx en la ronde 
N'aira pasteur en quelque place 
A qui chanter je ne la face. 
Je y prendray plaisir et deduit. 



Passee est, ou bien pr£s, la nuit : 
De s'en aler seroit saison. 



Beau sire, s'il vous plait, faison 
Ceste chanson premierement. 

Ne vous hastez point tellement 
Que n'essayon quelle el sera, 
Et quant a nonne on partira 
On n'aura pas gramment perdu. 

BNOS. 

Consider^ et attendu . 
La joye qui nous est advenue, 
Que ceste veille soit tenue 
Plus que oncques mais. 

MALALEEL. 

Vous dictes bien, 
Car nous n'avons haste de rien. 

NACHOR. 

Soit done fait. 

LUDDJ. 

Je vous en mercie. 

ANATHOT. 

Besongnon, Ludin. 

LUDIN. 

Je t'en prie, 
Pour Tamour de ce noble enfant, 
Composons quelque chanterie ; 
Besongnon. 



Digitized by 



Google 



% 



401 



ANATHOT. 



Ludin, je t'en prie, 
Entendons y fort. 

MALAi&EL 

Qu'il n'ennuie 
Aux bestes, iray entretant. 

ANATHOT. 

Besongnon, Ludin. 

[^207 1" ] LUDIN. 



Pour l'amour de ce noble enfant. 



Adonc font la chanson Ludin et Anatbot et les 
autres pasteurs entendent a leurs brebis. 

Et incontinent arrive Asersval r prevost de Romme, 
cbieulx Octovian et luy dit : 



ASERSVAL. 



Le grant dieu vous face joyeux, 



Je t'en prie 



R 




n 

Tousjours biens vous eslargissant. 
Tres noble empereur et puissant, 
Chacun s'est monstr£ obeissant 
Et de vous complaire songneux. 

jawbeth secretaire de Asersval. 

Tres noble empereur et puissant, 
Le grant dieu vous face joyeux. 

OCTOYIAN. 

Les bien venus soyez tous deux. 
Comme s'est la chose portee ? 

ASERSVAL. * 

A souhait. 

OCTOVIAK. 

Nous sommes eureux. 

JBDEBOS. 

Les bien venus soyez tous deux. 
J'estoye tres gramment desireux 
Que nouvelle en fust rapportee. 

JOAB. 

Les bien venus soyez tous deux. 

ELNATBAM. 

Comme s'est la chose portee ? 

ASERSVAL. • 

Chacun a la piece apportee 

Qui estoit myse an mandement, 

Et, le chief enclin, humblement 

Ont fait lliommaige ; et puis apr£s 

Nous ont declare par expr£s 

Leurs propres noms et leurs surnoms, 

Lesquelz en escript notis tenons 

Au papier. Quant il vous plaira, 

Aucuft par vous commis sera 

A qui nous en rendrons le compte. 

OCTOVIAN. ' 

Combien qu'a grant Somme se monte 
La recepte et beaucoup el vaille, 
Si suffist il sans compte ou taiUe 
Que vous nous livrez les argens, 
Et vous aurez cinq ou six cens 
Ducas pour vos labours et paines. 

ASBRSVAL. 

Chier sire, vos largesses plaines 
Tres humblement remercion. 

OCTOVIAN ^ 

S'aucuns ont fait rebellion 

Au mandement, gardez vous bien 

Que vous ne nous en celez rien, 



Digitized by 



Google 



404 



* Affin que par vertu et force 
D'armes et de gens on les force, 
Tandis que la chose est nouvelle*. 

ASEKSVAL. 

Par le grant dieu, aucun rebelle 
N'a est£ : tous y sont venus ; 
Autant des grans que des menus, 
Chacun y a fait comparence. 

OCTOVIAN. 

Sus, que legierement on pense 
De ces gens icy festier. 

JEDEBOS. 

Chier sire, s'il vous plait, premier 
Vous declareray une chose, 
Laquelle il y a ja grant pose 
Que premierement Padvisay ; 
Mais oncques mais n'en devisay 
A aucun, tenue Fay secrete. 

OCTOVIAN. 

Dictes la. 



* Ovidius, de remedio : 

Principiij obsta : mo mudicim* paratur 
Cum mala Jttr Umgas amvalture morms. 

JOAB. 

Gramment je regrete 

A Pouir. 

BLNATHAN. 

[f° 208 r°] Aussy fais je moy. 

JEDEBOS *. 

Je considere, pense et voy 
Que par le monde universel 
Estes craint, et n'y a nul quel 
Qui soit qui en rien contredie. 
Item oultreplus j'estudie 
Combien il a que vous tenez 

* Legenda aurea de natWitate Christi : Octovianus insuper imperator, ut ait 
Innocentius papa Urdus, unherso orbfi ditioni Rmane subjugate, in tantum 
senatui placuit ut rum pro dec colere vellent. Prudens auUm imperator se mor- 
talem intelligent immortalitatis nomen sibi noluit usurpare; sed ad illorum 
importunam instantiam Sibillam propbetissam advocat, scire volens per ejus or a- 
cula si in mundo major §0 aliquando nasceretur. Cum ergo m die nativitaiis 
Domini consilium super hoc re eonvocasset et Sibila sola in camera hnperatoris 
oraculis twister et, in die media, circulus aureus apparuit circa solem et in medio 
circuit virgo pulcberrima starts super aram, puerum gestans in gremio. Tunc 
Sibila hoc Cesari ostendit. Cum autem imperator ad predktam visionem plu- 
rimum admiraretur audivit vocem dicentem sibi : Hec est ara celi. Dixitque ei 
Sibila ; Hie puer major le est et ideo ipsum adora, Eadem ergo camera in 
bonore sancte Marie dedicata est, unde usque bodie dicitur Sancta Maria ara celi. 
Jntelligens igitur imperator quod bic puer major se erat et tbura obtulit, et deus 
de cetero did recusavit. Idem referunt OrosiusM Eutrophu. 



Digitized by 



L'empire et en paix gouveraez : 
II y a quarante et deux ans 
Qu'aucuns ne vous furent nuysans 
Des quelz chevi vous n'ayez bien. 
Et, apr£s ces choses, je vien 
A considerer les croniques 
Anciennes des magnifiques 
Seigneurs de royal majesty 
Qui le temps pass£ ont esti, 
Mais je n'en treuve nul quelconques 
Au monde si paisiblement 
Comme vous et si longuement, 
Qui est grant admiration. 
Done pour final conclusion 
II seroit tres bon, se me semble, 
Que vous orisson tous ensemble , 
Et cest honneur on vous donnast 
Qp'a vous chacun sacrifiast 
Comme devant les dieux on fait. 

JOAB. 

Par le grant dieu, vela ung hit 
EHgne d'estre ainsy accomply 
Comme il est dit. 

ELNATHAN. 

Qu'il soit remply 

Et qu'il vienge a perfection, 
Car vraiment mon entention 
Estoit bien de vous Pannuncer, 
Se ne l'eusse ouy pronuncer 
Devant. C'esi chose tres utile 
Et je y ay pens6 des fois mille 
Pieca; si vous requier et prie 
Que soit ceste chose accomplie 
Et qu'on mande par toute Romme 
Qu'il n'y ait nul, tant soit grant homme, 
Qu'il ne vous porte tel honneur 
Comme a ung dieu. 



Que la teneur 
De ce propos cy on parface ; 
Et je veufl bien que chacun sache 
Qu'en tout le peuple n'aura mie 
Personne qui y contredie. 
Ilz vous ayment fort pour la paix 
En quoy ilz sont plus que oncques mais, 
Et j'ay bien cecy apperceu 
Tant que ce tribut ay receu : 
Car, quant devant moy ilz venoient 
Et que rhommaige ilz vous faisoient 
Ainsy com il appartenoit, 

Bien pres qu'a chacun qui venoit 
De joye larmes chiessoient des yeux. 
Pour ce croiez Com ung des dieux 
Tres voulentiers ilz vous tendront 
Et honneur souverain rendront 
A vous, par qui tant de bien sourt 
Par tout le monde : bref et court 
Affin que mon propos termine, 
La chose me semble tres digne 
D'estre faicte ainsy qu'on a dit. 

JEDEBOS. 

Ce que je dis, je ne l'adevine. 

JOAB. 

La chose me semble tres digne. 

KLNATHAN. 

Veu qu'en tout le monde domine 
Vostre pouoir sans contredit, 
La chose me semble tres digne 
D'estre faicte ainsy qu'on a dit. 

OCTOVIAN. 

Fort nous merveillons de ce dit : 
One ne nous feistes propos tel. 
Car nous sommes homme mortel, 
II n'est rien plus vray ou certain, 
Et vous voulez rhonneur haultain 

Qui ne peult convenir que aux dieux 
[f* 209 r°] Nous donner. Cessez, c'est le mieulx, 
Car par telle presumption 
Facilement nous pourrion 
Les dieux contre nous esmouvoir, 
Voians que vouldrions avoir 
La gloire triumphale et grande 
Qui leur convient. Une demande : 
S'il estoit au monde aucun homme 
Qui se dist empereur de Romme, 
Voulant usurper de ce tiltre, 
Seroit il pas puny com traistre 
Et comme d'avoir attend 
Crime de lese majest£ ? 

JEDEDOS. 

Ouy vraiment. 

OCTOVIAN. 

Et ne plus ne mains 
Crts vous que les dieux souverains 
Veuillent et seuffrent que aucun homme 
Usurpe de leur honneur ? Somme 
Nous ne le pourrion entendre. 

JEDEBOS. 

Je vous diray, pour mieulx comprendre 
Le fait : les dieux sont tres piteux, 

Fiers ilz ne sont ne despiteux. 
Et cuidez vous qa'ilz aient envic 
Qu'aucun seigneur de bonne vie 
Soit fait Dien. Quoyl le temps pass£ 
ft'ont ilz pas cha bas converse ? 
On voit les escrips reciter 
Les fais du grant dieu Jupiter, 
De Pluto et de Neptunus, 
Et de leur pere Saturaus, 
Et d'Hercules et de Mercure, 
Et d'autres de quoy n'ay pas cure 
De present les denommer tous. 

OCTOVIAN. 

Pour tant jamais ne crairron nous 
Qu'aucun grant mal ne nous en vint. 
Bien nous souvient de plus de vingt 
Qui ont usurp6 cest honneur, 
Mais en la fin a deshonneur 
[v°J Sont venus et confusion. 

Et affin que creuz en soyon : 
Nabuchodonosor, grant roy *, 
Regnant en noble et grant arroy, 
Pour cause q^il s'enorgueillist, 
Si grant povret£ l'assaillist 

* Daniclis rv. 

Qu'il luy felust du foain mengier 
Et au desers son frain rongier 
Sept ans, com une beste mue, 
Jusqu'a tant qp'il east recongneue 
Sa grant faulte et presumption. 
Et semblablement nous lison 
Du roy Alixandre le grant, 
Qui fist par force d'armes tant 
Qu'il myst tout le monde soulz luy : 
Mais si tost qu'il s'enorgueilly 
Et se voulust dieu reclamer, 
II goutta le mors tres amer 
De la mort et one ne regna 
Que dix ans*. 

JEDBBOS. 

On l'empoisonna : 
II east vescu bien longuement. 

OCTOVIAN. 

O, tout dispose ordonneement 
Le grant dieu. 

JEDBBOS. 

U n'en est pas doubte; 
Mais pour tant rien je ne redoubte, 
Car rhonneur vous appartient bien, 

* Alexander } ejusdem Ubro ultimo. 

Et pour ce au premier propos vien : 
Pour parvenir a mes attaintes, 
R Regettez toutes telles craintes, 

Et que soit accomply le cas. 

JOAB. 

Pas n'en parlon de penseez feinctes, 
Regettez toutes telles crainttes. 

BLNATHAN. 

Vous oez opinions maintes : 
Nous convenons tous en ce pas. 

ASERSVAL. 

Regettez toutes telles craintes 
1^210 r°] Et que soit accomply le cas. 

OCTOVIAN. 

Escoutez, nous ne voulons pas 
Estre en nostre dit obstinez, 
Puis que tous ainsy le tenez ; 
Mais aussy ce que voulez faire, 
Cest ung tres merveilleux aflaire 
, Et qui requiert bien grant advis : 
Et pour ce, sans plus de devis, 
Ce seroit chose tres utille 
Que des plus prudens de la ville 
On eust pour leur conseil ouir. 

ELNATHAN. 

Vous les en verrez esjouir 

Tons generalment comme nous ; 

Aultre chose ne quierent tous 

Si non qu'ilz vous puissent complaire. 

Eulx venus, vous orrez retraire 

Que, puis que au monde n'a greigneur 

De vous, on vous doit cest honneur 

Et est chose bien convenable. 

OCTOVIAN. 

Qu'on mande la tres venerable 

Qergesse Sibile la saige, 

Et Dercon : il est de grant aage 

Et tres prudent, com il nous semble. 

Et si faictes venir ensemble 

Les maistres de la synagogue ; 

Et se nul d'iceulx ne derogue 

Nous verrons qu'on aurons a faire. 

ELNATHAN. 

Puis que je congnois cest affaire 
Et lesquelz vous voulez avoir, 
De les mander feray devoir ; 
Le herault les fera venir. 
Citus, fay nous cy convenir 
Thogorma et ses compaignons, 

Et aussi que avec eulx aions 
Dercon et la saige Sibile : 
Mandez ilz sont poor chose utile 
Et pour grans causes et raisons. 

crrus. 

Puis que je congnois leurs maisons 

Bien tost venir je les feray, 

Et si bien diligenteray 

Que je n'en auray ja reprinse. 

ELNATHAN. 

Or va tost. 

crrus. 

La chose est comprinse ; 
C'est assez, plus parler n'en fault. 

Admtc part. 

BLNATHAN. 

Or cha, puissant seigneur et hault, 

Le messagier est al& querre 

Les clercz ; mais vous pouez bien croire 

Que d'accord avec nous seront, 

Jamais ilz n'y contrediront. 

Au moins le pense et croy ainsi. 

OCTOVIAN. 

Mais qu'ilz soient arrivez icy 

Nous orrons leurs opinions, 
Et pas ne doubton qu'on ayons 
Bien tost de ce propos la fin. 



crrus a Dercon. 

Chier sire, de cneur pur et fin 
Je vous salue. 

DERCON. 

Bien veignez. 
Je vous pry que nous enseignez 
La cause de vostre venue 
Et secrete ne soit tenue; 
Je cuide moy qu'el soit bien grande. 
Qui a il ? 

crrus. 

L'empereur vous mande 
Qjie jtost vous venez en sa court 
Parler a luy. Faictes le court 
Car j'ay est£ treffort hast6. 

DERCON. 

Puis que je s$ay sa voulent£ 

Je iray voulentiers; mais le point 

Pour quoy c'est, le s^avez vous point ? 

[f» 2 1 1 r°] Je n'en s$ay rien, par le grant dieu I 
Mais en mainte autre place et lieu 
II m'envoye ou me fault aler. 

DKRCON. 

Alez, adieu, sans plus parler, 
En la court je me trouveray. 
Cha, Gademath, convoyez moy ; 
Meguis gardera Tostel. 

GADEMATH. 

Puis que je congnoy estre tel 
Vostre vueil et vostre plaisir, 
De Paccomplir ay grant desir. 
Or parton quant il vous plaira *. 

OERCON. 

Cheminons ; bon savoir fera 
Pour queDe cause ce peut estre 
Que maintenant en chemin mettre 
Nous fait et en la court aler. 

GADEMATH. 

Vous en pourrez ouyr parler 
Mais que nous soyons la venus. 



* Hi partem. 

crrus empr&s la maison Thogorma. 

Vecy ceulx lesquelz sont tenus 
Les grans princes et gouverneurs 
De la synagogue : que honneurs 
Leur face tres bien appartient. 
Seigneurs, celuy d'ou tout bien vient 
Vous doint honneur, joye et hault nom. 

THOGORMA. 

Et a vous, herault de renom. 
Qui vous maine present icy ? 

crrus. 

L'empereur l'a voulu ainsi, 
Lequel vous mande de par moy 
Que sans targer gramment ne poy 
II vous plaise vers luy aler. 

THOGORMA. 

Et pour quoy est ce? 

crrus. 

II veult parler 
A vous, mais je ne s$ay la cause. 

THOGORMA. 

Nous yrons done. 

crrus. 

Sans faire pause, 

Car on m'a dit que je vous haste. 
Adieu, seigneurs. 

RIPHAT. 

II ha grant haste ; 
Cheminons de paour de reprise. 

ELIZER. 

La chose n'est par moy comprise 
Pour quoy il nous mande en ceste heure, 
S'il ne s$ait ja que le demeure 
D'Apollin soit ars et brouy. 

THOGORMA. 

Seroit ce bien cela ? 

RIPHAT. 

Ouy, 

II en a eu quelque nouvelle. 

Adonc vont en la court. 



crrus. 

Vecy ou demeure la belle 
Et saige Sibile ; en la court 
Fault qu'elle vienge bref et court, 
Long temps a que n'y devala. 
II ame icy ? 

sadeth clerc dc Sibile. 

Qui est ce la ? 

crrus. 

Bonnes gens. 

SADETH. 

A vous je m'en voy *. 
Quel chose vous plait il ? 

crrus. 

Dictes moy, 
Mon enfant, se dame Sibile 
Est ceans ou par my la ville. 

SADETH. 

£1 est ceans. 

crrus. 

Est? 

SADETH. 

Ouy vraiment. 

[hi2r°] citus. 

Faictes moy done legierement 
Parler a elle : ainsy le fault. 

SADETH. 

Ma dame, vela le herault 

* Adene vient a luy. 

De Tempereur qui vous demande. 



SIBII.B. 

II a done quelque chose grande ; 
Mais je me doubte bien que e'est. 
Aler me convient sans arrest 
A luy, e'est raison. Dieu vous gard 
Et ait tousjours sur vous regard, 
Gentil herault et tres habile. 

crrus. 

Et vous aussi, dame Sibile. 
L'empereur mande que venez 
A luy et que point ne tenez ; 
Mais la cause d'onc ce peut estre 
Je ne s$ay. 

SIBILE. 

Je congnoy son estre ; 
A y aler le cueur m'enflame, 
Tost y seray. 

crrus. 
Adieu, ma dame. 

SIBILE. 

Adieu, mon amy. Sus, Sadeth, 
Partons, grant saison il en est, 
Et m'apporte ce livre icy 

Apr£s moy. 

SADLTH. 

Fait sera ainsi 
Puis que vous m'avez dit le point. 

Adonc va en la court; it est Dercon empris la 
fontainc *. 



Gademath, ne voyez vous point 
Ceste eaue icy ? Qjie vous en semble ? 

GADEMATH. 



Ce n'est pas eaue : die resemble 
A huyle trop mieulx que autrement, 
Elle est jaune et secondement 
El est fort espesse. 

DERCON. 

II est Vroy, 
Et j'en suis en tres grant esmoy ; 
Oncques mais ainsi ne la vis. 

GADEMATH. 

Sans en faire plus grant devis 
Devers Tempereur cheminons ; 

Dc hoc fonte scriptum est prius, fol. 16. 



Digitized by 



Google 



Et puis, m£s que nous retournons, 
Nous la verron plus a loisir. 

Adonc cbeminent. 



DERCON. 

Vous dictes bien : j'ay grant desir 
Aussi de savoir et congnoistre 
Pour quelle cause ce peut estre 
Qu'il nous mande. 

GADEMATH. 

Vecy le lieu. 

DERCON. 

Cest mon ; plaire veuille au grant dieu 
Que nous n'y trouvons rien que bien. 



crrus retouroe en la court. 

Chier sire, des lieux je revien 
Ou envoyi j'avoye esti, 
Et chacun ay si bien hast£ 
Qu'ilz sont ja tous icy devant. 

OCTOV1AN. 



Fay les done entrer. 



crrus. 
Je me vant 

Que vous les pourrez voir bien tost. 
Tres vaillans seigneurs, en ung mot, 
Entrez ens, quant il vous plaira. 

THOGORMA. 

Bien nous plait, ainsi se fera : 
C'est pour quoy icy convenon. 
Noble empereur de hault renom, 
Honneur sur toute creature ! 
Comme de vous plaire aians cure, 
A vostre mandement venon. 

# * RJPHAT. 

Vos subgetz feaulx nous tenon : 
1 3 r°] Aussi c'est raison et droiture. 

ELIZER. 

"Noble* empereur de hault renom, 
Honneur sur toute creature ! 

SEBILE. 

Plaise au dieu qui sur tous a nom 
Vous garder de male adventure, 
Je Ten requier de pensee pure. 

gademath a DercoD. 

Apr£s, le propos maintenon. 

DBRCON. 

Noble empereur de hault renom, 

Honneur sur toutc creature ! 
Comme de vous plaire aians cure, 
A vostre mandement venon, 
Pour que vostre vouloir menon 
A fin comme sommes tenus. 

OCTOVIAN. 

Vous soyez tous les bien venus. 
Sus, que chacun prengne sa place 
£t que legierement se face. 
Nous voulons cy faire ung concille. 
R Soyez vous la, dame Sibile ; 

Apr£s, grans gouveraeurs du temple, 
Et vous, Dercon. 

JEDEBOS. 

Que targent ille ? 
Soyez vous la, dame Sibile, 
Saige sur toutes de la ville. 

JOAB. 

Le lieu est assez grant et ample. 

BLNATHAN. 

Soyez vous la, dame Sibile. 

ASERSVAL. 

Apr&, grans gouveraeurs du temple*. 

* Adonc se sicnt. 

Affin que icelle chose on reraple 
Pour quoy vous venez en cest estre, 
II vous plaira a tous congnoistre 
Que depuis ung bien pou de temps 
Les seigneurs presens; sans contemps 
Ou division, mais (f accord, 
Ont fait devant nous ung record 
Done gramment esmerveillez sommes. 
Et, affin que sachez les sommes, 
Ilz ont propose qu'en tout lieu 
Nous fa^ons orer comme dieu, 
Allegans pour leur fondement 
Que nous tenons paisiblement 
L'universel monde soubz nous, 
Et que nous sommes dessus tous - 
Greigneur, et n'est mil, tant hault monte, 
Desoubz le ciel qui nous surmonte. 
Et, comme nous avons ja dit, 
De ce propos icy et dit 
Forment nous nous esbahisson : 
Homme mortel nous congnoisson, 
Et ilz nous veulent clamer dieu. 
Quant est que toute place et lieu 
Tenons, nous n'en doubtons en rien : 
Non obstant, cela vient du bien 



S4 

Du grant dieu. Mais qu'il ne soit point 
Greigneur de nous, vela ung point 
Que bien nous vouldrion s^avoir 
Et vos opinions avoir. 
Declarez nous ent la teneur. 

THOGORMA. 

Nous desirons que ait {out honneur 

L'imperiale majesty 

Qui tient la.paix en tel vigueur. 

RIPHAT. 

Nous desirons que ait tout honneur 
Vostre throne. 

ELIZKR. 

C'est le meneur 

De la paix. 

SIBILE. 

11 est veritd. 

DERCON. 

Nous desirons que ait tout honneur 
L'imperiale majest£. 

OCTOVIAN. 

11 n'en est nullement doubti, 
Mais non obstant nous vous prion 
14 r°] Que vostre conseil npus ayon 

Dessus la matiere presente; 

Et, s'aucun de vous est qui sente 

Qu'aucun greigneur de nous soit n£. 

Que bien tost soit determine 

Pour mieulx ce fait icy conduire. 

Et ne craigne aucup a en dire 

Toute la pure verit6, 

Car pour ce est chacun incite 

De vous en la presente place. 

THOGORMA. 

Parlez, dame. 

SIBILS. 

Sauf vostre grace, 
Pas ne le doy devant vous faire. 

OCTOVIAN. 

Que de bref le vray on en sache. 

RIPHAT. 

Parlez, dame. 

SIBILE. 

Sauf vostre grace. 

riphat a Dercon. 

Vous done. 

DERCON. 

Comment, que je le face ? 

JEDEBOS. 

Voulentiers leur orray retraire. 

ELIZER. 

Parlez, dame. 

SIBIL E. 

Sauf vostre grace, 
Pas ne le doy devant vous faire. 

THOGORMA. 

Doncques pour ce cas cy parfaire, 
Puis qu'il fault que parle devant 
Combien que soye le moins s^avant, 
J'en diray ainsi qu'il m'en semble. 
N'a pas grant temps nous trois ensemble 
Priasmes le dieu Apollin 
En son temple nouvel *, affin 
Qu'il luy pleust de nous declarer 
Combien le lieu pourroit durer, 
[v°J Et lors nous dit qu'en paix seroit 
Tant que une vierge enfanteroit : 
Et ceste nuyt il est brouy 
Et fondu. 

OCTOVIAN. 

Est il vray ? 

* De hoc templo scriptum est prius, fol 24. 

Ouy, 

Nous l'avons veu bruler tous trois 
Et les ymages : d'onc je crois 
Qu'aucune vierge enfante ait ; 
Mais se cest enfant bien seroit 
Greigneur de vous, je ne s$ay mie. 

OCTOVIAN. *■ 

Aprds. 

ELIZER. 

II n'est qui plus en die 
De nous trois qu'on vous en a dit. 

OCTOVIAN. 

Dictes apr£s vostre dit, 
Dame Sibile. 

SIBILE. 

Voulentiers *. 
II a plus de six ans entiers 
Qu'il fust dit et prophetizd 
Et en tres beaulx motz devis£ 
De la fontaine de la ville 
Que, quant muee seroit en huille 
Et ne seroit plus d'eaue liqueur, v 

scriptum est supra 16. 

Adonc nasquiroit le sauveur : 

Or totalement advenu 

Est ainsi, soit pour vray tenu. 

Car ceste nuyt, m'esbahissante 

De la grant clarte reluisante 

Qu'il faisoit com s'il eust fait jour, 

J'ay la envoye sans sejour 

Mon cleic qui dedens ung vaissel 

M'en a apport6, mais itel 

Ay trouve le cas com j'ay dit. 

DERCON. 

Tres veritable est vostre dit : 
En venant icy veue Pavons. 
1 5 r°J Oultreplus, que bien nous s^avons, 
En ceste nuyt cy en mains lieux 
Sont cheues les ymages des dieux, 
Principalment au Capitole 
Done garde suis. 

JBDEBOS. 

Bien me recole 
Qu'il a sept ans que nous y fusmes, 
Et response de nos dieux eusmes 
Qu'apres vous Tempire tendroit 
Ung enfant, qui du ciel vendroit 
Et seroit Filz du vivant Dieu; 

Pour ce feistes en celuy lieu 

Bien tost ung autel composer 

Et dessus iceluy poser 

Ung tiltre, ou $n escripture a, 

Comme il me semble, Hec est ara 

Filii Dei viventis*. 

Pour ce quant je suis ententifz 

A leurs responses gracieuses, 

Vecy choses bien merveilleuses. 

Mais tout cela au fait ne nuyt. 

THOGORMA. 

Le temple est ars ! 

SIBILE. 

Eaues sont huileuses I 

JOAB. 

Vecy choses bien merveilleuses! 

DERCON. 

Les ymages tres precieuses 

De nos dieux sont cheuz ceste nuyt ! 

BLNATHAN. 

Vecy choses bien merveilleuses ; 
Mais tout cela au fait ne nuyt. 

hoc script um est supra 13. 

OCTOVIAN. 

Se Penfent est nt comme bruyt 
En oez en mainte maniere, 
S'ensuit par consequence dere 
Que sur terre a greigneur de nous. 
Est il pas vray ? Qu'en dictes vous * ? 

THOGORMA. 

Je dy moy que priere on face 
[v°j Au grant dieu, pour que de sa grace 
II nous veuille certainet£ 
Donner cy. 

RIPHAT. 

Vous avez est£ 
Justement a ce que pensoye. 

ELIZER. 

Moy aussi le cueur y avoie ; 
Je croy que, quant requis sera, 
Que la response il donnera. 
Mais qui en fera la request* ? 

THOGORMA. 

Je conseille que cy appreste 
Dame Sibile, et je vous notes 
Les causes : femmes sont devotes 

* A Thogorma. 

Plus que hommes naturellement ; 
Item aussi secondement, 
Le sacr6 don de prophecie 
' A eu com du grant dieu amie, 
Pour ce n'en aura escondit. 

R1PHAT. 

II me semble que c'est bien dit 
Et suis de vostre opinion. 

OCTOVIAK. 

Soit doncques fait selon ce dit. 

ELXZER. 

II me semble que c'est bien dit. 

JEDEBOS. 

Puis que a ce nul ne contredit, 
Que tost nous en «xpedion. 

DERCON. 

II me semble que c'est bien dit 
Et suis de vostre opinion. 

SIBILE*. 

A ceste deprecation 

Suis de tous la moins suffisante, 

Et autrement je ne m'en vante, 



Thogorma. 

Mais puis qu'il vous plait m'en charger 
La fcray. 



OCTOVIAN. 



II fault abreger. 
En quel lieu se pourra elle faire ? 
[£ b 2i6r°] Nous vous avons cy ouy retraire 

Que le temple est cheu et les dieux 
Sont trebuchez en plusieurs lieux ; 
La chose en est ja toute chafnbre. 

S3ILE. 

S'il vous plait, dedens vostre chambre 
Je la feray toute seulete ; 
Cest une place tres secrete, 
Pour ce en greigneur devotion 
Y seray sans turbation. 

OCTOVIAN. 

Vraiment nous le voulons bien. 
Soit done fait. 

OCTOVIAN. 

II ne reste rien 
Fors d'y entrer quant vous plaira ; 
Et toute la court cy sera 
Avecques nous, sans mot sonner, 

Tant que vous voyons retourner 
Pour nous aununcer des nouvelles. 
Tost les puissons nous avoir telles 
Qu'on puisse en ce fait fin poser. 



Or cha je m'y voys disposer. 



Adorn: s'en va en la cbambre de Vempereur eft 
disant : 



Plaise au grant dieu que, par sa grace, 

Du cas congnoissance me face 

Qui nous fait icy convenir. 

Et, pour mieulx a mes fins venir, 

Agenoullte, les mains joindray 

Et vers le ciel les estendray ; 

Ce sera maniere assez bqnne *. 

O Createur qui tous biens donne 
Et par qui la terre foisonne 
En fourmens et es autres fruictz, 
Lesquelz ta doulceur abahdonne 
A rhomme, affin qu'il en ordonne 
Et use bien et jours et nuis : 
Moy, ton ancelle qui cy suis, 
Te requier au tant que je puis 
[v°] Que tu nous donne congnoissance 

* Adonc s'agenouillc. 

Par quoy lcs entendemens duis 

Soient des seigneurs, qui sont seduis 

Par tres merveilleuse ygnorance. 

Quant a moy du fait n'ay doubtance. 

Mais, affin que plus doubtans ce 

Ne soient, donne nous quelque signe 

Et evidente demonstrance 

Que celuy ait pris huy naissance 

Qui en toute place domine : 

Celuy done parle et determine 

Par evidence noble et digne 

La prophetie qu'as revelee 

A moy, ton ancelle et mechine, 

Et par ta grant piti6 benigne 

Ne m'as voulu estre celee. 

S'il est done n6 teste journee, 

Comment assez acertenee 

En suis, pour oster erreur toute, 

Soit aucune chose donnee 

Belle, noble et bien ordonnee, 

Affin que jamais on n'en doubte. 

Adonc elk voyt la tepresentation telle que U blason 
requiert par Vouvtrture des it num. 

O grant Dteu, que chacun redoubte, 
On ne doit plus cy avoir goutte 
De difficult^ quelquement ; 

Tu en ostes bicn toutc doubte 
En dormant evidente soulte, 
Done je te mercy humblement. 
Au del je voy evidamment 
Le soleil qui tuit clerement, 
D'un cercle d'or environn£, 
Et, au milieu, tant noblement, 
La vierge qui tient doulcement 
Son bel enfant au jourd'uy n£. 
Sans que plus en soit sermonn£ 
L'empereur sera admen£ 
En ce lieu, le tres prudent homme, 
Affin que je luy designe, 
Par ce que icy je voy, signe 
[f b 2i7r°]Qu'il a greigneur. Vela la somme*. 

Adonc vient a Vempereur. 



DIEU LE PERE. 

Uriel, va t'en tost a Romme 
En la chambre de l'empereur, 
Lequel est present enquereur 

* Adonc se clot la demonstration. 

S'aucun greigneur de lay est n6. 
Maisluy sent determine 
Par Sibile, laquelle a veu 
Ung signc d'onc el a congneu 
Tout le fait assez amplement. 
Va y done diligentement, 
Le noble nom hy racontant 
De l'aatel ou. est en estant 
La vieige qui son enfant tient, 
Et luy dy que bien appartient 
Qu'il soit nommi Autel du del. 

URIEL. 

Puis que sqzy le nom estre tel 
Comme present vous m'avez dit, 
Le fait sera a fin conduit 
Et brefment, sans longue tenue. 

Adonc vient Uriel emprh Id cbambre de Temper tut. 



SYBILS. 

Chier sire ! 

OCTOVIAN. 

Dame de value, 

Est la chose faicte evidente ? 

SfBILE. 

Approchez. 

OCTOV1AN. 

Qu'efle soit congnue ; 
Nous en avons ardcur fervente. 

SIBILE. 

Je m'attens bien que vostre entente 
Sera tantost satiffiee. 

OCTOVIAN. 

S'ainsy est, la bontG patente 
Du grant dieu soit magnifiee. 

SIBILE. 

Vostre face soit eslevee 
Vers le del*. 

OCTOVIAN. 

Voluntairement. 

SIBILS. 

Regardez la tres beneuree 
Vierge qui fait rembrassement 
De l'enfant tant benignement. 

Adonc se ocovrc la demon ttrac ion. 

OCTOVIAN. 

O noble demonstration ! 

S1BILE. 

On la voit manifestemeht. 

OCTOVIAN. 

Ce fait mon ; tres bien la voyon : 
Plus plaisante el est que ung reon 
De soleil, done elle est endose. 

ST BILE. 

Cest une declaration 
Excellente, bien dire Pose. 

OCTOVIAN. 

O fleur ! O precieuse rose 
Qui as portG ung enfant tel 
Que de sa puissance il n'est chose 
Plus grand ! El passe tout mortel ! 
El semble estre sur ung autel, 
Ceste mere du roy des roys. 

URIEL. 

II est nomm6 Autel du ciel : 
Ainsi appeller tu le dois. 

OCTOVIAN. 

Avez vous point ouy la voix 
Qu'avons ouye ? 

Ouy vraiment ; 
Telle n'ouys pass£ deux mois. 

OCTOVIAN. 

Avez vous point ouy la voix ? 
Que dit el ? 

SIBILE. 

Beaulx motz et courtois. 

OCTOVIAN. 

Dictes nous tout certainement : 
Avez vous point ouy la voix 
[fr 2 1 8 r°] Qu'avons ouye ? 

SIBTLE. 

Ouy vrayment. 
El a dit entendiblement 
Que Pautel de quoy parliez, 
Que vous voyez desoubz ks piez 
De ceste vierge, nom aura 
Autel du ciel. 

OCTOVIAN. 

Beau nom sera 
Et precieux, par le grant dieu. 

SIBILE. 

Cha, chier sire, puis qu'en ce lieu 

ii 



Digitized by 



Google 



Dieu vous a fait tel demonstrance 
De l'en&nt, done je vous fiance 
Qu'il est beaucoup de vous greigneur, 
Vous luy devez com a seigneur . 
Hommaige et honneur souverain ; 
Et plus tost ennuyt que demain, 
Mesme icy ou voyez sa face, 
Je conseille moy qu'on le face. 

OCTOVIAK. 

Vrayment selon vostre concille 
II sera fait, dame Sibile; 
Nostre pensee est disposee. 

Adonc s'agenouilU Octovian et dit I* ballade qui 
fensuity et en la palinode en cbacun vers prent 
ung enseusier avtc feu et ensens, et ensense. 

O divin Fik, enrousante rousee, 
Qui, sur toute crete creature 
Pour regner, as posicion posee 
Au haultain ciel de fa^onnee Picture, 
De grant plaisance et de purit£ pure, 
Com chacun peut voir d'ententive entente : 
A toy doncques, selon droite droiture, 
De fin ensens le beau present presente. 
Nature humaine, es suppos supposee 
A vice par la poignante puncture 

Qui fait en nous par repos reposee 
Et en plusieurs causes mainte orde ordure, 
[v°] N'est point de tel desnaturee nature 

Trouvee en toy * : tu es bien entee ente. 
A toy doncques selon droite droiture 
De fin ensens le beau present presente. 
O de mere, de grant los ailosee, 
Et de vierge la portee porteure, 
Que mon ame de rousee enrousee 
Soit, qui purge toute laide laidure. 
Preserve moy de toute ardant arsure 
En la vie qui est present presente. 
A toy doncques selon droite droiture 
De fin ensens le beau present presente. 
Prince des cieulx, duquel la duree dure 
Tousjours, en moy bonne voulente ente. 
A toy doncques selon droite droiture 
De fin ensens le beau present presente, 
Lequel denote et represente 
Par la fumee qui en hault monte 
Qu'a toy, com cil qui me surmonte, 
Fais hommaige de devot cueur, 
Toy recongnoissant le seigneur 
Supellatif de tout le monde. 

* Hon crat humanius Christi snbjecu vido nec ignorantic. 

SIBILE. 



En moy tres grant leesse abonde 
De ce qu'il a pleu au grant dieu 
Nous monstrer. 

OCTOVIAN lcvi. 

Vecy ung saint lieu, 
Ou telles monstrances se font. 
Alon voir ou les seigneurs sont, 
Affin qu'ilz aient la congnoissance 
De ceste noble demonstrance 
Qu'on nous a icy demonstree. 



Ceste chose est tres bien oultree, 
Dieu mercy. 

OCTOVIAN. 

Excellentement, 
Et si voit on bien clerement 
Ce que querion. Sus, seigneurs, 
Mettez tous ententes et cueurs 
A ouyr ce que voulons dire. 

19 r°] JBDBBOS. 

Voulentiers le ferons, chier sire, 
Puis que c'est vostre voulenti. 

OCTOV1AN. 

Gardez vous en rien contredire. 

JOAB. 

Voulentiers le ferons, chier sire, 
Nul n'est qui vous voulsist desdire. 

OCTOVIAN. 

Nous ne dirons que verit£. 

. ASKKSVAL. 

Voulentiers le ferons, chier sire. 

ELNATHAN. 

Puis que c'est vostre voulent£, 
Chacun aura son veuil ent£ 
A vous ouyr songneusement. 

OCTOVIAN. 

Le grant dieu tres evidamment 
A confondu vostre grant faulte 
Et erreur par ung oeuvre haulte 
Et ung mystere non pareil. 
Car entour le luysant soleil 
Avons veu ung beau cercle d'or, 
Et si devez savoir encor 
Que au milieu dudit cercle estoit 
Une vierge, laquelle portoit 
En son geron ung bel enfant; 

Et icelle vierge en estant 
Sembloit estre sur ung autel. 
Et lors vint une voix du ciel 
Qui dit que Ten le nommera 
Autel du ciel, tel nom aura. 
Et ces choses cy monstrent bien 
Que l'opinion ne vault rien 
Mais est une erreur condamnee, 
Par quoy vouliez que donnee 
Nous fust la noble reverence 
Qui a la divine excellence 
Peut convenir tant seulement. 

JEDBBOS. 

R * Pardon en requier humblement 

Au grant dieu, et ma coulpe en bas. 

[v°] JOAB. 

Et moy aussi semblabement 
Pardon en requier humblement. 

ELNATHAN. 

Err6 y ay ignoramment, 
Je n'y pensoye a nul cabas. 

ASEHSVAL. 

Pardon en requier humblement 
Au grant dieu, et ma coulpe en bas. 

De I' enfant nous sommes plus bas, 

Nous luy devons porter honneur, 

Car de tous il est le greigneur. 

Et, comme nous fust revete 

Pie$a, il doit estre appelte 

Fik naturel du dieu vivant. 

Et pour ce voulons nous, devant 

Toutes choses, que celle place 

Ou nous estions quant la face 

Veismes de la vierge plaisante, 

Cest nostre chambre, qu'on n'y hante 

Jamais, se n'est pour la servir : 

A cen la voulons asservir, 

Et la dedier a 1'honneur 

De la vierge qui le greigneur 

De tout le monde a enfante. 

Aussi, affin qu'en soit plante 

Es entendemens des humains 

Long souvenir, a tout le moins 

Voulons que ung tiltre y soit pos£ 

Ou le cas sera expose 

Aucunement, et y aura 

En grosse lettre : Hec est ara 

Celi, de quoy le sens est tel 

Com qui diroit l'autel du ciel. 

Elnathan, pensez de luy mettre ; 
Nous n'y voulons autre cpmmettre, 
Vous aorez de ce fait la charge. 

ELNATHAN. 

De bref sera fait, je m'en charge ; 

Et aussi, comme pouez croire, 
R Tres souvent je vendray requerre 

[f°22or°] Au lieu et la mere et Penfant. 

OCTOVIAN. 

C'est le Filz du Dieu tout puissant. 

SIBILS. 

Regner doit sur tout humain gerre. 

JEDEBOS. 

Les genoulx flechis sur la terre, 
Par humilite m'abaissant, 
Tres souvent je vendray requerre 
Au lieu et la mere et Tenlant. 

JOA*. 

Le peuple y affuyra grant erre, 
S'il est ce grant fait congnoissant. 

ASERSVAL. 

Son honneur soit tousjours croissant. 

OCTOVIAN. 

C'est cil qui nous garde de'guerre. 

THOGORMA. 

Tres souvent je vendray requerre 
Au lieu et la mere et l'enfant. 

RIPHAT. 

Cest le Fik du Dieu tout puissant. 

BIrlTBB. 

Regner doit sur tout humain gerre. 

OCTOVIAN. 

Le signe estoit plus cler que verre, 
Bref c'estoit chose non pareille. 

SIBILB. 

II est temps que je m'appareille 
Devers mon hostel retouraer, 
Noble empereur ; pour ce dormer 
Me veuillez congi£, s'il vous plait. 

OCTOVIAN. 

Par vous c'est que si bien complait 
A est6 ce cas cy, de quoy 
Estions tous en grant esmoy ; 
Et pour ce autant que nous pouons, 
Dame, vous en remercions, 
Promettans.de bref vers vous faire 
Devoir. 

m SIBILE. 

Ha ! veuillez vous ent taire : 
II n'est rien possible vraiment 
Que pour vous voluntairement 
Ne feisse. 

OCTOVIAN. 

II est a deservir. 
Sus, sus, pensez de nous servir, 
Car nous ferons collacion 
Au depart. Que du vin ayon 
Et nous apportez du meilleur. 

EI.NATHAN. 

Serviteurs, gardez. vostre honneur. 

CITUs. 

Prest suis. 

Cbacun d*s urvitturs prtnt sa serviette. 

JAUBETH. 

Vous aideray je point ? 

crrus. 

Ouy, du pain serez presenteur. 

Adonc Jaribeth prent le pain oh il y a dix mor- 
seamlx trencbe\. 

ASEHSVAL. 

Serviteurs, gardez vostre honneur. 



Digitized by 



Google 



451 



GADKMATH a CitUS. 

Que tendray je ? 

crrus prenant le dragieur. 

Le dragieur 

Tenez. * 

la trompillb tenant ung flagon d'or plain de vin. 

Vecy ung vin qui point. 

ELNATRAK. 

Serviteurs, gardez vostre honneur. 

LA TROMPII.LE. 

Prest suis. 

SADETH. 

Vous aideray je point ? 

crrus tenant la touaille sur son bras. 

Ouy vrayment, c'est tres bien a point ; 
De vin servirez avec moy. 
Mais premier je leur bailleray 
if°22ir°]La touaille. 

OCTOVIAN. 

Sus, prenez place 
Icy, dame*. 

* Au coste dextre prochain de luy. 

SIBILB. 



Sauf vostre grace, 



Je iray bas. 



OCTOVIAN. 



Vraiment non ferez : 
Pour cest heure icy vous serez 
Empres nous. 

Adorn se siet au costi dextre de Vempereur, et au 
desoubi d'elle, par ordre, Jtdebos, Elnalban et 
Dercon ; et de l' autre costi de Vempereur stmt, 
par ordre, Joab, Asersval t Tbogorma, RipboJ tt 
Either, ainsi qu'il appert icy. Et leur bailie Citus 
la touaille; et tandis que ces chose* se font Us 
servitenrs disent le tondeau ensuivant. 

Octovian 

Sibile Joab 
Jedebot Asersval 
Elnatban Tbogorma 
Dercon Ripbat 
Eli^er 

jaribeth tenant Je pain et le cornea u. 

Est le vin tout prest ? 



LA TROMPILLE. 



Ouy. 



JARIBETH. 



Sus tost done, sans point d'arrest. 

la trompille tenant ung .flagon. 

Vecy ung vin tres excellent. 

JAR1BETH. 

Cest du vin du Montflascon ? Est ? 

LA TROMPILLE. 

Ouy. 

JARIBETH. 

Sus tost done, sans point d'arrest. 

sadbth tenant deux hanaps. 

Versez. 

jaribeth le voyant Terser. 

II est cler, pur et net : 
Est chacun du fait recolent ? 

gademath. 

Ouy. 

JARIBETH. 

Sus tost done, sans point d'arrest. 

crrus tenant la coupe de 1'empereur. 

Vecy ung vin tres excellent. % 

jaribeth alant servir de pain. 

Suyvez moy, ne soit aucun lent. 

crrus dit It premiere partie t Jaribeth,. 
la seconde a la trompille. 

Devant. Versez tousjours a tire. 

jaribeth offrant pain a 1'empereur. 

Prenez pain, s'il vous plait, chier sire, 
Et vous apr£s, dame dlionneur. 

Aprh continue de pain a Jedebos et Eluatban. 
crrus offrant la couppe. 

Vela le vin, noble empereur, 
A qui chacun plaire desire. 

Apres continuent de vin luy et Sadetb a Jedebos et 
Elnatban. 

octovian a Sibil c. 

Boire a vous nostre vouioir tire. 

SIB1LE. 

Grant mercis, tres puissant seigneur. 

jaribeth a Joab. 

Prenez pain, s'il vous plait, chier sire. 

Et VOUS. {A Asersval.) Apr£s. {A Tbogorms.) 

Aprh continue tout iceluy cosU sans plus parkr, ei 
U vin le suyve tousjours. 

octovian. 

Dame d'honneur, 

Bevez qu'il n'esvente ou empire. 

Adcnc elle boit et tons incontinent qu'Uz (n > ont 
servis. 

[F> 222 r°] gademath a l'empereur. 

Je vous offre le dragieur, 

Vous servant de tres humble cueur, 

Le plus souverain de l'empire. 

jarjbeth a Dercon. 

Prenez pain, s'il vous plait, chier sire. 

Sadetb apris le sett de vin. 
gademath a Sibile, tenant le dragieur. 

Et vous apr£s, dame d'honneur. 

err us a l'empereur, 2°. 

Vela le vin, noble empereur, 
A qui chacun plaire desire *. 

Apris se continue le service commence autant qu'il 
est possible tandis qu'on dit ce qui ensuit. 

ELNATHAN. 

Avant, enfant, que chacun tire 
A servir diligentement ; 
Chacun s'i porte vaillamment, 
Qu'il n'y en ait pas ung qui feste. 

• Maintcnant boivent 2° rempereur et Sibile. 

Dame, on devons avoir grant feste 
Dc ce que buy au del estendu 
Nous avons veu. 

SIBILE. 

Cest chose honneste 
Que honneur en soit a Dieu rendu. 

OCTOV1AN. 

Et a vous, qui avez tendu 

Les mains vers luy en le priant : 

Par quoy il s'est condescendu, 

Ce grant fait cy nous ottriant, 

Sans lequel estoit forvoyant 

Le concille, on Ta bien peu voir*. 

SIBILE. 

Dieu qui toute chose est voyant 
I a tres bien voulu pourvoir. 

OCTOVIAN. 

Selon ce, nous ferons pourvoir 

# Legend* aurea de nativitate Christi : Sic manifestata est iUrum per 
Cesarem Aug us turn qui tunc precept um dedit ne eum alujuis deum vocare auderet, 
sicut Orosius Ustatur. Forte enim cum visionem Mam circa solem vidisset, 
recolens simul de ruina templi et de fonte olei et intelligent quod in mundo natus 
esset qui major se erat, net deus nec dominus vocari voluit. 

Commandement qu'on ne nous nomme 
Dieu, Seigneur, s'on ne veult avoir 
L'ire de Tempereur de Romme. 

[V°] * SIBILB. 

Or cha, chier sire, je vous somme 
Et pry que me donnez congte. 

OCTOVIAN. 

Cest raison, quant du cas la somme 
On a eu si tost abregte. 
Desservez, ne soit plus songte *. 
Savoir fault qui la convoyra. 

THOGORMA. 

Je suis aupr£s d'elle logte, 
Pour ce par moy convoy aura. 

OCTOVIAN. 

C'est bien dit : aussi bon sera 
Que son convoy luy corresponde **. 

SIBILB. 

R Congte prenons, prince de tout le monde. 

OCTOVIAN. 

Le tres hault Dieu, en«qui tout bien abonde, 



* Adonc desservent. 
M Quia sunt clerici sicut ipsa. 
II 

Vous condaise chacan en sa maison, 
En vous dormant de leesse foison 
Par sa pit£ qui grande est et parfonde. 

SIBILB. 

Garder veuille que nul ne vous confbnde 
Ne Pempire, mais la conferme et fonde 
En seuretfc en tout temps et saison. 

THOGORMA. 

Congi6 prenons, prince de tout le monde. 

JBDEBOS. 

Le tres hault Dieu, en qui tout bien abondc, 
Vous conduise chacun en sa maison. 

THOGORMA. 

Dame Sibile, emplie de grant faconde 
Et a nulle de science seconde*, 
Nous trois d'accord convoirons. 

OCTOVXAN. 

Cest raison. 

THOGORMA. 

Devant ! 

RIPHAT. 

Devant) 

* Simile est istud huic quod dicit de Enea Virgilios in Eneide : nulli 
pittate secundus. 

Je vous pry, bref faison. 

RIP HAT. 

Tart y serons. 

ELIZEK. 

Voire ou que Ten me tonde! 

Adonc Sen voni Sibils, Sadetb, Tbogorma, Ripbai 
et Either m leurs litux. 

deacon accomptignd de Gidemath. 

Congig prenons, prince de tout le monde. 

OCTOV1AN. 

Le tres hault Dieu, en qui tout bien abonde, 
Vous conduise chacun en sa maison, 
En vous donnant de leesse fobon 
Par sa pitte qui grande est et parfonde. 

Adonc fen vont Dercon et Gadematb an CapitoU, 
sans plus parler. 

ludin fol pasteur. 

De ceste vierge pure et munde 
Que t'en a il serabte, Anathot ? 

ANATHOT. 

Quoy ? Je t'asseure que aussi tost 
Que je la vey je fas transy. 
Et l'enfant, que fast il icy, 
Si le regardasse a mon aise ! 
Se j'estoie empr£s des ans saize, 
Je croy qu'il ne m'ennuyroit mie. 

LUDOf. 

Aussi je t'asseure et affie 
Que la si grant joye me tenoit 
Que de rien ne me souvenoit 
Fors de luy ; que y fass£ je encor ! 

ANATHOT. 

Mais pour quoy nous en feist Nachor 
Si legierement revenir ? 

LUDIN. 

Cestoit pour aux bestes venir 
Les garder. Mais laisson telz mos 
Et venon a nostre propos : 
Puis que la besongne est parfaicte, 

Qu'a ceulx la la feste en soit faicte. 



Je le vueil. 

LUDIN. 

Sus done, approchon. 

Nachor f 



Que veulx tu? 

LUDIN. 

• La chanson 

Est toute preste. 

NACHOR. 

Apportez la. 

LUDIN. 

Tenez. Mais* j'ay avis£ la 

En besongnant une demande : 

Se cest enfant, qui ha si grande 

Vertu qu'il a cre£ le ciel, 

S'il y vendra point maint moucel 

De plus riches que nous ne sommes 

Le voir ; dictes nous ent les sommes, 

Voulentiers en s^airoye le vroy. 

NACHOR. 

Plusieurs y vendront, com je croy. 

ENOS. 

Et d'ou souldront ilz ? 

NACHOR. 

De Tharsis. 

MALALBEL. 

Qui est ? 

NACHOR. 

Vers orient assis. 

LUDIN. 

Quelz gens seront ce ? 

NACHOR. 

' Seigneurs grans. 

ANATHOT. 

Roys ? 

NACHOR. 

Voyre riches et puissans. 

ENOS. 

Ou yront ilz ? 

NACHOR. 

En la crache. 

[fo 224 r°] MALALBEL. 

Quoy Jure ? 

NACHOR. 

Orer la belle face. 

LUDIN. 

De qui ? 

NACHOR. 

Du filz de vierge mere. 

AKATHOT. 

Comment ? 

NACHOR. 

Escoutez la maniere. 

ENOS. 

Dictes la. 

NACHOR. 

Les genoulx a terre. 

MALALBBL. 

Que offriront ilz ? 

NACHOR. 

Or, ensens, mierre, 
Car homme et vray Dieu le tendront. 

LUDIN. 

Se je s$ay l'heure qu'ilz vendront, 
Vraiment je n'en seray pas loing. 

Graces, louenges luy rendront. 

ENOS. 

Se je s$ay l'heure qu'ilz vendront, 
Je iray. 

NACHOR. 

Longuement n'attendront. 

MALALBEL. 

D'y prendre garde il est besoing. 

ANATHOT. 

Se je s^ay l'heure qu'ilz vendront, 
Vraiment je n'en seray pas loing. 
Mais est il vray ? 

NACHOR. 

Ayez tous soing 
D'en ouir la probation. 
Le psaultier en fait mention 
Disant, qui ne sera cel£ : 
[v°] Reges Tbarsis et insult 
Munera efferent, reges 
Arabutn ei Sabba dona 
Adducent *, et dient ces proems 
Que plusieurs roys vendront yla, 

* Psalmo lxxl 

Com est dit. Mais laisson cela, 
Et en l'honneur de l'enfan$on 
Chanton ensemble la chanson, 
Et puis nous partiron d'icy 
Sans plus targer. 

^NOS. 

Soit fait ainsy ; 
El servira pour ung adieu. 

LUDIN. 

Pour tant en mainte place et lieu 
Ailleurs que icy la chanteray, 
Et par ce point j'accompliray 
De la vierge le mandement, 
Qui commanda expressement 
Qu'a tous on donnast congnoissance 
De son filz et de sa naissance. 
Ore ceste chanson icy 
En fait mention et ainsy, 
Toute fois qu'on la chantera, 
De Penfant memoire on aura 
De qui chacun doit faire'feste. 

NACHOR. 

Sus! 

EN OS. 

Devant ! 

$9 

MALALBEL. 

Que plus on n'arreste. 

LUDIN. 

Commenchez, Nachor. 

NACHOR. 

Mais Enos. 



Ma vielle est ja toute preste. 
Sus! 



Devant ! 



[f° 225 r°] 



Que plus on n'arreste. 



LUD1N. 

Vous me faictes mal en la teste 
D'attendre tant. 

ANATHOT. 

Mais que de mos! 

NACHOR. 

Sus ! 

ENOS. 

Devant ! 

MALALEBL. 

Que plus on n'arreste. 

.LUDW. 

Commencez, Nachor. 

NACHOR. 

Mais Enos. 



Adonc chantent la chanson qui est en la pagee 
ensuivanti 

E, in. 



Nature humaine en ses suppos Chante hault 
et cler sans repos, S'esjouyssant de cueur non 
las, Au naistre du vray Messias. 



CON T RAT EN OR . 

Nature humaine. 

TENOR. 

Nature humaine en ses suppos Chante 

hauh et cler sans repos, S'esjouyssant de cueur 

non las, Au naistre du vray Messias. 

[f° 226 r°] Nature humaine en ses suppos 
Chante hault et der sans repos, 
S'esjouissant de cueur hon las, 
Au naistre du vray Messias. 

Ennuyt les angels ont donn£ 
Gloire a Dieu et abandonni 
Paix aux hommes qui sont cha bas, 
Au naistre du vray Messias. 

Nous avons veu en Bethleem 
Joseph, ce bon homme ancien, 
Orant Dieu en levant les bras, 
Au naistre du vray Messias. 

La Vierge aussi nous avons veu 
Qui Pa enfant^ et conceu 

Sans douleur, mais en joye a tas, 
An naistre du vray Messias. 

Puis qu'il by plait la habiter, 
Voise le chacun visiter 
De cueur, se de corps ne pent pas, 
Au naistre da vray Messias. 

Courez y tons, grans et menus, 
Car vous y estes bien tenus ; 
Et pour ce ne plaignez vos pas, 
Au naistre du vray Messias. 

Pour faire done conclusion, 
Demenons exultation, 
Chantans haultement, e'est le cas, 
Au naistre du vray Messias. 

Cy fim la diet* natwiti par ptrsonnagu. 

LE PROLOGUE, 

Temps il est prendre aucun soulas 

Et repos : aussy c'est la fin 

Du present mistaire. Et affin 

Que ingras appell& ne soyon, 

Humblement nous remercion 

Tous seigneurs de religion, 

D'eglise ou autre dignity, 

Du commun aussy Tuition, 

D'avoir representacion 

Faicte icy par benignity 

Supplians en humility 

Que la povre capacity 

De nous soit par vous supportee. 

Et lo6s la grant majesty 

De cil done la nativity 

Est aucunement demonstree ! 

Explicit. 

[fo 227 to] Ensuit Yordre comment estoient f aides 
les establies* 

Premieretnent, vers Orient, 

Paradis ordonn£ comme il est dessus dit au feuillot 
vingt neufieme. 
Nazareth. La maison des parens Nostre Dame. 
Son oratoire. 

La maison de Elizabeth en montaigne. 
Hierusalbm. Le logis de Symeon. 

Le temple Salomon. 

La demeure des pucelles. 

L'ostel de Gerson scribe. 

Le lieu du peuple payen. 
Bethleem. Le lieu du peuple des Juife. 

Le lieu de Joseph et ses deux cousins. 

La crache es beufz. 

Le lieu ou Ten recpit le tribut. 

Le champ aux pasteurs contre la tour Ader. 

Le chasteau de Sinn, prevost de Syrie. 
l 60 

ROME. 



Lc temple Apollm. 



La maison de Sibile. 

Le logis des princes de la synagogue. 

Le lieu ou Ten recoit le tribut. 

La chambre de l'empereur. 

Le throsne d'iceluy. 

La fontaine de Romme. 

Le Capitole. 

Enfer fait en maniere d'une grande gueule se 
cloant et ouvrant quant besoing en est. 

Le limbe des peres fait en maniere de chartre, 
et n'estoient veus si non au dessus du faulx - 
du corps. 

Les places des prophetes en divers lieux hoi* des 
autres. 



[ v o] ' Ensuit le nornbre des personnaiges. 



Paix. 

Misericorde. 

Justice. 

Verite. 

Saina Michel. 

Gabriel. 

Raphael. 



Paradis. 



Dieu le pere. 

Nazareth. 



UlERUSALEM. 



Bethleem. 



Syrie. 



Uriel. 

Le cinquieme ange. 
Le sixieme. 
Le septieme. 
Le huytieme. 

Le neufieme et plusieurs non parlans. 

Joseph. 

Marie. 

Elizabeth. 

Symeon. 

Le souverain prestre de Hierusalem. 

Samuhel, son elerc. 

Maistre Gerson, scribe. 

Maistre Ithamar, pbarisee. 

Abisac, pucelle. 

Thamar, pucelle. 

Thesan, premier du people pay en. 

Meraioth, denxieme. 

Abisu£, troysieme. 

Phinees, premier du people des Jui/%. 
Sadoch, deuxieme. 
Josedech, troysieme. 
Eliud, premier cousin de Joseph. 
Achin, deuxieme. 

Zebel, femme de la ville de Bethleem. 
Salomg, semblabement. 
Cyrin, prevost de Syrie. 
Abidas, son secretaire. 

Volant, son berault. 

Sa trompille. 
Pasteurs. Nachor, maistre pasteur. 

Enos, prudent pasteur. 

Malaieel, prudent pasteur. 
[fb 228 r°] Ludin, fol pasteur. 

Anathot, pasteur mays. 

Abigail, sa mere. 
Romme. Marcaboth, clerc premier du temple Apollin. 

Sabatha, deuxieme. 

Sibile. 

Sadeth, son clerc* 

Octovian, empereur de Romme. 

Jedebos, son connes table. 

Joab, son senechal. 

Elnathan, maistre des senafeurs. 

Asersval, prevost de Romme. 

Jaribeth, son secretaire. 

Gtus, herault de Octovian. 

La trompille de Octovian. 

Thogorma, premier maistre de la synagogue de 

Romme. 
Riphat, deuxieme. 
Elizer, troysieme. 
Dercon, garde du CapUoU. 
Gademath, son premier serviteur. 
Meguis, deuxieme. 
Enfer. Lucifer. 

Sathan. 

Astaroth, messagier d'enfer. 
Mammon, venant du Capitok; 
Asmodeus, du temple Apollin. 
Le Lymbe. Adam. 

Eve. 

Abraham. 
Jacob. 

Hely, pert de Joseph, mary dt Nostre Dame, 
Les prophetez. Balaam. 

David. 

Ysaye. 

Hieremie. 

Ezechiel. 

Darnel. 

Sommty soixante dix huyt personnaiges. 

